
A-sui. Dėkojam už patarimus ir pasta- 
bas. Dalis jų turi šiek tiek pagrindo. Tačiau 
nesinorėtų tikėti, kad dauguma lietuvių ama- 
tininkų, kurių vardu rašote, reikalautų „že- 
mės reformų“, įvairių „izmų“ ir t. t. Ama- 
tininkų straipsniai visuomet buvo dedami. 
Vienam numery buvo net keletas straipsnių — 
amatininkų kertelė. Rodos,ir ateityje nebus 
pagrindo nedėti, jei straipsniuose bus gvilde- 
mami klausimai, galimi spausdinti mūsų 
sąlygose. 

D. Vigučiui. Tuo tarpu Draugo eilėraš- 
čiais negalėsime pasinaudoti. Laukiame dau- 
giau. | 

V. Geniui. Vieną Draugo eilėraštį pa- 
taise dedame. Pasistenkite daugiau padir- 
bėti, o galėsit sklandžiai rašyti, nes gabumų 
nestinga, tačiau venkite sauso kalimo. 

Sodo Gegutei. Labai painiai reiškiate 
savo pergyvenimus, todėl tuo tarpu eilutės 
spaudai netinka, bet yra žymių, kad turite 
įgimtų eiliuoti gabumų, tik reikėtų susipa- 
žinti su poezijos pagrindais. 


Zigmui Tureikal. Draugo eilėraštis ne- 
blogas, bet, žinant Draugo gabumus, galėtų 
būti dar geresnis. Prašome mūsų neužmiršti. 

Juozui Kėkštui. Šiuo kartu vieną Draugo 
eilėraštį dedame, kituose eilėraščiuose trūk- 
sta nuoseklumo ir aiškios minties. Tečiau 
nemeskite plunksnos, nes ištvermė viską 
nugali. - 

Randamonių Petreliui. Draugas da- 
rai žymią pažangą. Kas galima bus, visuo- 
met dėsime. 

Juozui Paluševičiui. Dėkojame, kad 
mū:ų nepamirštate. Kas tiks, pasinaudosime 
vėliau. 

P-ui. Straipsnis ne bus įdėtas, nes šiuo - 
klausimu jau buvo rašyta. | 

Dulkei. Rašinėlyje gražios mintys, bet 
savo poaukščiu mūsų laikraščio skaitytojams 
netinka. 

J. B-Kkui. Dėkui už nuotraukas. | Jėsime 
kiek vėliau. Prašome siųsti vaizdų iš kasdie- 
ninio mūsų tautiečių gyvenimo. 

Jaunosios šviesuomenės negalavimai 


Tik tos tautos sugeba savo teises 
apginti ir gerbuvį susikurti, kurių visi 
vaikai bendraisiais tautiniais reikalais 
sielojasi ir, bendran baran petis pe- 
tin sustoję, kūrybinį darbą sutartinai 
varo. Mat, kaip patyrimas rodo, tik 
daugelio bendros svajonės ir siekimai 
gali pagimdyti didelę jėgą, kuri pas- 
kui tuos troškimus paverčia tikrove. 

Mūsų krašto lietuviai taip pat vi- 
liasi gražesnės ateities ir daugelį savo 
vilčių remia jaunąja karta. Ir teisin- 
gai. Mums neabejotinai priklauso tos 
pačios teisės gyventi ir kilti, kaip ir 
kitoms tautoms. Mums netrūksta ir 
kūrybinių jėgų. Ypač daug kūrybinio 
pajėgumo glūdi jaunime. 

O tačiau, pasidairius po tikrovę, ten- 
ka pastebėti, kad dažnai mūsų teisės 
nebūna realizuojamos, o daug mūsų 
turimų jėgų sunyksta nepanaudotų ben- 
driesiems tautiniams reikalams. Ne- 
retai užvilia mus ir jaunoji karta, ku- 
rios dauguma nerodo žymesnio susi- 
domėjimo tautiniais bei visuomeni- 
niais reikalais, ar bent viešai to su- 
sidomėjimo nepareiškia. Daugelis švie- 
saus jaunimo, jeigu ir svajoja apie 
savo ir savo krašto būklės pagerinimą, 
tai tas viltis remia kažkuo nežinomu, 
o ne savo jėgų ir esamų galimybių 


logiška kalkuliacija. Kiti ir visai apie 
ateiti negalvoja. 

Gal kai kas pasakys, kad perdedu, 
o kitas gal ir įsižeis. Bet, manau, ir 
tie sutiks su mano tvirtinimais, jeigu 
tik panorės kiek daugiau pasisukinėti 
tarp mūsų jaunosios šviesuomenės 
ir nuodugniau pasiteirauti, kas jos vei- 
kiama ir kuriomis svajonėmis gyve- 
nama. 

Metus žvilgsnį bet kurion mūsų 
jaunimo organizacijon, tuoj krenta 
akin jos neveiklumas. Kodėl? O gi 
todėl, kad paprastai dirba tik vienas 
pirmininkas. Jo darbais kiek domisi 
valdyba. Bent pusė organizacijos na- 
rių pasitenkina rankos pakėlimu kartą 
per metus valdybą renkant, visai ne- 
sidomėdama jos veikimu iki kitų val- 
dybos rinkimų. Kita gi pusė ir tos 
vienintelės metinės pareigos neatlieka. 

Akyvaizdoje tokio organizačijos vei- 
kimo įkiriai skverbiasi galvon mintis— 
kam išviso toji organizacija reikalinga, 
jeigu vistiek dirba tik vienas asmuo, 
kuris juk be organizacijos galėtų ne- 
blogiau dirbti ir dar greičiau susilau- 
ktų pagalbos iš šalies, negu dabar iš 
„organizuotų bendraminčių“. 

O kiek apsišvietusio jaunimo net 
ir formaliai nepriklauso organizaci- 

joms, kiek mūsų šviesusis jaunimas 
domisi ne jaunuomenės organizacijo- 
mis ir kodėl šitaip darosi, —būtų ilga 
kalba ir įvairių ,„nenugalimų“ kliūčių 
skaičiavimas, bet iš tikrųjų rastum tik 
vieną rimtą kliūtį, kurią tektų pava- 
dinti visuomeniškumo stoka, 

Mūsų jauncesios šviesuomenės vi- 
suomeniškas nesubrendimas nesunku 
pastebėti ir privatiniame bendravime. 
Cia labai retai išgirsi rimtesnę kalbą 
ar diskusijas gyvaisiais visuomenės rei- 
kalais. Dažniausiai, susiėjus krečiama 
šposai ar kitaip žaidžiama ilgus va- 
karus iki visiško nuovargio. Tiesiog 
jau tokia mada, Niekam ir galvon 
neateina, kad neformaliame susirin- 
kime, be pirmininko ir sekretoriaus, 
būtų galima kuriuo nors rimtu reikalu 
mintimis pasidalinti. 

O kiek šiųdienėje lietuvio būklėje 
kyla aktualių klausimų! Kiek įdomių 
temų diskusijoms pateikia gyvenimas! 
Tokios diskusijos galėtų sukelti labai 
vertingų minčių, ugdytų diskutuojan- 
čių susidomėjimą bendraisiais visuo- 
menės reikalais ir gilintų tų reikalų 
pažinimą. Žodžiu, būtų iš to naudos, 
o nuolatiniai šposai ir žaidimai tik 
alina jaunuolio sielą. 

Nedalyvavimas mūsų jaunimo or- 
ganizuotame visuomenės gyvenime ir 
nesidomėjimas visuomeniškais reika- 
lais turi dar ir tų liūdnų pasėkų, kad 
daugelis to jaunimo, net ir aukštuo- 
sius mokslus einančio, nesusidaro 
aiškios pasaulėžvalgos ideologiniais 
bei socialiais klausimais arba pasisa- 
vina svetimas tais klausimais teorijas, 
neturinčias jokio ryšio su mūsų tau- 
tiečių tikrąja būkle ir net priešingas 
jų gyviesiems reikalams. Dažnai ir iš- 
mokslintas jaunuolis nemoka kritiškai 

vertinti visuomeniško gyvenimo reiški- 
nių bei svetimų ideologinių šūkių. Kiti 
būna visai abejingi tiems reiškiniams, 
nes jie nesusivokia jų priežastyse ir 
nenumato jų tiesioginių pasėkų. 

Jaunuolis be pasaulėžvalgos, be 
tvirtų ideologinių ir socialių įsitikini- 
mų, negali savo tautai ir visuomenei 
naudingai patarnauti, nes jis neturi 
to saiko, kurio pagalba galėtų vertinti 
gyvenimo įvykius ir tiksliai atskirti, 
kas galima, o ko jam nevalia. 

Klaidingoji pasaulėžvalga, kuri at- 
siranda tik dėl menko savųjų reikalų 
pažinimo, paprastai neigia savuosius 
reikalus, o jų vieton stato svetimuo- 
sius ir todėl visuomet būna mums 
žalinga. 

Dažnai mūsų jaunuomenėje pasi- 
reiškia ir nemokėjimas bendrame ba- 
re lietuviškojo darbo dirbti. Pagrindi- 
nė nesusitarimo priežastis paprastai 
būna ta, kad jaunieji veikėjai dažnai 
žiūri į visuomenišką darbą iš savo 
asmeninių reikalų kertelės. Mat, dau- 
geliui visuomeniškas veikimas tai tik 
proga pasirodyti ar kitokios asmeni- 
nės naudos siekti. Todėl kiekvienas 
mielai sutinka būti tik pirmininku ar 
kitu titulu pirmojon kėdėn atsisėsti. 
Jeigu toji pirmenybė kitam atitenka, 
tai jis prie sumanyto darbo nė ran- 
kos nepridės, o jei galės, tai dar ki- 
tiems dirbti trukdys ir ieškos naujos 
progos, kad pirmon eilėn išlindus. 

Aukščiau suminėti mūsų jaunosios 
šviesuomenės visuomeniški negalavi- 
mai pražudo daug mūsų kūrybinių jė- 
gų ir sudaro nemaža kliūčių siekiant 
savo tautai šviesesnės ateities. O tie 


negalavimai nesunkiai gydomi, tik 
kiekvienas savaisiais susirūpinkim. 
Titnagas. 


LIETUVOS 
PAJURYS 


Lietuvoje Klai- 
pėdos miestas 
kasdien vystosi, 
judėjimas jame 
nuolat didėja. 
Vaizdely mato- 
me, kiek daug 
miesto gatvėse 
automobilių ir 
tramvajų. Kairėj 
viršuj Klaipėdos 
krašto vadovybė 
ir svečiai. 


MUSIS TIES ŠIAULIAIS? 


(700 metų sukaktuvėms paminėti) 


Pereito mėnesio 22 d. suėjo 700 metų, 
kai ties Saule— Šiauliais mūsų proseniai su- 
mušė įsiveržusį Lietuvon ir grasantį jos sū- 
nums vergijos pančiais vokiečių kalavininkų 
ordiną ir tuo ilgiems laikams užkirto atėjū- 
nams kelius ir sugriovė pragaištingus jų siekių 
planus. 

Ta proga ir mes, šio krašto lietuviškasis 
jaunimas, pagerbdami mūsų prosenių garbin- 
gai laimėtas kovas ir mūšius, nors prabėgo- 
mis susipažinkime su tais laimėjimais ir jų 
pasėkomis vėlesniems laikams. 

Vokiečių miesto Bremeno pirkliai, beplau- 
kiodami Baltijos jūros pakraščiais ir bepre- 
kiaudami su tų pakraščių gyventojais, 1158 
metais atvyko ir į Latviją, i tą vietą, kur 
Dauguva įteka į jūrą. 

Nors latviai ir nelabai pasitikėjo ateiviais, 
bet, matydami juos geruoju elgiantis, pradėjo 
su jais prekiauti. Vokiečiai pirko iš latvių 
kailius, medų, vašką ir kitus jų krašto pro- 


-*) Paskaita, skaitytina jaunimo susirinkimuose. 


duktus, duodami jiems už tai gelumbės, au- 
deklų, geležies, druskos ir kitų latviams rei- 
kalingų daiktų. 

Vokiečiai, pažinę Latviją ir pamatę, kad 
čia galima turėti gero pelno, pradėjo čia 
stiprintis ir jau nebenorėjo geruoju iš čia iš- 
vykti. Latviams ir jų kaimynams lietuviams 
nelabai malonūs buvo tie nekviestieji sve- 
čiai ir aiškūs jų siekiai. Todėl jie ne kartą 
užpuldinėjo vokiečius, naikino juos, stengda- 
mies išstumti iš apgyventų jų vietų. Vokiečiai, 
prisidengdami kryžiaus ženklu ir skelbdami 
pasauliui, kad einą krikštyti stabmeldžių latvių 
ir jų kaimynų lietuvių, kaskart labiau sprau- 
dėsi Latvijon. Tą krikštą jie nešė ugni- 
mi ir kardu, bet ir nuo latvių kardo karo 
lauke krito net du vokiečiai vyskupai. Tre- 
čias iš eilės vyskupas Albertas, pamatęs, kad 
nepavyks nuveikti latvių be nuolatinės ka- 
riuomenės, nutarė įsitaisyti ją ir tam tikslui 
įsteigė Rygoje „Kardininkų broliją“, pramin- 
damas ją taip todėl, kad jos nariai nešiojo 


„baltą apsiaustą, ant kurio buvo išsiūtas rau- 

donas kardas. Vysk. Alberto sumanymas rado 
pritarimo jo tautiečių tarpe. 

Atsirado ne maža norinčių pasižymėti ko- 
vose su latviais. Dar labiau traukė vokiečius 
tai, kad naujoj šaly galima geriau isitaisyti 
negu Vokietijoj. 

Todėl vokiečiai nesiliovė ėję, brolijos eilės 
kaskart didėjo, jų įkurtas (1201) Rygos mies- 
tas nuolat augo. 

Mažai ginkluotiems ir išsisklaidžiusiems 
mažomis giminėmis latviams sunku buvo 
spirtis prieš geležimis apsikalusius vokiečius. 

Dar esant gyvam pačiam vyskupui, toji 
brolija—ordinas, Volkvino vadovaujamas, slydo 
iš jo globos ir darėsi kaskart savarankiškes- 
nis ir pamažu išaugo į savistovią karišką or- 
ganizaciją. 

Neilgai trukę vokiečiai nuveikė beveik visą 
Latviją. Gyventojus pavergė ir pagrobė jų 
žemes. i 

Vokiečiai šiuo grobiu nesitenkino. Tar- 
tum ugniakalnio lava plito i visas puses, savo 
groboniškais nagais kruvino ir Uždauguvio 
kraštus. Netrukus dešiniajame Dauguvos kran- 
te pavergė Jersikos kunigaikšti ir Žemgaliją 
su jos valdytoju Viesturiu. Neaplenkė ir kur- 
šių krašto. 

Kovodami su žemgaliais ir kuršiais, kala- 
vininkai siekė ir lietuvių, ypač žemaičių so- 
dybas. Lietuviai, numatydami tuos vokiečių 
antpuolius, nusprendė sunaikinti kalavininkus 
svetimose žemėse, todėl 1186 — 1225 metų 
laikuotarpy lietuviai dažnai puldavo vokiečių 
pavergtus kraštus. Ir taip lietuvių karių pul- 
kai pasiekdavo lyvių (Turaidą ir Metsepole), 
letgalių (Imerą, Telavą), estų (Tartu, Sakala) 
gyvenamas vietas bei gretimas Ezelio ir Mo- 
nos salas. Dažnai lietuviai puldinėdavo ir ar- 
timąsias priešo pilis, kaip Rygą, Solaspilį, 
Koknese, Lielvardę ir kitas. 

Visa tai vokiečiams —kalavininkams sudary- 
davo nepaprastų nuostolių. Dar ir šiandie se- 
nose latvių ir estų dainose apdainuojami tie 
Lietuvos karių žygiai. 

Iki 1225 metų vokiečiai tik gynėsi nuo 
lietuvių antpuolių, po tų metų, gavę stiprią iš 
Vokietijos ir kitų kraštų paramą, visa savo 
energija puolė lietuvius. Jau 1229 metais 
vokiečiai surengė į Lietuvą didelį žygi ir isi- 
veržė į Nalšėnų apylinkę. Čia įvyko didelis 

mūsis, žuvo nemaža abiejų pusių karių. Vo- 
kiečiai toliau nebeėjo, grižo atgal, matyt, ge- 
rokai buvo praretintos jų eilės. 

Po tų kovų buvo sunkūs kalavininkams 
laikai (1229—1235). Pradėjo bruzdėti lietuvių 
padrąsinti kuršiai ir žemgaliai, nesusipratimas 
su danais, kurie pradėjo varžyti vokiečių laivų 
plaukimą į Rygą, silpnino jėgas. Kalavininkai 
sumanė susijungti su kryžiuočių ordinu, kurie 
buvo įsikūrę Prūsuose, į vieną broliją ir tuo 
būdu pavergti visą pabaltę. Kiti kraštai buvo 
jau nugalėti, beliko nuveikti tik Lietuva, t. y. 
Mindaugo valdomi Aukštaičiai ir Vykinto— 
Žemaičiai. Tuometinė Lietuva, kurios karių 
pulkai siekdavo Naugardą, Pleskavą, Polocką, 
Smolenską ir kit., buvo galinga. Jai pavergti 
reikėjo žymių jėgų, reikėjo suruošti dideli 
karo žygį. 

Vokiečiai — kalavininkai pradėjo ruoštis 
karui. Visoje Vokietijoje — Bremeno, Magde- 
burgo, Havelbergo, Verdeno, Brandenburgo 
ir kitose provincijose, bei Gotlando saloje 
buvo kviečiami į talką prieš Lietuvą. Pavergti 
žemgaliai, kuršiai, estai buvo rengiami dide- 
liam žygiui, be to, Naugardo, Polocko ir Smo- 
lensko apylinkių gyventojai buvo pinigais 
traukiami į kalavininkų talkininkų būrius. 1236 
metų pradžioje į Padauguvį atvyko iš Vokie- 
tijos didelės karo pajėgos grafo Henriko von 
Dannenbergo ir didiko Teodoriko von Hasel- 
dorfo vadovaujamos. Birželio mėnesį buvo jau 
visai paruošta kalavininkų ir jų talkininkų 
kariuomenė žygiui į Lietuvą. Atvykę riteriai 
nerimavo. Ragino vyriausiąjį karo vadą, kala- 
vininkų ordino magistrą Volkviną, kad grei- 
čiau jis vestų į karo lauką, kur tikėjosi per- 
galėsią ir laimėsią kovotojų vardą bei pasižymė- 
jimus. Magistras Volkvinas ilgai nesipriešino. 
1236 m. rugsėjo m:ėnesi su kariuomenės pul- 
kais išžygiavo į Lietuvą. 

Tačiau iki ją pasiekė, turėjo perklampoti 
balas, perbristi upes, kurios rudens metu 
buvo labai patvinusios. Po ilgų žygių riteriai 
pasiekė Lietuvą. Pakeliui visa degino, naikino, 
kas tik po ranka jiems pateko. 

Lietuviai kantriai kentė ir visai jiems ne- 
sipriešino. Moterys ir vaikai buvo išsislapstę, 
o vyrai, susirinkę į didesnius būrius, neiš- 
leisdami priešo iš akių, atlydėjo vokiečius iki 
klampių pelkių ir čia pastojo jiems kelią. 


r. 


Vokiečiai nenorėjo nepatogioje vietoje grum- 
tis ir mėgino ištrūkti, bet, deja, jau buvo per- 
vėlu. Iš visų pusių lietuviai priešą užpuolė ir 
po ilgos, sunkios kovos daugumą jo sąjungi- 
ninkų iškapojo. Tik kas dešimtas, kaip sako 
kronikininkai, ištrūko sveiki. 

Vienos kronikos autorius šitaip aprašo 
kalavininkų smūgį: 

— „O varge, kam šis žygis buvo tokiu metu 
sugalvotas! Kai jie pasiekė upelį, akis į akį 
susitiko su priešu. Tie riteriai, kurie Rygoje 
buvo taip smarkūs, dabar pabugo ir nuleido 
rankas. Kalavininkų magistras jiems kalbėjo: 
„Dabar kaip tik laikas susigrumti su priešu, 
nes nuo šio mūšio priklauso mūšų garbė; kai 
tik pačius pirmuosius parblokšime, linksmi 
galėsime žygiuoti toliau“. Pradėjo vis labiau 
artėti priešas, kuris taip gudriai buvo supla- 
navęs savo puolimą, kad vokiečiai gynėsi taip 
silpnai ir buvo iškopoti kaip bobos, ištaškyti 
buožėmis. Taip žuvo magistras su savo bro- 
liais“. 

Tai buvo nepaprastai skaudus vokiečiams— 
kalavininkams smūgis. Įvairūs metraščiai 
skelbia, kad Vykinto vadovaujami ir Mindau- 
go remiami lietuviai taip sudave priešui, kad 
tik koks dešimtas sugrižę namo. Drauge su 
atkeliavusiais riteriais žuvo ir jų vadai. 
| Šis nelauktas vokiečių -kalavininkų ir jų 
sąjungininkų pralaimėjimas, o didelis lietuvių 
laimėjimas, nustebino visą Europą. Nuo to 


laiko vokiečių galybė Pabaltyje ėmė silpnėti. 


Dauguma riterių iš kalavininkų ordeno išstojo. 
Tas mūšis taip susilpnino kalavininkų jėgas, 
kad tik po 20 metų jie drįso pasirodyti karo 
lauke. Šiuo kalavininkų pralaimėjimu ties 
Šiauliais pasinaudojo kuršiai, žemgaliai ir 
Samos salos estai. Jie sukilo, išsivadavo iš 


ZIGMAS TUREIKA 


kalavininkų priespaudos ir apie 20 metų gy- 
veno laisvi, nevaržomi. Tuo pačiu vokiečių 
veržimasis į Lietuvą buvo sustabdytas ilgiems 
laikams. O per tą laiką gerokai sustiprėjo ir 
susitvarkė vieninga Mindaugo Lietuva, kuri 
ir vėlesniais laikais priešui buvo sunkiai bej- 
kandamas riešutas. 
Romuvietis, 


LIETUVOS VIENYTOJAS 


Mindaugas — Lietuvos karalius, kuris sujungė visas 
Lietuvos žemes į vieną valstybę. Jis valdė Lietuvą 


mūšio ties Šiauliais- Saule metu. Jo pasiųstas 
Vykintas sutriuškimo vokiečių —kalavininkų galybę 


Už lango 


Ruduo už lango jau rūstus, 

Lietaus lašai į stiklą barškina, 

Vėjas lipdo ant stiklo lapus. 

Taip neseniai šypsojos dar jurginai, 

Taip nesenai skambi daina laukuos’ aidėjo, 


Taip nesenai dar linksmos mintys pynės! 


Vakar... buvo graži naktis: 
Švietė mėnulis didelis, 
Juokiausi, kad jisai sutinęs... 
Ir kas tikėjosi, kad tokią naktį 
Vaikščiojo mirtis — šalna — 


Ryte už lango jau nebešypsojo man jurginai. 

Patriotizmas-—tėvynės 


Kai išgirstu žodį „patriotizmas“, kai pra- 
dedu galvoti apie tėvynės meilę, prisimena 
man gražus, jau praeity paskendes, saulėtas 
pavasario rytas ir raudonkojai varnėnai. 

Prieš dvidešimt penkerius metus, kada dar 
mažas piemenėlis, sėdėdamas sode, vijausi 
botagą, parlėkė varnėnų pulkelis ir ryžtingai 
kovojo dėl inkilo. Cypė, triukšmavo, kapojosi, 
tampėsi už sparnų. Mat, kiekvienas jų norėjo 
užimti inkilą. Prisėlinęs prie obelies, stebė- 
jau jų kovą ir pastebėjau, kad tai tie patys 
varnėnai, kurie pernai buvo išperėti šiame 
inkile, kad tai tie patys, kuriems pernai dar 
mažiukams nudažiau kojytes raudonu rašalu 
ir pavadinau juos „manaisiais“. 

Juokiausi tada iš jų, kad jie kvaili, kad 
pešasi dėl to vieno inkilo, kai tuo tarpu sode 
buvo dar laisvi penki inkilai. 

Tik po 15 ar 20 metų, kai vienas, likimo 
nublokštas, slankiojau plačiomis Argentinos 
sostinės, Buenos Airės gatvėmis ir galvojau 
apie savo brolius, seseris, apie savo krašto 
gražiuosius miškus, lygiasias pievas, kada gim- 
tasis kraštas, samanota bakužė kvepėt kve- 
pėjo, tik tada supratau, kodėl tie varnėnai 
tuomet kovojo dėl inkilo, tik tada pajutau, 
kaip brangus gimtasis kraštas, kaip šventa 
yra tėvynės meilė — patriotizmas. 

MALDOĄ 


UŽ ŽUVUSIUS 


„„„„Lėtai prasiveria Karo 
Muziejaus didelės durys ir 
išvidaus pasigirsta graudus 
invalidų orkestro balsas“... 
Tai lietuviai gerbia žuvu- 
sius už laisvę kovotojus. 


meilė 

Nors savo tėvynėje kartais esti labai sun- 
ku gyventi, nors svetur -pasidaro daug len- 
gviau, bet savo gimtasis kraštas, savo tėvynė, 
kurioje yra palaidoti mūsų artimieji, tėvų tė- 
vai, visada yra miela, brangi. 

Tėvynės meilė arba patriotizmas yra žmco- 
nėms įgimtas dalykas. Su juo kovoti — reik- 
štų eiti prieš pačią žmogaus prigimtį, o mes 
gerai žinome, kad gamta skaudžiai keršija 
tiems, kurie eina prieš ją. Tėvynės meilė 
esti gaivališka, nejauklėta ir sąmoninga, auk- 
lėjimo bei auklėjimosi būdu išugdyta. Tos 
gaivališkos tėvynės meilės pradmenys gludi 
pačioje žmogaus prigimtyje. Jas tam tikri 
atsitikimai sužadina, suvirpina, lyg jautrią 
smuiko stygą. Tam tikrais atvejais tėvynės 
meilė jautresniųjų žmonių širdyse gali užsi- 
degti, kaip didelė aistra. 

Tokių tėvynės meilės aistringų pasireiški- 
mų yra daug kartų pergyvenusios visos tau- 
tos. Ypač gaivalingai suliepsnoja tėvynės 
meilė didžiųjų pavojų metu. Atsiminkime kad 
ir Didijį Europos karą. Tuūkstančių tūkstančiai 
kilniausio karžygiškumo pavyzdžių gimė iš 
tėvynės meilės. Šimtai tūkstančių, net mili- 
jonai savanorių nešė savo gyvybės aukas ne 
dėl asmeniškos naudos, ne dėl asmeniškos 
garbės, bet dažniausiai dėl tėvynės meilės. 


Tautos garbė, jos gyvybiniai reikalai iš vie- 
nos pusės, mirties pavojai iš antros—kėlė tė- 
vynės meilę. Žmogus, kurs myli, savo myli- 
mojo reikalui lengvai pasišvenčia. Jis yra 
drąsus, nebijo kad ir didžiausių pavojų. 

Gražų tėvynės ir gimtojo krašto meilės 
pavyzdį matome K. Kiumelo Didžiojo karo 
laikų apysakoje. Štai trumputė jos ištrauka: 

„Krimo saulė leidosi į debesis. Tolumoj 
girdėjosi kanuolių griausmas, trimitų ir bu- 
gny garsai. Atėjo kovos valanda. Mat, rugsėjo 
aštuntą dieną buvo paimta Malakovo auk- 
štuma. Kariuomenėje nuo generolo iki pa- 
prastojo kareivio viešpatavo drąsa ir dvasios 
pakilimas. Kiekvienas kovojo už tėvynę, už 
savo tautos garbę, trokšdamas saviems nu- 
galėjimo. 

Karolis laikėsi šalia savo kapitono, kurs 
aukštai iškėlęs kardą, griausmingai sušuko: 
„pirmyn“. Tuo tarpu suzvimbė kulipka ir ka- 
pitonas pargriuvo žemėn. Bet Karolis nieko 
netėmydamas, drąsiai ėjo per ugni ir kulipkų 
lietų. Pavojaus valandoje, jisai dėl draugų 
užmiršdavo save. Mūšio lauke jis buvo kaip 
liūtas. Bet netikėtai krito kanuolės kulipka 
ir nutraukusi abi rankas, parbloškė su drau- 
gais žemėn. 

Gailestingosios seselės, lyg ramybės ange- 
lai, su nenuilstamu uolumu tvarstė nelaimin- 
gųjų žaizdas. 

— Sesute, kaip gaila, kad mano kūnas 
negalės ilsėtis mūsų parapijos kapuose, gim- 
tajam krašte, dėl kurio paaukojau savo jau- 
ną gyvybe. Karui pasibaigus, tu, sese, griši 
Prancūzijon. Jei bus galima, nueik pas mano 
seną ir gerą motute ir pasakyk jai, kad aš 
ją ir savo tėvynę iki paskutinės valandos la- 
bai mylėjau. Nunešk jiems mano garbės kry- 
žių ir padalyk tarp mano brolių ir seserų tą 
raudoną juostelę, o dabar miela sese, atkal- 
bėk man mūsų krašto mano gražioje gimtoje 
kalboje mirštančiųjų maldelę“. 

Prie mirštančiojo lovos ji meldėsi gimtoje 
prancūzų kalboje. Karolis jai tyliai pritarė. Jo 
veide matėsi dvasios pakilimas ir laimė, kad 
šalia jo tautietė, gailestingoji sesutė, paskuti- 
nėse valandose kalba gimtąja kalba. 

Dar syki pravėrė dėkingas akis ir giliai 
atsiduses sušnibždo: „Kaip saldu mirti už 
Tėvynę“, ir nusviro. Karolis mirė. 


JUOZAS KĖKŠTAS 


Skundas 


Pavasari, 
kodel taip greit tu nuvytai, 
gėlėmis, saulės spinduliais 
pralinksmint mano sielos nesuspėjęs? 
Pavasari, 
kodėl? 
Vos i gyvenimą išėjęs, 
vos kelią jam praskinti mėginau, — 
ir jau 
Tave 
aš praradau... 
Sakyk, 
kodėl? 


Ir taip mirė šimtai, tūkstančiai gyvenimu 
tviskančių jaunuolių, laistydami savo krauju 
tėvynės meilės gėlynus. 

Tėvynės meilės regimieji ženklai—simbo- 
liai kultūringame pasaulyje: visur yra gerbia- 
mi. Po Didžiojo karo didžiausiais tėvynės 
meilės simboliais daugumoje kraštų yra pa- 
minklai žuvusiems už tautų laisvę, kuriuos 
simbolizuoja nežinomųjų kareivių kapai. Ir 
mes matome, kad tautos ypatingai gerbia tik 
savo patriotizmo simbolį—nežinomo kareivio 
kapą — mes matome, kad ir tarptautiniuose 
santykiuose ši pagarba dažnai parodoma. 
Tautų atstovai, norėdami parodyti pagarbą 
toms tautoms, kurių svetingumu naudojasi, 
iškilmingai pagerhia patriotizmo arba tėvynės 
meilės aukurus. Prie nežinomojo kareivio ka- 
po jie deda kaip pagarbos ženklą vainikus 
arba gyvąsias gėles. Vadinasi, šiandien patrio- 
tizmas yra ypatingai keliamas ir gerbiamas. 

Labai idomus klausimas, koki vaidmeni 
patriotiniame auklėjime vaidina tikybinės or- 
ganizacijos ir bažnyčia. Tenka pabrėžti, kad 
tas vaidmuo yra daug didesnis, negu kai kas 
mano. Tik atsiminkime, ką reiškia tikėjimas, 
ką jis yra padaręs atskiroms tautoms, pate- 
kusioms į politinę nelaisvę. Toli neieškokime, 
pažiūrėkime į mūsų tautą. Rusų viešpata- 
vimo laikais tas tikėjimas kaip tik buvo vie- 
nas iš pagrindinių, pats svarbiausias tautinio 
atsispyrimo veiksnys. Tai gali patvirtinti ir 
šiurpi Kražių istorija. Bendros maldos, iškil- 
mingos pamaldos su atitinkamomis prakal- 
bomis, bažnytinės procesijos, pagaliau ir pats 
bažnyčios menas juk tai dideli auklėjimo 


439 


veiksniai. Todėl ir netikintis žmogus, norėda- 
mas būti geras savo krašto patriotas, tikėji- 
mo bei religinių organizacijų veiksnius turi 
vertinti teigiamai. 

Tikybinės organizacijos nariai turi savo 
vienybės, savo bendruomenės jausmą, kuris 
visiškai dera su tautinės vienybės jausmu — 
patriotizmo pagrindu. 

Patriotinio auklėjimo priemonių yra daug. 
Visų jų tikslas — sužadinti tautinės sąmonės 
jausmą atskiruose žmonėse, paskui organi- 
zacijose ir bendruomenėse. Juk paprastas 
kultūrinis auklėjimas kartu yra ir patriotinis. 
Juo žmogus yra daugiau apsišvietęs, juo jis 
geriau pažįsta tautų istoriją ir tarptautinius 


ŽUVUSIEMS UŽ LAISVĘ 


„„„„Nors paprasti tie akmens, bet brangesni už dei- 
mantus, Jie surinkti iš kovų laukų ir ne vienas karių 


krauju apšlakstytas“... 

santykius, juo jis yra didesnis savo krašto 
patriotas. 

Taigi, atskiro žmogaus mokslinis išsilavi- 
nimas, jo politinis susipratimas yra kelias 
i patriotizmą. 

Tėvynės meilės jausmas yra tyras, nedirb- 
tinis, todėl kiekvienam žmogui jis yra šven- 
tas ir brangintinas. 

Visais laikais ir iki šios dienos lietuviai 
pasižymėdavo ir pasižymi giliu patriotizmu. 
Ypatingai šių dienų lietuviai gerbia savo di- 
dvyrius ir kovotojus už lietuvių tautos lai- 
svę. Kaip visos tautos, taip ir lietuviai yra 
pastatę savo didvyriams gražių paminklų ir 
sudarę iškilmingų jų garbei apeigų. 

Vienas užsienio žmogus, sugrįžęs iš Lie- 
tuvos, šitaip rašo: 

„Kaune, Karo Muziejaus sodely pastatytas 
laisvės paminklas. Sparnuotas angelas iškėlęs 
vėliavą. Dešinėj iš paprastų akmenų sukrau- 
tas paminklas žuvusiems už laisvę. Nors pa- 
prasti tie akmens, bet brangesni už deiman- 
tus. Jie surinkti iš kovų laukų ir ne vienas 
karių krauju aptaškytas. To paminklo viršus 
baigiasi kryžium, nuo kurio šonų sklinda sau- 
lės spinduliai. Paminklo apačioj pilna liūdėsio 
lietuvaitė puošia gėlėmis kario kapą. 

Kiekvieną vakarą, saulei leidžiantis, pasi- 
girsta pirmas trimitas vėliavos nuleidimo iš- 
kilmėms. Šios iškilmės skiriamos žuvusiems 
už laisvę pagerbti. Suskambėjus antram tri- 
mitui, visi nutyla. Lėtai prasiveria didelės 
Karo Muziejaus durys ir iš vidaus pasigirsta 
graudus invalidų orkestro balsas. 

Invalidai, Vyties vėliavėlėm nešini, išsiri- 
kiuoja prie kritusių už laisvę paminklo. 

Suskamba gūdus maršas, žadinąs visų pa- 
garbą didvyriams. Po to nuleidžiama nuo 
stiebo vėliava. Invalidai nusiima juodus šal- 
mus su geltonais Vyties kryžiais, o orkestras 
groja „Marija, Marija“ — maldą už žuvusius. 
Nuo aukuro vilnioja dideli dūmų kamuoliai. 
Jie mėlynam rūke skandina invalidus ir ilgo- 
mis juostomis klostosi po kojomis. „Marija, 
Marija!“ maldos garsai plaukia, tartum skun- 
das, dėl ko tokiais sunkiais keliais turėjo eiti 
lietuvių tauta“. 

Taip gerbia lietuviai, panašiai gerbia ir 
kitos tautos savo žuvusius už laisvę didvyrius- 
kovotojus. A—nas. 


PAS ŠVENTĄJĮ TĖVĄ 


(Iš ciklo „Mūsų kelionė po Europą“) 


Kiekvienas žino, kad Šv. Tėvas gyvena 
Romoje. Bet gal ne visiems aišku, kodėl, bū- 
tent, popiežius gyvena Romoje, o ne Lon- 
done, Paryžiuje, ar kuriame nors kitame mie- 
ste. Bent kiek pagalvojus, nesunku atsakyti, 
kodėl taip yra. 

Romoje gyveno pirmasis popiežius — šv. 
Petras, kuriam Kristus pavedė įsteigti Katalikų 
Bažnyčią. Šv. Petro pirmieji ipėdininkai taip 
pat turėjo gyventi Romoje. Pagaliau nusisto- 
vėjo tokia tradicija, kad popiežius turi gy- 
venti tiktai Romoje. Beje, viduramžių laikais, 
kaž kuriam laikui popiežiaus sostinė buvo 
perkelta iš Romos į Prancūzijos miestą Avi- 
nijoną, bet po kiek laiko popiežius vėl su- 
grižo gyventi Romon. Napoleonas siūlė pc: 
piežiui Pijui VII persikelti gyventi Paryžiun, 
kuris turėjo būti visiems laikams popiežių 
sostinė, bet Pijus VII nesutiko. 

Mat, kad Kristaus Bažnyčia išsilaikytų savo 
didžiojo paskyrimo poaukšty, kad Bažnyčia 
nebūtų išnaudojama žemiškiems tikslams 
siekti, — ji turi būti visai nepriklausoma nuo 
svietiškos valdžios. Jeigu popiežius taptų ku- 
rios nors valstybės valdinys, tai jis būtų ver- 
čiamas taikintis prie tos valstybės varomos 
politikos, kuri dažnai būna priešinga kitų 
valstybių politikai, kitų tautų siekiamiems 
tikslams. Kadangi popiežius yra visos tikin- 
čiosios žmonijos dvasinis karalius, todėl visos 
valstybės ir tautos jam yra lygios ir jų sie- 
kiami tikslai, jei tik teisingi, vienodai bran- 
gūs. Kad Apaštališkas Sostas būtų nepriklau- 
somas nuo kurio nors svietiško karaliaus so- 
sto, jis privalo stovėti nepriklausomoj Bažny- 
čios valstybėj. Ta valstybė gali būti visai ma- 
žutė, bet privalo turėti pilną nepriklausomybę. 

Tai buvo suprasta dar pirmaisiais krikš- 
čionijos amžiais. Kai tik 313 metais paskelbtu 
Milano ediktu valdžios buvo leista Bažnyčiai 
laisvai plėtotis, tai Apaštališkas Sostas sa- 
vaime tapo nepriklausomas, o kiek vėliau 
popiežiai tampa faktinais Romos valdovais. 
Jau 452 m. popiežius Leonas | apgina Romą 
nuo laukinių hunų, kurie, garsaus Atilos ve- 
dami, perėjo visą Europą, palikdami pakeliui 


tik kraują ir pelenus. Popiežius išgelbėjo 
Amžinąji Miestą nuo sunaikinimo be kraujo 
praliejimo, o tik savo galingu žodžiu. Tuo pat 
būdu Leonas | 455 m. sulaikė vandalų vadą 
Genzeriką. 

Kai vėliau ėmė grumoti Romai langobar- 
dai, tai Apaštališkąji Sostą užsistojo frankų 
karalius Pipinas Mažasis. Jis, nugalėjęs lan- 
gobardus, padovanojo 757 m. popiežiui Ra- 
vėnos kraštą su dvidešimts trimis miestais, 
kad popiežius, turėdamas didesnę valstybę, 
pats galėtų gintis nuo laukinių tautų, kurios 

aa o a] 


AUDIENCIJA VATIKANE 


Popiežius Pius XI,sėdėdamas iškilmingame soste, sako 
kalbą atvykusiems atlankyti maldininkams. 

SV. PETRO ĮPĖDINIS 


tuomet plūdo į Italiją. Frankų karalius Karo- 
lius Didysis 774 m. dar padovanojo popiežiui 
Bolonijos, Feraros ir Imolos miestus. Tuo 
būdu susikūrė gana didelė Bažnytinė valstybė, 
kuri laikėsi virš tūkstančio metų. 

Prancūzų revoliucija XVIII amž. gale davė 
pradžią bedievių kovai su Bažnyčia. Napo- 
leono didieji karai sukėlė įvairiuose kraštuose 
laisvamanių judėjimą. Tuo metu ir Italijoj 
isikūrė „karbonarų“ ir „Jaunosios Italijos“ 
draugijos, kurios turėjo tikslu sukurti didelę 
valstybę Sardinijos karaliaus Viktoro Ema- 
nuelio valdžioje. 1870 m. rugsėjo mėn. 20 d. 
Sardinijos kariuomenės vadas Kadorna, vie- 

tinių partizanų vado Garibaldio padedamas, 
užėmė Romą ir paskelbė suvienytos talijos 
nepriklausomybę. Tuo būdu buvo panaikinta 
Bažnytinė Valstybė ir popiežius neteko iš viso 
politinės valdžios ir savo žemių. Nuo to laiko 
popiežius ženklan protesto ir nenorėdamas 
tapti pasaulinės valdžios valdiniu gyveno, už- 
sidares savo rūmuose pasivadindamas „Vati- 
kano kaliniu“. Tik 1929 metais buvo grąžinta 
popiežiui politinė valdžia. Tais metais, būtent, 
buvo pasirašyta tarp popiežiaus ir Italijos 
valstybės vadinamoji Laterano sutartis, kuria 
buvo pripažinta Vatikano valstybės nepriklau- 
somybė ir neliečiamybė. ltališkai Vatikano 
valstybė vadinama: Citta del Vaticano. 

Vatikanas yra iš tikrųjų tik Romos miesto 
dalis. Iš viso Vatikanas užima tiktai pusę kva- 
dratinio kilometro plotą arba 44 ha. Gyven- 
tojų popiežiaus valstybėje yra tiktai apie 520. 
Vatikanas apima ir šv. Petro baziliką. Pačioje 
Romoje yra tam tikras skaičius trobesių, ku- 
rie priklauso Vatikano valstybei. Pirmoj eilėj 
čia paminėtina Laterano rūmai ir kai kurios 
bažnyčios. Saugumo ir tvarkos prižiūri po- 
piežiaus gvardija, kuri susideda iš 120 žmo- 
nių. Vatikanas turi savo paštą, geležinkelio 
stotį, siunčiamąją radio stotį ir savo laikrašti 
„Osservatore Romano“. Vatikano vėliavą su- 
daro geltona ir balta spalva, suderintos  išil- 
gai. Balto lauko viduryje yra Vatikano val- 
stybės herbas, kurį sudaro skydas su sudėtais 
raktais kryžmai viduryje, viršuj raktų—tijara. 

Iš viso yra buve 261 popiežius. Dabartinis 
popiežius Pijus XI yra 262-rasis. 

Popiežius yra renkamas ligi gyvos galvos. 
Seniau popiežių rinko dvasininkai drauge su 
pasauliečiais, viduriniais amžiais popiežiaus 
rinkimuose dalyvavo taip pat atskirų valsty- 
bių monarchai, šiandie gi popiežių renka tik- 
tai kardinolai. Kardinolų iš viso yra 70. Nusi- 
stovėjo paprotys, kad pusė kardinolų turi būti 
italai. Taip pat popiežius gali būti išrinktas 
tiktai iš kardinolų tarpo. Per rinkimus kardi- 
nolai esti uždaromi, užmuūrijami tam tikrose 
cėlėse. Tik cėlių duryse paliekami langeliai, 
per kuriuos paduodama valgis, ir paimama 
balsai—kortelės. Kardinolų uždarymas cėlėse 
vadinama conclave. Conclavė įvesta dėl to, 
kad kardinolai negalėtų savo tarpe susitarti, 
ką turi išrinkti popiežium, kad rinkimai eitų 


be pašalinės įtakos, pagal savo sąžinę. Bal- 
savimai vyksta du kartu—prieš piet ir po piet. 
Išrinktuoju laikomas tas, kuris gauna */; visų 
balsų. 

Tuojau po rinkimų iškilmingai paskelbiama 
minioms, susirinkusioms ties Vatikanu, kas 
išrinktas popiežiumi. 

Popiežiaus apdaras ir valdžios ženklai yra 
šie: balta sutana, pastoralas su kryžiumi vir- 
šuje, tijara su trimis karūnomis ir vadinama- 
sis palijus, tai yra balta juosta su juodais 
kryželiais. 


Pats "vienas popiežius neistengia atlikti 


visų pareigų, kurios jam priklauso. Todėl 
prie popiežiaus yra visa eilė įstaigų, ku- 
rios ir atlieka viską, kas tik reikia. Visos 


įstaigos, žinoma, veikia popiežiaus vardu ir 
su jo žinia. Iš viso svarbesnių įstaigų yra 19. 
Vienos jų vadinasi kongregacijomis. Jos ati- 
tinka ministerijas valstybėje, kitos turi kito- 
kius vardus. Kai kurių istaigų priešakyje stovi 
pats popiežius. Šiaip gi kitų įstaigų vedėjais 
yra kardinolai. 

Visos popiežiaus istaigos paimtos draugėn 
vadinama popiežiaus arba Romos kurija, 

Kaip žinia, popiežiaus valdžia yra Bažny- 
čioje aukščiausia. Tai yra popiežiaus primatas. 


TRAUKINIU 
PER JURAS 


Iš Prancūzijos į Ang- 
liją, iš Europos į 
Ameriką galima nu- 
važiuoti per jūras 
traukiniu. Vaizdely 
matome milžiną gar- 
laivį, kuriame pa- 
tiesti bėgiai. Trau- 
kinys uoste įva- 
žiuoja šian garlai- 
vin, o jis perkelia 
traukinį į kitą uostą 
ir ten paleidžia jį ant 
bėgių. 


Tarp popiežiaus ir atskirų valstybių yra 
sudaromos tam tikros sutartys, kuriomis tvar- 
komi bažnytiniai reikalai valstybėse. Tos su- 
tartys vadinasi konkordatais. 

Valstybės, kurios yra pasirašiusios kon- 
kordatus, laiko paprastai Vatikane savo atsto- 
vus. Popiežius gi turi savo atstovus prie at- 
skirų valstybių vyriausybių. Popiežiaus atsto- 
vai vadinami nuncijais, žemesniojo gi laipsnio 
atstovai, vadinami internuncijais. 

Popiežių kasmet aplanko daugybė maldi- 
ninkų. Pasimatymas su popiežiumi vadinasi 
audiencija. Per audienciją pirmiausia šv. Tė- 
vas pasisveikina su atvykusiais, duodamas 
pabučiuoti žiedą. Po to atsisėdęs savo sostan 
pasako į maldininkus kalbą ir palaimina juos. 
Pagal priimtą tvarką, visi, kurie nori gauti 
audienciją pas šv. Tėvą, turi prie to prisi- 
rengti. Visi būtent turi būti apsirėdę tam 
tikrais rūbais. Kunigai turi eiti ilgais, kuni- 
giškais rūbais. Gi vyrai pasauliečiai turi būti 
juodais kostiumais. Moterys taip pat turi būti 
apsirėdžiusios ilgomis juodomis ir su ranko- 
vėmis suknelėmis. Be to, moterys turi apsi- 
dengti galvas juodais vualiais. 


X. 


ISPANIJOS 
PAŽIBA 


Taip atrodė viena 
gražiausių Ispanijos 
pilių — Alkazaras, 
kur narsiai gynėsi 
Ispanijos kadetai, 


Sugriautas Ispanijos Alkazaras 


Ispanijoje naminis karas nesibaigia. Jam 
šelstant, praėjusi mėnesį buvo sugriautas gra- 
žus Toledo miesto ir visos Ispanijos papuo- 
šalas — Alkazaras. 

Toledo miestas yra vienas seniausių visoje 
Europoje. Pasak Rymo istoriką Titą Livijų, 
dar prieš Kristaus gimimą (192 m.) toj vietoj, 
kur dabar Toledo miestas, buvusi pilis. Vė- 
liau, žlugus Rymo imperijai, Europa gyveno 
tautų kraustymosi laikotarpį. Ivairios tautos, 
keliaudamos iš Europos į Afriką, perėjo per 
Ispaniją. Kurį laiką Toledo tvirtovė buvo va- 
karinių gotų valdoma. Bet gotų viešpatavi- 
mas truko neilgai. Gotų valstybė buvo užka- 
riauta vienos arabų giminės, maurais vadina- 
mos. Šie gotus išvijo netik iš Afrikos, bet, 
pers kėlę per siaurą Gibraltaro sąsiaurį, ski- 
riantį Europą nuo Afrikos, užkariavo ir Pire- 
nėjų pusiasali iki Prancūzijos sienų. Ir taip 
tos žemės, kur dabar yra Ispanijos ir Portu- 
galijos valstybės, buvo ilgus amžius mazul- 
monų Maurų valdomos. 

Reikia pasakyti, jog maurai mokėjo pui- 
kiai valdyti. Jie taisė dar Rymo imperijos 
pravestus plentus, vedė vandentekius ir puošė 
miestus puikiausiais maurų stiliaus trobėsiais. 

Iš tų laikų išliko Ispanijoj daug įvairių 
rūmų ir šventyklų, kurios ligšiol žavėte žavi 
lankytoją savo didumu ir puošnumu. Ir To- 
ledo, kuris buvo svarbus maurų kultūros ži- 
dinys, nebuvo aplenktas. Dar dabar matyli 
maurų—gotų stiliaus miesto sienos likučiai. 
Toledo miestas savo išvaizda daugiau primena 
Afrikos ir Azijos miestus, gatvelės siaurutės, 
vingiuotos ir klaikios; namai aukšti ir su di- 
deliais užpakalyje kiemais. Be to dar yra už- 
silikę tos gadynės maurų nutiesti pro tekan- 
čią per Toledo miestą upę tiltai, seni vartai 
ir ivairios bažnyčių bei koplytėlių puošmenos. 

Didžiausios Toledo garsenybės yra kate- 
dra ir pilis Alkazaras, stovis aukščiausioj To- 
ledo miesto vietoj. Kitados prie Toledo ka- 
tedros gyveno vyriausias Ispanijos dvasinin- 
kas — primasas - kardinolas, kuris turėjo di- 
delę itaką visoj valstybėj ir, mirus karaliui, 
valdydavo šalį iki naujojo karaliaus vainika- 
vimo. Toledo katedra yra viena didžiausių 
visam pasaulyje. Jos ilgis 120 metrų, plo- 
tis —59 m. Katedra lankytojui daro nepapra- 
stą įspūdį ne tik savo didumu, bet ir gra- 
žumu. Jos langai išpuošti vitražais, sienos— 
pilnos paveikslų, o vidus ——ivairių, iš marmuro 


ALKAZARO 
GRIUVĖSIAI 


Ne žemės drebėji- 
mas, ne audra, bet 
barbariškos raudo- 
nųjų Ispanijos val- 
džios rankos sunai- 
kino gražiausį am- 
žius stovėjusį kul- 
tūros paminklą — 
Alkazaro pilį. 


darytų statulėlių. Toledo katedra buvo dvasi- 
nis Ispanijos židinys. 

Netoli katedros ant kalno stovėjo Alkaza- 
ras. Tai buvo labai stipri pilis. Ilgai teko ispa- 
nams dėl jos kovoti. Pagaliau 1085 m. ispa- 
nai ją paėmė. Arabai buvo išvaryti ir Alka- 
zaras atiteko visiems laikams ispanų 
kosna. 


ran- 


Iš tvirtovės Alkazaras paverstas karalių 
gyvenamaisiais rūmais. Pagal padavimą, Alka- 
zare gyvenęs kaipo karaliaus vietininkas di- 
džiausias Ispanijos karų su maurais didvyris 
Sidas Kampeadoras. 

Alkazaras degė tris kart ir vis būdavo at- 
statomas. Paskutiniu laiku Alkazare buvo Ispa- 
nijos karo muziejus ir karininkų mokykla. 
Alkazaro kieme stovėjo Karalio V ispanų Di- 
džiuoju vadinamo, statula, vaizduojanti jo 
Afrikos užkariavimą su tokiu prierašu: „Arba 
žūsiu Afrikoje, ar įžengsiu nugalėtoju į Tu- 
nisą. Išvydę mūšyje mano arklį ir vėliavą, 
parkritusią ant žemės, iškelkite 


a [| 


nei aš“. 


aukščiau, 


Tad toje pilyje grumėsi geriausi Ispanijos 
sūnūs su daug galingesniu priešu, nešančiu 
Ispanijai pražutį. 

Alkazaro karininkų mokyklos mokiniai — 
geriausi Ispanijos sūnūs, degą karšta tėvynės 


meile, kupini entuziazmo ir pasišventimo, 
pasiryžo išvaduoti gimtąji kraštą iš raudonųjų 
nagų, ir iškart stojo sukilėlių pusėn. 

Negalėdami susijungti su sukilėliais, kovo- 
jančiais pietinej bei šiaurinėj Ispanijoj, užsi- 
darė Alkazare ir pradėjo gintis. Nustebo ne 
tik Ispanija, bet ir visas pasaulis. „Tai buvo 
netikėtas jų pasiryžimas, nepaprastas, ne kas- 
dieninis šioj materializmo gadynėj jų hero- 
izmas. Pradžioj buvo manyta, jog tai papra- 
stas nesubrendusių vaikėzų darbas, ir kad 
pakaks poros dienų jų pasipriešinimą sulau- 
Žyrti, 

Bet slinko diena po dienos, o Alkazaro 
gynėjai netik sėkmingai atremdavo raudo- 
nųjų puolimus, bet ir patys puldavo priešą. 

Visas pasaulis su idomumu sekė šią ne- 
lygią kovą. Keletas šimtų jaunuolių bevelijo 
mirti, nei matyti tėvynę svetimos įtakos pa- 
veržtą, o prieš juos ėjo visu kuo aprūpinti, 
gausūs kairiųjų armijos pulkai. Buvo nelygi 
kova, nelygios jėgos. Bet galingi idėja jau- 
nuoliai nepabugo tos šimteriopos priešo per- 
svaros. 

Alkazaro apgulimas truko du mėnesius. 
Caballero, tapęs Madrido ministerių pirmi- 
ninku, pasiryžo galutinai paimti Alkazarą. Jis 
sumanė Alkazarą išsprogdinti. Vadinas, gal- 

vojo, kad vardan svetimų Ispanijai idealų 
lai žūsta istorinės vertės pilis, o jos griu- 
vėsiuose lai išnyksta gausus Ispanijos jau- 
nimo būrys. Tiesa, raudoniesiems Alkazaras 
išsprogdinti pavyko, bet tuo kova nebuvo 
baigta. Likusieji gynėjai kovojo ir ant griu- 
vėsių. Tada raudonieji sumanė pilies griuvė- 
sių gynėjus sunaikinti ugnimi. Paėmę ugnia- 
gesių švirkšles, ėmė lieti benzinu. Bet gynė- 
jai, išsiveržę iš pilies, atėmė iš raudonųjų 
švirkšles ir juos pačius aplaistė. 

Tuo metu tautinė kariuomenė artėjo prie 
Toledo. Rugsėjo mėnesio gale į Alkazarą at- 
vyko tautinė sukilėlių kariuomenė, kuri pa- 
vadavo išvargusius didvyrius. 

Alkazaro istorijos lapas buvo pabaigtas 
šia nepaprasta kova. Iš puikios pilies liko 
vien griuvėsiai; ant jų išdygo ir pražydo gra- 
žiausia gėlė. Ta gėlė—tai tėvynės meilė. Kad 
geriau augtų, ji buvo laistoma didvyrių krauju. 
Dalis gynėjų gyvi įėjo i tautos šventovę — 
panteoną; žuvę savo žygiu pasistatė amžiną 
paminklą ne iš šalto granito, ar baltojo mar- 
muro, bet iš Ispanijos motinų padėkos žo- 
džių, iš džiaugsmo ašarų, jog tėvynė bus 
laisva. Didvyriški Alkazaro gynėjai pasistatė 
sau paminklą visos žmonijos širdyse, paro- 


J. ZIŽMAITIS 


Rudenį 


Miglotos skaros dangų užklojo, 
Išlėkė paukščiai, nutilo dainos, 
Dangus per dienas tik ašaroja, 


Gamta žaliuosius rūbus jau maino, 


Jau nešiūrena pietų vėjelis, 
Dainuot dainelės niekas nebando, 
lr paskutinis yysta žiedelis, 
Kurį bedantė šalna pakando. 


Medžių viršūnės rausvos, geltonos 
Klaikiai palydi gestančią saulę. 
Geltoni lapai ant tako gula, 

O vėjas gieda jiems liūdną dainą. 

dydami, kaip reikia kovoti už savo įsitikini- 
mus ir idealus. 

Alkazaro kovoms tegali prilygti senovės 
graikų žygis ties Termopilais. Ir tada ga- 
linga ir labai gausi persų kariuomenė išžy- 
giavo pavergti Graikijos. Šiai milžiniškai ka- 
riuomenei pastojo kelią nedidelis, vos 300 
graikų karių būrys, kuriam vadovavo prie 
Termopilų karalius Leonidas. Persai turėjo 
eiti tuo keliu, nes kitur trukdė žygiuoti aukšti 
kalnai. Graikai kovėsi su priešu ilgai. Bet 
atsirado graikas išdavikas, kuris priešų kariuo- 
menės dalį pervedė kalnų takeliais. Leoni- 
das, iš visų pusių apsuptas, žuvo, Bet jo 
žygis nenuėjo veltui. Per tą laiką buvo su- 
rinkta visa graikų kariuomenė. Ši persus nu- 
galėjo ir iš Graikijos juos išvijo. 

Praėjo nuo to įvykio tūkstančiai metų, 
o istorija to neužmiršo. Dar praeis amžiai, 
o mūsų palikonys mokysis didvyriškumo ir 
iš Alkazaro gynėjų. 

Mes, lietuviai, taip pat turime panašų savo 
istorijoj ivyki. Tai Pilėnų pilies gynėjai, kurie 
po kovos, matydami priešo persvarą, patys 
nusižudė, o priešui nepasidavė. 

Tai gražūs pavyzdžiai, kaip reikia mylėti 
savo tėvynė ir kovoti už savo idealus. Z. V. 


V. GENYS 
Nesuklupsim... 


Nesuklupsim kely ir negrįšim atgal, 

Nors vėjai siaubūnai mums audrą atneštų, 
Klaikioj pakelėje tik kryžių kryželiai... 

Tik smiltis klajūnes berastum. 


Nesuklupsim kely ir negrįšim atgal, 
Nors padangėje saulė užgestų, 
Nors kelias vingiuotas, vagom išvagotas 


Vestų mus į tamsiąją naktį. 


Nesuklupsim kely ir negrįšim atgal 
Ir kryžkeliuos savo daugiau nesustosim, 
Bet eisim, tėvyne, per tavąjį kraštą, 


Su tamsa, audromis kovosim. 


Guliu išsitiesęs žolėj. Už manęs gelsta 
miškas. Aš girdžiu, kaip jis kažką nepabai- 
giamą gieda, lyg tyliai tyliai verkia. Ir jis man 
toks artimas, savas. 

Be reikalo šalia atskleista knyga. Ką man 
rūpi, kas tenai kieno parašyta, kada miškas 
miršta ir savo mirtį apgieda? 


Pagaliau ir tai visvien! Nieko nemąstau“ 


Nieko nenoriu. Man taip gera vienam čia pa 
miškėj be kokių rūpesčių. 

Ten gelmėj treška sakos. Kažkas braukia 
lapus. Purto lazdynus. Aš girdžiu, kaip krinta 
žemėn riešutai. Jie turi būt brandūs, geltoni. 

Noriu keltis, eiti tenai. Pas juos, pas juos! 
Bet man taip gera! Žemė vaisiais kvepia. Ir 
aš guliu. 

Va, girdėt žingsniai. Artyn, artyn. Kažkas 
čia pat, arti už manes. Neatsigręžiu, nežiūriu. 
Kas man, kas čia vaikšto? 

Praeina... Tegul sau praeina! — Matau 
baltas kojas, tckias mažas ir dailias. 

Bet ne, tai jauna, visai jauna mergaitė 
neturi pro mane praeiti! 

— Ei, kurgi tu, brangute? — aš sušunku 
jai. Pavadinu vardu. 

Ir ji grižta ir šypsos. Jos prijuostėj daug 
riešutų. 

— Sėsk čia. Dabar mes tavo riešutus su- 
valgysim. Gerai, Vale? 

— Ne!—ji papurto savo gražią galvutę.— 
Pirma įspėk! 

Aš spėju. Ir man sekas. Ji duoda po daug, 
rieškučiomis. 

— Ačiu. 
laikyk Žiemai. 

Ne, ne! Ji turi dar daug namie. Jai nėra 
. kam jų laikyti. Aš turiu suvalgyti. Ir ji api- 
beria mane riešutų gintarais. Pastebi knygą. 

— Tamsta vis skaitai ir skaitai. Ar akių 
neskauda? 

— Niekis. Man akių neskauda. 

Dabar žiūriu į jos akis: 

— Kokios tavo žydrios akys, Vale! Kaip 
padangės! 

Ir ji kažko žvelgia tenai — į dangų. Ji 
vaikiškai graži. 


Dabar gana! — sakau — Pasi- 


BALSAS 


Ir temsta. Pievoj dygsta miglų lelijos ir 
apipina mus. Dregmė sunkias į kaulus. Vėsu. 
Valė sudreba. 

— Tau šalta, Vale. Tu eik namo. Tu ne- 
bebūk! 

— Ne, man nė kiek nešalta! 

— Tai ko tu drebi, Vale, jei tau nešalta? 


Nesigink! 
— Man gera su tavimi... 
Bet aš paimu jos rankas — ir jos šaltos. 


Ir jos plona vasariška suknelė. 

— Susirgsi, mano Vale! Eime. Jau nebe 
vasara! — pakeliu ją ir lydžiu. Girdžiu, ji gi- 
liai atsidūsta: — Nebe vasara! 

Man rodos, ji kažką prisiminė ir gaili. 

— Vale, ar tau vasaros gaila? 

— Gaila. Taip gera buvo! Bet taip trumpa... 

— Gal tu mylėjai? 

Mergaitė sumišta ir tyli. Paskui: 

— Aš nežinau... Ne. Tik mano rožės žy- 
dėjo. Ir jis ateidavo pas mane. Aš jam duo- 
davau rožių, kokių tik norėdavo. 

— Gal jis tave mylėjo? 

— Jis mylėjo tik rožes. Ir sakydavo, kad 
aš gera! 

— Ir daugiau nieko? 

— Ir klausdavo: kada aš užaugsiu. 

— Tai dabar jis nebeateina? 

— Kad visos rožės suvyto. Ko jis beeis? 

Man gaila jos. Jos balsas liūdnas. 

— Vale, pavasaris sugrįš —sakau. - Rožės 
vėl žydės, ir jis vėl lankys... Na, sudieu da- 
bar. Na, eik namo ir išsimiegok sveika. Aš 
dar miglas pabraidysiu. Naktis leidžias graži. 
Paskutinė mano naktis... 

Kaip ji vargšė stebisi, kad jau rytoj viską 
paliksiu. Toli išvažiuosiu. Ir kam to miesto? 
Ir kam taip greit? 

— Gana! — sakau. — Visko gana, Vale! 
Vasara buvo puiki! Dabar jau žvaigždės krenta 
ir baisiai liūdnal... 

— Tai aš... — ji kažką nori pasakyti, bet 


nedrista. — Aš atnešiu rytoj riešutų. Ir... 
jei tamsta nori... Yra našlaičių. Aš įdėsiu 
našlaičiu.. 

— Ačiu, Vale! Tu tikrai gera mergaitė. 


Aš atminsiu tave. Labanakt, labanakt! Jos 

akys šviečia. Ir ji tolsta. Aš matau, kaip ji 
pasineria rūke. 


Aš vienas. Vėl einu, vėl grįžtu. 

Pakelėj arkliai ganos. Jie grumščia atolą. 
Kartais suprunkščia. Sužvanga pančiai. Ir vėl 
tylu. Pamažu miglos susupa juos sidabro gū- 
niom ir jų jau nematyti. . 

Ten iš miško brenda pilki šešėliai. Jie 
žengia palinkę, su riešutų tarbom, kaip elge- 
tos. Kai kurie pažįsta mane. Pasisveikina. Ir 
vėl nubrenda į rūką, ir tenai paskęsta... 

Pro mane pralekia pulkai laukinių ančių... 
Pro mane klykia nuklykia į pietus, į pietus... 

Aš moju kepure. 

— Sudiev, sudiev! Laimingo kelio! 

Ten šilta, kur jie lekia. Ten viskas taip 
pat žydės, taip pat dainuos. Man liūdna, kad 
negaliu kartu su jais i ten. Ir Valės taip gaila. 
„Vale, Vale! Tavo rožės tenai nevystų!“ 


Ru KSS o Vo) 
Kelias į išganymą veda tik per nuolatinius 


sunkumus, betarnaujat savam kraštui ir savo 
tautai 


Gandhi, 


ISPANIJOS VAIZDELIS 


O čia ruduo, visur ruduo. Viskas nubrendę, 
ir byra paskutiniai lapai. Jie žvanga po kojų, 
kaip metalas. Ir taip aitriai kvepia mirštantys 
žiedai... 

Miškas klaikus. Dar jis atsikvepia ir gieda 
savo šermenims... Jam padeda vėjas. 

Mėnuo nunokęs žvilga debesyse ir apibe- 
ria viską sidabro lietum... 

Naktis. Žemė su medžiais, su namais, su 
upėm gimsta pasakos sapne. 

Nenoriu miego. Vienas vaikštau vario ta- 
kais ir tiltais ir atsisveikindamas vadinu viską 
vardais. 


„Rytoj, rytoj!“ — kažkas šaukia many. Ir 
aš žinau, kad rytoj išlydės mane viskas ir 
Valės našlaitės — našlaitės!!... 


Aš važiuosiu miestan... mokintis. 


Rutkus. 


Juo aš daugiau trankausi po pasaulį, juo 
labiau įsitikinu, kad tik šeimynos džiaugsmas 
yra tikras džiaugsmas 

De Togueville. 


Retas istorijoj atsitikimas. Du broliai ispanai tą pačią dieną ir toje pačioje vietoje žuvo, 
bekovodami priešingose pusėse: vienas buvo valdžios, kitas sukilėlių šalininkas. 

MŪSŲ | 
TAUTIEČIAI 
VARŠUVOJE 


Varšuvos Lietuvių Su 
sišelpimo D-jos narių 
būrelis su savo dvasios 
vadu kun. J. Vencium. 
(Žiūrėk š. m. Nr. 8 „Pas 
Varšuvos lietuvius“). 


Rentgeno 


Rentgeno spinduliai priklauso nematomų 
mūsų akimis spindulių rūšiai. Dėl šios ypa- 
tybės jie ilgą laiką buvo nežinomi. Tik 1895 
metais Viurcburgo universiteto profesorius 
Kentgenas, betyrinėdamas tada jau žinomo 
katodo spinduliavimo reiškinius, netyčia at- 
rado šiandien jo vardu vadinamus spindulius. 
Nentgenas pastebėjo, kad spinduliai pereina 
ir per tamsiu popierium apdengtą stiklinį 
vamzdelį ir sukelia šviesą. | 
+ Tolimesni tyrinėjimai parodė, kad tie nau- 
jieji spinduliai peršviečia ir žmogaus kūno 
dalis. Apie savo išradimą Rentgenas 1896 m. 
sausio mėn. 23 dieną pranešė mokslininkams 
ir vienam jų, kitiems matant, nufotografavo 
rankos kaulus. 

Rentgeno išradimas padarė didelio įspū- 
džio viso pasaulio mokslininkams. Naujieji 
spinduliai buvo ne tik tyrinėjami laboratori- 
jose, bet greitu laiku sėkmingai pritaikinti 
medicinoje ligoms tyrinėti ir joms gydyti. Jų 
reikšmė kasdien vis augo. Dabar jau nerasi 
tos medicinos šakos, kurioje jie nebūtų sėk- 
mingai naudojami. 

Norėdami geriau suprasti tų spindulių 
reikšmę, nors trumpai susipažinkime su jų 
fizinėmis ypatybėmis. 


spinduliai 

Rentgeno spinduliai, kaip minėta, yra ne- 
matomi, t. y., jie sukelia mūsų akių tinklinėje 
šviesos įspūdį. Tatai pareina nuo jų mažo 
bangos ilgumo. 

Spindulių sritis, apskritai, yra labai plati. 
Be matomųjų yra dar labai daug nematomų. 
Taip šilimos mes nematome, nors ją sukelia 
taip pat spinduliai. Jų nematome todėl, kad 
jų bangos yra perdaug ilgos. Mūsų akys su- 
vokia tiktai vidutinio ilgumo šviesos bangas 
nuo 400 iki 760 mikronų. (Mikronas—'!/1-000.000 
metro dalis). Rentgeno spindulių bangos yra 
tik nuo 0,20 iki 0,04 mikrono. Tų spindulių. 
bangų trumpumas leidžia jiems pereiti per. 
mūsų kūną ir ji lengvai peršviesti. Juo trum- 
pesnė yra Rentgeno spindulių banga, juo 
lengviau jie pereina per peršviečiamuosius 
kūnus. Tačiau nevisi kūnai tų spindulių lygiai 
yra peršviečiami: vieni juos praleidžia lengviau, 
kiti sunkiau. Tai pareina pirmiausia nuo kūnų 
standumo ir kietumo. Juo standesnis ir kie- 
tesnis kūnas, juo sunkiau ji peršviečia Rent- 
geno spinduliai. 

Toliau kūnų skaidrumas (Rentgeno spin- 
duliams) pareina nuo jų masės, t. y. nuo sun- 
kumo. Pavyzdžiui, platina priklauso 79 atomų 
eilės rūšiai, švinas 82, Dėl savo atomų rū- 

sies švinas turėtų būti sunkiau peršviečiamas 
už platiną. Tačiau yra priešingai. Platina sun- 
kiau peršviečiama tik todėl, kad jos masė yra 
dvigubai didesnė už švino. 

Kūnų buvis (dujinis, skystas ar kietas) 
neturi įtakos Rentgeno spindulių peršvietimui, 
jeigu tik tų kūnų atominė sudėtis ir masė 
pasilieka ta pati. Pav., ledas ir tos pačios 
temperatūros vanduo yra vienodai skaidrūs 
Rentgeno spinduliams. 

Mūsų kūnas susideda iš minkštų ir kietų 
dalių. Todėl jį peršviečiant Rentgeno spindu- 
liais, kaulai, kaip mažiau peršviečiami, len- 
gviai išsiskiria iš minkštųjų dalių ir yra aiškiai 
matomi. 

Gerai yra matomi ir plaučiai, nes juose 
yra daug oro, kuris lengvai praleidžia Rent- 
geno spindulius. 

Tas nevienodas mūsų organų skaidrumas 
Rentgeno spinduliams ir leidžia juos matyti. 
Jeigu visos mūsų organizmo dalys būtų vie- 
nodai peršviečiamos, tai mes nieko negalė- 
tume matyti: kiaurai ir vienodai peršviečiami 
bet kokiais spinduliais kūnai yra nematomi, 
kaip, pavyzdžiui, lango stiklas šviesią dieną. 

Tačiau Rentgeno spinduliai patys yra ne- 
matomi. Kad nebūtų buvę atrasta būdų kaip 
nors juos pamatyti, tai jais mūsų kūno per- 
švietimas neturėtų praktiškos vertės. Bet jie, 
pereidami per tamtikru skiediniu (borijaus- 
platinos -cyanuro) pateptą ekraną patys ima 
šviesti žalsva šviesa. Ír juo kuri tokio ekrano 
vieta daugiau gauna Rentgeno spindulių, juo 
labiau ji šviečia. Panašūs ekranai ir yra var- 
tojami darant rentgeninius peršvietimus. Juose 
- ryškiai išsiskiria peršvietimo metu mūsų or- 
ganai. Tie organai, kurie sunkiau peršviečiami 
Rentgeno spindulių, pav., plaučiai, yra labiau 
peršviečiami negu kitos kūno dalys. 

Toliau Rentgeno spinduliais galima foto- 
grafuoti, nes stipriai veikia fotografijos plokš- 
teles. Ši jų ypatybė ir leidžia fotografuoti 
mūsų organus. 

Kad galima būtų peršviesti Rentgeno spin- 
duliais ir tuos organus, kurie nei peršviečiant, 
nei nuotraukose neišsiskiria iš kitų organų, 
pamažu buvo įvestas tokių organų kontrasta- 
vimas. Vadinas, tie organai pripildomi tokia 
mase, kuri nepraleidžia arba silpnai pralei- 
džia Rentgeno spindulius. Pirmiausia pradėta 

taip šviesti viduriai: skilvys ir žarnos. Dabar 
yra kontrastuojami ir kiti organai, kaip štai: 
inkstai, kepenys, bronchos, gimda ir pagaliau 


smegenys. 
Viduriai kontrastuojami labai paprastai: 
tiriamajam asmeniui duodama išgerti tam 


tikro skystimo, kuris nepraleidžia Rentgeno 
spindulių. Po to daromi reikalingi peršvieti- 
mai arba nuotraukos. Kitų organų kontrasta- 
vimas yra sudėtingesnis. 

Rentgeno spinduliais galima pažinti ir li- 
guistus kūno reiškinius. Šie mūsų organizme 
gali būti matomi tik tada, kai, susirgus ku- 
riam nors organui, jis pakitėja. Kaulas, pa- 
vyzdžiui, uždegimo vietoj netenka kalkių 
druskų ir suminkštėja. Dėl to ta vieta len- 
gviau praleidžia spindulius, kaip sveikosios 
dalys. Iš kaulo prašviesėjimo savybių ir ga- 
lima spręsti apie ligos rūšį. Nulūžus kaului, 
taip pat yra matomos lūžimo druožės ir tarp 
kaulų esantieji tarpai. 

Nesveiki plaučiai netenka savo nesveiko- 
siose vietose gerai praleidžiančio Rentgeno 
spinduliais oro, kuris yra išstumiamas arba 
skysčiais arba uždegimo patinimu. Dėl šios 
priežasties nesveiki plaučiai praleidžia Rent- 
geno spindulių mažiau, negu sveiki. Susirgę 
plaučiai atrodo dėmėti. Iš tų dėmių savybių 
ir yra sprendžiama apie ligos rūšį, jos stip- 
rumą ir plėtotę. 

Jei kai kurių susirgusių organų medžia- 
ginė sudėtis nepakitėjo, tai jų trūkumai rent- 
genologiškai pažistami iš jų formos, didumo 
ar judėjimo pasikeitimo. Taip širdies ligos 
yra nustatomos iš jos formos ir didumo pa- 
sikeitimų. Plaučių plėvės susirgimai rentge- 
nologiškai yra susekami iš krūtinės judėsių. 
Tiesa, stipriai sustorėjusios dėl ligos plaučių 
plėvės pritemdo kiek plaučių vaizdą, virški- 
namojo aparato, o ypač skrandžio ligos gali 
būti nustatytos rentgenologiškai, kaip jau buvo 
aukščiau paminėta, tiktai vidurius pripildžius 
tam tikrais vaistais, kurie mažai praleidžia 
Rentgeno spindulius. Dėl to virškinamąjį traktą 
rentgenologiškai tyrinėti galima tik tų ligonių, 
kurie prieš tyrinėjimą yra nevalgę ir negėrę 
bent 4 val., kitaip tariant, — kurių skrandis 
yra tuščias. Tai yra reikalinga, pirma, dėl to, 
kad gerai būtų galima pripildyti skrandį kon- 
trastiniais vaistais, ir, antra, kad tiksliai apri- 


boti išsituštinimo laiką. Tokiu būdu rentgeno- 
logiškas skrandžio tyrimas remiasi jo formos 
ir virškinimo eigos bei išsituštinimo tyrimu. 
Pamatini skrandžio tyrimą sudaro eilė per- 
švietimų, kurie atliekami 4 valandų tarpe, 
suvalgius kontrastinių vaistų. Panašiai yra 
tiriamas ir kitas virškinamasis traktas. 

Inkstų liga, akmeniukai, yra matoma papra- 
stoje rentgeninėj nuotraukoj. Kiti inkstų su- 
sirgimai gali būti surasti tiktai įleidus į juos 
kontrastinių vaistų. Tokie vaistai yra įleidžiami 
dvejopu būdu: į kraują ir tiesiai į inkstą per 
šlapumo takus. Šis kontrastavimo būdas su- 
dėtingas. Dėl to ji gali atlikti tik prityręs 
šlapumo takų gydytojas specialistas. 

Kepenų ligos gali būti surastos tiktai kon- 
trastavimo pagalba. Kepenų kontrastavimas 
atliekamas leidžiant vaistus į kraują arba per 
burną. Kaip rodo paskutiniųjų laikų patyri- 
mas, pastarasis būdas yra mažiau tikras. Ke- 
penis kontrastuoti galima tik ligonį šiai ope- 
racijai gerai prirengus. Be to, reikalinga stropi 
priežiūra kontastavimo metu ir po jo. Dėl to 
kontrastuoti galima tiktai klinikoje 
ligonį. 


gulintį 


DAINOS IR GIESMĖS MĖGĖ JAI 


Paskutiniuoju laiku, kaip minėjau, kontra- 
stuojami ir smegenys. Šis kontrastavimo bū- 
das yra sunkiausias iš visų kitų. Jis susijęs 
su chirurgiška operacija, nes reikia pralaužti 
kiaušo kaulas. 

Tačiau ir naudojantis visomis moderniško 
kontrastavimo priemonėmis, ne visos ligos 
rentgenologiškai gali būti nustatytos. Yra daug 
ligų, kurios nepakeičia nei medžiaginės or- 
gano sudėties, nei jo formos. Pavyzdžiui, 
nervų ligos. Bet, kadangi kuone visi to ar 
kito organo susirgimai yra susiję su tam 
tikrais skausmais ir negalavimais, kurių prie- 
žasties dažnai be rentgenologijos pagalbos 
negalima nustatyti, tai reikia naudotis šiuo 
tyrimo būdu. Bet ieškoti ligų Rentgeno spin- 
dulių pagalba visame kūne yra netikslu, nes 
tai labai brangiai kaštuoja ir yra sugaištama 
daug laiko. Pagaliau, ligos vietą surasti gali 
gydytojas ir be Rentgeno spindulių. Rentgeno 
spinduliai tik ten reikalingi, kur reikia tiksliai 
nustatyti to ar kito organo susirgimo. rūšį. 
Todėl prieš švietimąsi rentgeno spinduliais 
reikia pasitarti su gydytoju. 

Sargyba.. 


Mielagėnų parapijos (Švenčionių apskr.) bažnytinis choras. Vidury sėdi Mielegėnų 
parapijos klebonas kun. K. Gumbaragis, jo kairėje vargonininkas D. Burokas. 

SODO GEGUTĖ 


Bėga Neries vandenėlis 


Bėga Neries vandenėlis, 
Bėga, plaukia sparčiai... 
Skuba, lekia mano mintys, 
Neša sielon audrą. 


Nesugausi, nepavysi 
Skaidriųjų vilnelių, 
Neatspėsi, nežinosi 
Lakių svajonėelių. 


Jos išrinko sau kelelį 
Rūtomis nuklotą, 

Jos nuskrido ten už šilo 
Į lankas rasotas. 


Ir pastatė svajonėlės 
Aukštą, šviesią pilį, 
Bernuželis ten gyvena — 
Bernuželis mane myli! 


Mandagumas-— pasisekimo šaltinis 


Mandagumas, atsarga ir malonus elgesys 
yra tai brangiausi kiekvieno jaunuolio (ės) 
turtai, kurie ne tik parodo jo išauklėjimą, bet 
daro įtakos jo ateičiai ir padeda praskinti le- 
miamuosius ateities kelius. Mandagumas maž- 
možiuose yra visai tas pat, kas artimo meilė 
didžiuose dalykuose. Jis yra alyva, kuria te- 
pamas draugiškumo ratas, atvirkščiai gi šiurk- 
štumas, nemandagus elgesys, tai smėlys ratų 
ašyje. Todėl mandagumas turėtų lydėti kiek- 
vieną mūsų žinksnį, kurių kasdieniniam gy- 
venime yra tūkstančiai. 


Vienas žymus visuomenės veikėjas savo 
sūnui davė šitokį mandagumo patarimą: „Su 
kitu elkis taip, kaip norėtum, kad su tavimi 
būtų elgiamasi, tai yra geriausis būdas ki- 
tiems patikti. Rupestingai stebėk, kas tau ki- 
tuose patinka; gal būt jiems tas pat ir tavyje 
patiks“. 

— „Mandagumas—sako Tiameris Tomas— 
pakilnina kiekvieną žmogų. Jis pats nieko ne- 
kaštuoja, bet jojo vertė yra milžiniška. 


— „Būti draugiškam žodžiuose ir greitam 
darbuose—visa tai mažai kaštuoja ir yra la- 
bai naudinga — mėgdavo sakyti Prancūzijos 
karalius Henrikas IV. 

Mandagus jaunuolis, kur tik pasirodo, kaip 
mat, patraukia žmonių širdis. Mandagumas yra 
tartum tarptautinė kalba, kurią visi supranta. 
Kas tu būtum, vis dėlto tau reiks su žmonė- 
mis turėti nemaža santykių. O gražaus elgi- 

mosi taisyklių išmokti nėra jau taip sunkus 
dalykas, tik reikia norėti ir pasiryžti. 

Ypatingai reikia kreipti dėmesio kalboje. 
Kartais sunku rasti kalbai medžiagos, ypač, 
kai pasitaiko kalbėtis su vyresniais ar dau- 
giau prasilavinusiais žmonėmis. Tokiais atve- 
jais nebūk plepus. Plepumas niekam netinka, 
o ypač vyrams ir rimtiems jaunuoliams. Tuo 
tarpu pageidautina, kad mergaitės kuo dau- 
giau kalbėtų. Dviprasmė kalba ir panašus iš- 
sireiškimai yra visados menko išauklėjimo 
ženklas. Niekados nekalbėk apie tokius daik- 
tus, kurie galėtų įžeisti esančius žmones. 
Kitus pajuokti — vis tiek ar dėl kūno ydų, ar 
dėl neapsitrynimo, ar dėl neturto—yra labiau- 
siai nemandagu. Negalima kitų taip girti, 
kad tuose pagyrimuose kiti įžiūrėtų pašaipą. 

Niekados nekalbėk perdaug garsiai. Žiūrėk 
i veidą tam, su kuo kalbi. Jei draugystėje 
yra daugiau asmenų, reikia kartas nuo karto 
į visus pažvelgti. 

Niekados neprieik prie kito taip arti, jog 
tavo kvapas liestų jo veidą. 

Nemandagu draugijoj susisėdus šnibždė- 
tis: tada kiti gali pamanyti, kad juos apkal- 
bama. Blogas yra paprotys marginti savo kal- 
bą svetimais žodžiais, kad atrodytų, jog esi 
mokytas. Bet taip pat negalima kitų viešai 
taisyti, jei jie kurią svetimybę pavartojo ne 
toj vietoj arba ne ta prasme, kuria ji papra- 
stai vartojama. Su kitu kalbant negalima ru- 
kyti, krapštyti nagų ir t. t Kalbančio per- 


traukti negalima, reikia laukti, kol jis pabaigs. 
Valdykis, kai jauti, kad ateina žiovulys, nes 
draugystėje žiovauti neleistina. Jei matai, kad 
nepasiseks nuslopinti žiovulys, pridenk burną 
nosine. Vartok ją ir tada, kai kosti ar čiaudi. 

Išskaičiuodamas žmones, niekados nemi- 
nėk savęs pirmoj vietoj. Nesakyk „Mes bu- 
vom trise: aš, Karolis ir Petras“, bet „Karo- 
lis, Petras ir aš“. 

Pasitaikis, jaunuoli, kad besikalbant su 
kitais, užgaus tave ir net suerzins. „Supykęs 
netark nė žodžio, bet lukterk valandžiuke, 
lukterk bent tiek, kiek laukdavo Julius Ceza- 
ris (jis skaičiuodavo ligi 20), ir pamatysi, kad 
tavo atsakymas bus švelnesnis, negu kad 
būtum jį pasakęs pirmo pykčio pagautas“— 
taip pataria žymus jaunuomenės auklėtojas 
L Teoth: 

Keiksmas yra ne tik nemandagus, bet ir 
nuodėmingas darbas. Keikti — vadinas, paro- 
dyti, kad neturi valios stiprumo ne už skati- 
ką. O kaip dažnas mūsų tarpe, ypač sodžiaus 


jaunimo, tas nelemtasis svetys — keiksmas 
Kas šituo atžvilgiu nesusivaldo, tas parodo, 
kad jis nėra pats savęs valdovas. Piktas žmo- 
gus pažemina save ir dėl kitų klaidų pats 
save baudžia. 

Niekuomet neveng tiesos. Gali kad ir 
karčiausią tiesą stačiai į akis pasakyti, tik 
atlik tai švelniai, mandagiai. Jei pasakys kas 
ne tiesą, nesakyk: „Tai ne tiesa“, arba „Tu 
meluoji“, bet geriau: „Tu klysti“, arba „Ne, 
tikrumoj kitaip buvo“ ir t.t. Šitokiais posa- 
kiais pasakysi tu tą patį, tik čia pasielgsi 
daug mandagiau. Bendrai ramus, švelnus to- 
nas yra kilnumo ženklas. Ką nors įžeides, ne- 
delsk atsiprašyti. „Klysti juk yra paprastas 
dalykas, o klaidas pataisyti yra dorybė“ —tvir- 
tina Fiorsteris. 

Tad, jaunuoli-e, kiekviename tavo žinksnyje 
būk mandagus, o visas tavo gyvenimo ke- 
lias bus lelijomis barstytas ir tavo sieloje 
bus amžinas pavasaris. 

Rusnis, 


AUGIMAS IR BRANDA 


Ilgą laiką žmogus auga. Jis—ne paukšty- 
tis, kurs, vos kiaušinio lukštą prakalęs, arba 
žeme bėginėja, arba vandeniu plauko. Žmo- 
gus savo dvasia visą gyvosios ir negyvosios 
gamtos pasauli žymiai pralenkia. Todėl nė 
nereikia stebėtis, kad jam ir augti ilgai reikia. 
Kaikas pasako: 

— Žiūrėk, kaip greit išaugo! 

-— Auga, kaip su mielėm! 

Bet tai juk nereiškia, kad žmogus taip 
greitai užaugtų. Augimo laikas yra labai labai 
ilgas. Kol mažytis krykštaująs, dar vystykluose 
begulis vaikiokštis į visą žmogų užauga, daug 
daug upėmis sriauniojo vandenėlio nuteka, 
daug vargo gimdytojams ir augintojams pri- 
daroma, daug rūpesčių bei rūpestėlių. O kol 
anasis, jau pauglys subręsta, dar labiau rei- 
kalingas priežiūros — didesnės ir stropesnės. 

Todėl, visai suprantama, kad augąs ir bre- 
stąs žmogus reikalingas gero ir prityrusio 
auklėtojo, kad jo gyvenimo veikla nebūtų su- 
vėluota, kad jis visuomenės ar tautos sie- 
kiuose nebūtų atsilikonis. Bet ir patsai augąs 


ar jau bręstas savo intuicija turi net būtinai 
ir neatvengiamai daugelio dalykų siekti, dau- 
gelyje sričių pratintis, kad auklėtojų deda- 
mosios pastangos ir triūsas neitų niekais. 
Betgi maža kas mūsų turi auklėtojus, dau- 
guma palieka pilkose kaimo užuoganose, o jų 
gyvenimas kasdieną vis labiau ir labiau pil- 
kėja, darosi vis labiau šiokiadieniškas. 

Taip kalbame apie paskirus jaunuolius ar 
jaunuoles. Taip pat galima būtų kalbėti ir 
apie visą vilniškių lietuvių jaunimą. Tarp mūsų 
kaimo ir mūsų inteligentų yra šiek tiek skir- 
tumo. Vieni kaime gyveno, gyvena ir gyvens, 
vadinas, gyvena jame nuolatos, o kiti pamato 
jį tik kartkartėmis. Pamato jį tik tada, kai 
turi daugiau laisvesnio laiko. Siaip, nūdienio 
gyvenimo sąlygas gyvenantiems kaimo lie- 
tuviams lietuvis inteligentas sunku sutikti, 
sunku su juo nuoširdžiai ir atvirai kalbėtis. 
Tiesa, pas mus inteligentinių pajėgų jau gan 
žymus skaičius ir, atrodo, jos turėtų kaimo 
jaunimą vesti į šviesesnį rytojų, į skaidrin- 
gesni ir saulėtesnį lietuviškąji gerbūvį, bet 

nevisada... Tik nereikia nusiminti, nereikia įkri- 
sti į nevilties klampynę. Mes esame jau pa- 
kankamai užaugę. Dabar jau mūsų brandos 
metas. Ne anosios kūniškosios brandos, bet 
dvasiškosios brandos, be kurios sunku pažiū- 
rėti tikrovei į akis. 

Esame jau dauguma tiek užaugę, kad tu- 
rime savo pačių iniciativos griebtis lietuviš- 
kosios spaudos: knygų ir laikraščių, skaityti 
visa tai, kas mums, lietuviams, yra artimiau- 
sia, brangiausia. Tačiau dar nesame visiškai 
subrendę. Nesame visiškai subrendę ta pras- 
me, kad negalime patys pasirinkti savojo ke- 
lio, negalime patys vieni be vadovo anuo 
pasirinktuoju keliu eiti. Maža mums prityrimo, 
maža igudimo. Be to, dar ir drausmingumas 
mums reikalingas, reikalingas anasis draus- 
mingumas, kurs subrendusi žmogų nuolatos 
tose pačiose vėžėse išlaiko, kurs jam, sie- 
kiančiam to ar kito dalyko, ryžtingumo teikia 
ir ištvermingumą palaiko. 

Jau sakiau, kad inteligentinės mūsų pa- 
jėgos daugume atsitikimų yra nuo lietuviš- 
kojo kaimo atskirtos, joms nėra lemta bre- 
stančiam lietuviškajam kaimo jaunimui va- 
dovauti. Todėl belieka tik laikraštis ir knyga. 
Belieka tik spausdintasis lietuviškasis žodis. 
Reikia pasitikėti juo. Reikia jis kuo labiau- 
siai pamėgti ir pamilti, į jį šlietis, o nepasi- 
likti atskilonimis. Brandos metu dar reikalin- 
gas vadovas, ir anojo vadovo rolę turėtų 


ŠVIESOS SIEKĖJAI 


Bilių (Lydos apskr.) buvusios „Ryto“ skaityklos lanky- 
tojai ir lietuviškų laikraščių prenumeratoriai. 

Tverečiaus valsčiaus lietuvių simfoninis orkestras. Ji 
dažnai pagroja ir Tverečiaus bažnyčioje, pamaldų metų. 

vaidinti. tiktai lietuviškoji spauda. Dabarties 
knyga kaimo lietuviui kartais sunkiai priei- 
nama. Vienas jos nieku būdu negali nusi- 
pirkti. Bet galima iš šios kebliosios padėties 
išsinerti. Yra vienas labai parankus knygų 
pirkimo būdas, kuris kai kur jau praktikuo- 
jamas. Daroma šitaip: sudedama po kelis ar 
kelioliką skatlkų į vieną draugę ir perkama 
viena knyga. Tada pagal alfabetą ar kitu ku- 
riuo būdu nustatoma skaitytojų eilė, ir knyga 
iš vienų rankų eina į kitas, iš vieno skaity- 
tojo į kitą Jeigu taip daroma dviejuose gre- 
timuose kaimuose, po perskaitymo galima 
knygomis pasikeisti, tuo būdu lengvai ir pi- 
giai galima sudaryti atitinkamos sąlygos lie- 
tuviškosios knygos- kelionei po visą mūsų 
kraštą. Už koki dešimti ar penkioliką skatikų 
galima perskaityti net kelios lietuviškos kny- 
gos, kurios ilgainiui liks pačių skaitytojų nuo- 
savybe. Tik, kas atsimintina, knygos reikia 
pirkti tinkamos, o ne kokis šlamstas, už kurį 
pigiai mokama. Nebukime anaisiais šykštuo- 
liais ir negailėkime savo dvasiai peno. Kokias 
jų pasirinkti, galima pasiteirauti pas betkurį 
lietuvį inteligentą, galima atsiklausti net lie- 
tuviškųjų redakcijų, kurios mielai patarnaus. 

Baigdamas turiu pažymėti, kad be lietuviš- 
kos knygos mūsų dvasios branda gali įvykti 
pervėlai, galime pasidaryti atsilikonimis, o tada 
jau sunku bus pavyti tie, kurie toli toli nu- 
keliavo. Todėl šiandieną vyriausias metas stoti 
į naujojo gyvenimo naująsias vėžes. R. 


AMERIKOS LIETUVIŲ 


Dėl sunkių mūsų tautos gyvenimo sąly- 
gų XIX šimt. daug lietuvių jaunimo, neno- 
rėdami trunyti šaltajam Sibire ir būti mindo- 
mais sunkios okupanto letenos, bėgo i už- 
jūurę, ieškodami laimės. Daugumas jų išvyko 
nežinodami, kad jie yra lietuviai, nes buvo 
tamsūs ir neapsišvietę. Todėl iškarto Ameri- 
koje ėmė juos globoti svetimieji. Tačiau. ne- 
ilgai trukus, didėjant lietuvių skaičiui, pradėjo 
augti susipratimes, kilti tautinis jausmas. 

Dabar didžiausia ir seniausia lietuvių ko- 
lonija yra Šiaurės Amerikoje, kur jau gyvena 
arti milijono mūsų tautiečių. Dauguma jų su- 
sipratę, organizuoti. Jie nepamiršta savo Tė- 
vynės Lietuvos, jau daug jai davė, daug jai 
aukojosi. Netgi -karo metu jie neužmiršo Lie- 
tuvos, rupinosi jos laisve, jos siekiais. Beku- 
riant Lietuvos valstybę, keli šimtai Amerikos 
jaunuolių stojo į Lietuvos kariuomenę. Kiti 
rėmė įvairiais kitais būdais, plačiai garsindami 
kituose kraštuose Lietuvos nepriklausomybę. 

Tokius didelius darbus ' ir siekius turėjo 
kas nors organizuoti, vadovauti, turėjo būti 
ašis, apie kurią sukosi visas Amerikos lietu- 
vių gyvenimas. Žinoma, nemaža ten buvo 
žymių lietuvių veikėjų, bet ypač daug nusi- 
pelnė, stiprindami ten lietuvių tautos pagrin- 
dus, Kun. Burba, dr. J. Šliupas ir advok. Jonas 
Bagdžiūnas. 

Sis pastarasis šiemet buvo atvykęs iš 
Amerikos į Kauną ir ta proga aplankė Vilnių. 

Jonas Bagdžiūnas yra žymus Amerikos 
lietuvių veikėjas, ypač daug pasidarbavęs Di- 
džiojo karo metu ir po karo Lietuvos ne- 
priklausomybę atstatant. Tarp kitko jis buvo 
iškėlęs gražų Amerikos lietuvių tarpe suma- 
nymą —nuliedinti Laisvės varpą, kuris būtų 
tautos vieningumo simboliu, liudytų Ameri- 
kos lietuvių prisirišimą prie savo tėvynės ir 
skelbtų visai tautai nepaprastus jos gyvenimo 
įvykius. Šis sumanymas ir buvo įvykdytas. 
Mūsų tautietis adv. Jonas Bagdžiūnas 

didelis lietuvybės Amerikoje skleidė- 
jas ir jaunuomenės organizatorius, jos mylė- 
tojas — bičiulis. Pernai įvykusiame pasau- 
liniame lietuvių kongrese Kaune rungėsi gra- 
žus Amerikos lietuvių sportininkų būrelis, 
kurį suorganizavo ir pasiuntė Lietuvon advok. 


yra 


PIONIERIUS VILNIUJE 


J. Bagdžiūnas. Šiemet jis atvažiavo Lietuvon 
pakviesti Lietuvos sportininkų atvykti Ame- 
rikon pasirungti su Amerikos lietuviais spor- 
tininkais. Be to, jis deda pastangų, kad kuo 
gausiau lankytųsi Amerikos lietuviškasis jau- 
nimas savo tėvynėn, arčiau ją pažintų ir grįžę 
i Ameriką būtų lietuvybės apaštalais. Tai 
žmogus, kuris rūpinasi ne tik Lietuvos da- 
bartimi, bet ir jos ateitimi. Lietuvos valsty- 
bės Prezidentas, įvertindamas visus jo nuo- 
pelnus, ji apdovanojo Vytauto Didžiojo ordenu. 
Vilniuje gerbiamas svečias viešėjo trum- 
pai, bet visą laiką domėjosi mūsų krašto lis- 
tuviškojo jaunimo gyvenimu ir siekiais. Be- 
viešėdamas Vilniuje, plankė lietuviškas įstai- 
gas ir pagerbė - Vilniuje palaidotus lietuvius 
veikėjus ant jų kapų uždėdamas vainikus. 
Advokatas J. Bagdžiūnas iš Vilniaus išva- 
žiavo kupinas vilčių, kad mūsų krašto lietu- 
viškasis jaunimas ir toliau budės tautinėje 
sargyboje. B, 


GARBINGAS SVETYS 


Advokatas Jonas Bagdžiūnas-Borden, žy- 
mus Amerikos lietuvių veikėjas, jaunimo 
mylėtojas — bičiulis. 

JURA 


Jūra, vienas galingiausių gamtos veiksnių, 
visuomet kreipė i save žmogaus žvilgsni ir 
ypatingą dėmesi. Galinga ir kartu paslaptinga 
jūra apdainuota dainomis ir apgaubta pasa- 
komis. Zmogaus vaizduotė ją jungė su kaž- 
kuo nepaprastu, nenugalimu. Nerami, ban- 
guojanti, šelstanti ir ūžianti jūra dainose ir 
pasakose paverčiama galingų, kovojančių bū- 
tybių, dvasių buveine. 

Liaudies kūryboje jūra gretinama su di- 
džiausiomis susisiekimui kliūtimis. Kitados 
sunku buvo pralysti tamsiosios girios, sunku 
perkopti aukštieji kalnai, dar sunkiau per- 
plaukti plačiasios jūros. 

Bet laikas viską keičia. Jis pakeitė žemės 
veidą. Jis pasakas pavertė tikrenybe. Dainų 
ir pasakų nenugalimas galybes laikas ikinkė 
darban žmogui tarnauti. Prieš ką seniau žmo- 
gus lenkdavosi, tai šiandieną lenkiasi prieš 
žmogų. Juo didesnė galybė, juo sunkiau ji 
būdavo seniau iveikiama, ar net ir nenuga- 
lima, juo daugiau ji šiandieną teikia žmonijai 
naudos. 

Kur seniau snaudė ir šniokštė neišeinami 
miškai, tysojo neišbrendamos pelkės, braš- 
kėjo meškų laužai, ten šiandieną vingiuoja 
sausi keliai, platūs, lygūs vieškeliai ir gelžke- 
liai, ten išdygo ir išaugo gražūs, puikūs, di- 
deli miestai — kultūros židiniai. Žemė nusag- 
styta stulpais ir apjuosta telefonų ir elektros 
vielomis. Kur seniau neįveikiamas gamtos 
milžinas—kalnas keleiviui pastodavo kelią, ir 
keleivis turėdavo pasitraukti šalyn, ten šian- 
dieną garvežys sau atranda prakaltą, pramuštą 
kiaurinę — tunelį ir švilpdamas skrieja“ toliau 
kalno apačia. Kur seniau po giliasias jūras 
po plačiuosius vandenynus plaukiojo vien 
gulbės, ten šiandieną vandens paviršių raižo 
žmogaus išradimai—didžiuliai garlaiviai. Žmo- 
gus tapo ne tik žemyno, bet ir vandenų val- 
dovu. Jis paveržė neramų gamtos galiū- 
ną — jūrą ir įkinkė ją darban. Jei dailioje 
literatūroje, ypatingai poetinėje kūryboje jūra 
pasiliko gaivalinės gyvenimo kovos simboliu- 
ženklu, tai praktiniame gyvenime ji pasidarė 
stipriu, galingu veiksniu, kuris pradėjo gyvinti, 
stumti, varyti civilizacijos ir kultūros darbą 

pirmyn. Kiek ji seniau žmogui priešinosi, tiek 
ji pastaruoju taiku žmogui patarnavo, ir juo 
toliau, juo daugiau tarnauja. Pirma jūra skyrė 
žemynus vieną nuo kito, bet laikui bėgant ir 
technikai tobulėjant, ji juos pradėjo jungti. 
Jūra pasidarė geriausia tarp paskirų ir toli- 
miausių pajūrio kraštų jungtimi. Pajūrio kraš- 
tai, rodos, atskirti didžiausių vandens plotų, 
tūkstančiais mylių, iš tikrųjų pasidarė vienas 
kitam artimesni, negu tie kraštai, kuriuos 
skiria sausuma, žemynas šimtais mylių. Tarp 
tolimiausių žemynų jūra virto geriausiu susi- 
siekimo keliu. Jūros kelias, pasirodė, daug 
patogesnis ir pigesnis už žemyno, už sausu- 
mos kelią. Čia nereikia tiesti plentai ir gele- 
žinkeliai, aukoti milžiniškos pinigų sumos, mil- 
žiniškas kapitalas, kurį paskui turi sugrąžinti 
tais keliais gabenamos prekės ir pervežami 
keleiviai. Ir juo patogesnis sausumos kelias 
juo jis brangiau atseina. Vidutiniškai imant, 
nutiesti normalaus didumo geležinkelis vie- 
nam klm. atseina 100 tūkstančių zlotų. Tuo 
tarpu jūros kelias yra duotas pačios gamtos. 
Lygus, vienodas į visas kryptis, atviras į visas 
pajūrio šalis. Be abėjonės, sausumos keliai 
ir geležinkeliai nė kiek nenustojo savo reikš- 
mės ir panaudojus jūros kelią, sausumos ke- 
lių reikšmė diena dienon auga. Juo toliau, 
juo labiau jie darosi reikalingi. Be jų nepa- 
siektume arba labai sunkiai tegaletume pa- 
siekti ir pačią jūrą. Bet ir šiandieną, kuomet 
nutiesti palyginamai geri sausumos keliai, 
vieškeliai, plentai, geležinkeliai, ypatingai Va- 
karų Europoje, vis dėlto jūros kelias yra daug 
patogesnis. Todėl nenuostabu, kad jūra, vos 
atsirado irkliniai ir buriniai laivai, jau pasi- 
darė didžiuoju prekybos keliu. Jei upės ir 
ežerai nuo senų laikų buvo geriausi preky- 
bos keliai, jei upės ir ežerai buvo gyslomis, 
kurios gaivino visą ekonomini gyvenimą, tai 
ką bekalbėti apie jūrą, vandenyną — laisvus 
vandens plotus, kur gali laisvai pasireikšti 
platūs žmogaus užsimojimai ir sugebėjimai. 
Gera upėmis plaukti pavandeniui, bet sunku 
grižti atgal. Stačiai negalima prekių vežti prieš 
smarkesnę upės tekme. Upėmis prekės gali- 
ma nuvežti tik į tas šalis, pro kurias tos upės 


teka. Pagaliau ne visos upės tinka laivams 
plaukti. Ir vis dėlto, jeigu upių tekmė turėjo 
didelės. reikšmės prekybos išsivystymui, tai 
šioje srityje daug didesnės reikšmės turėjo 
ir turi jūra. Lygus jūros paviršius leidžia lai- 
vui plaukti lygiai, vienodai, matematišku 
tikslumu, leidžia plaukti į visus pajūrio kraštus. 

Kylant ir tobulėjant technikai, greitėjant 
susisiekimui jūromis, kaskart labiau suartina- 
mi kontinentai (žemynai), suartinamos toli- 
miausios užmario šalys, pašalinami buvę ki- 
tados dideli laiko ir erdvės skirtumai. Kas 
seniau buvo palyginti toli, šiandieną jau ne- 
betoli, o su laiku gal bus ir visai arti. Tas 
pats kelias per tą patį laiką šiandieną atlie- 
kamas nepalyginamai greičiau, negu prieš 
šimtą metų. O ką lyginti dar senesnius lai- 
kus su dabartiniais. 

Greitas ir patogus susisiekimas yra be galo 
svarbus veiksnys ekonominiame gyvenime. 
Ypatingai prasidėjus vystytis mainų ir preky- 
bos ūkiui, susisiekimas pasidarė būtina eko- 
nominės pažangos sąlyga. Nebepamato žy- 
mus ekonomistai Frydrichas List ir prof. Sax 
susisiekimui ekonominėje ir kartu kultūrinėje 
srityje pripažista pirmaeilės reikšmės. Jų 
nuomones patvirtina gyvenimo faktai. Ne kas 
kita, kaip greitas, patogus ir pigus susisieki- 
mas jūra išugdė plačią, galingą Vakarų Euro- 
pos, Jungtinių Amerikos valstybių ir pasta- 


MŪSŲ LAIKRAŠČIO 
BIČIULIAI 


Liet. Šv. Kazimiero D-jos 
Perlojos (Varėnos vals.) 
buv. skyriaus nariai, uo- 
lūs lietuviškos spaudos 
rėmėjai. Vidury skyriaus 
pirmininkė Ona Baublytė. 


ruoju laiku Japonijos pramonę. Be abejonės 
prie to prisidėjo ir kiti veiksniai, kaip žemės 
turtai (akmens anglis, geležis, Japonijoj pi- 
gus darbininkas), bet pirmaeilės svarbos tu- 
rėjo pigus, laisvas, patogus jūros kelias. 
Besivystant susisiekimui jūromis, besiplė- 
tojant mainų ūkiui, beaugant prekybai, didėjo 
ir prekybos laivynas. Iki 1914 m. pasaulinio 
laivyno tonažas (talpumas) pasiekė 45.404.000 
tonų *). 1929 m. pasaulinio laivyno tonažas 


(talpumas): jau buvo 65 mil. 430 tūkst. tonų. 


Be abejonės, šis pastarasis skaičius būtų bu- 
vęs žymiai didesnis, jeigu nebūtų buvę karo. 
Karas labai sutrukdė naujų laivų statybą. Be 
to, buvo paskandinta nemaža ir senų laivų. 
Ir vis dėlto nuo 1914 m. iki.1929 m., reiškia, 
per 15 metų laivyno tonažas padidėjo 21 mil. 
76 tūkst. tonų. ~ 

Pasauliniame laivyne pirmą vietą užima 
Anglija. Prieš karą jos laivyno tonažas buvo 
18 mil. 8 9 tūkst. tonų, o 1929 m. tonažas 
pasiekė 20 mil. 46 tūkst. tonų. Po Anglijos 
prieš karą antrą vietą užėmė Vokietija, o po 
karo ji atsidūrė net ketvirtoje vietoje. Po karo 
antroj vieton po Anglijos yra Jungtinės Ame- 
rikos Valstybės, kurių laivyno tonažas 11 mil. 
36 tūkst. tonų. Trečią vietą užima Japonija. 


*) I viso pasaulio prekybos laivus 1914 m. galima 
buvo sutalpinti 45 milijonai 404 tūkstančiai tonų (tonas 
turį apie 60 pudą) prekių 

Liet. Šv. Kazimiero D-jos Mačiūnų (Mielagėnų vals.) 
skyriaus nariai. 


Jos laivyno tonažas 4 mil. 187 tūkst. tonų. 
Paskui eina Vokietija, kurios laivyno tonažas 
4 mil. 58 tūkst. tonų. Penktą vietą užima 
Prancūzija su 3 mil. 303 tūkst. tonų. Norve- 
gijos laivyno tonažas 3 mil. 218 tūkst. tonų. 
Italijos — 3 mil. 215 tūkst. tonų. Prieš karą 
Italijos laivyno tonažas buvo 430 tūkst. tonų. 
Visų kitų valstybių paėmus kartu laivyno to- 
nažas 17 mil. 345 tūkst. tonų. Padaviau kiek- 
vienos čia išvardintos valstybės prekebos lai- 
vyno talpumą, o ne laivų skaičių, nes laivų 
skaičius dar mums beveik nieko nepaaiškintų. 
Juk gali būti dviejų laivų talpumas mažesnis 
už kurio nors vieno laivo. Mums svarbu ži- 
noli, kiek galima turimais laivais vežti pre- 
kių, o ne kiek yra laivų. Tai buvo 1914 ir 
1929 m. statistiniai daviniai — skaičiai. Nuo 
1929 m. iki šių dienų, be abejonės, vieni skai- 
čiai daugiau, kiti mažiau pasikeitė, nes metai 
po metų pastatoma vis daugiau naujų laivų. 
Kalbėdami apie laivyną, turime žinoti, ko- 
kią jis naudą atneša pajūrio valstybėms. 
Dažnai laikraščiuose randame žinių apie 
prekybos balansą*). Sakysime, kokia nors 
valstybė per metus ivežė pas save prekių už 
100 mil. dolerių, o išvežė kitur 125 mil. dol. 
Atrodo, kad toji valstybė per metus turėjo 
25 mil. pelno. Tačiau taip manyti būtų ne- 


tikslu. Reikia dar žinoti, kokiais, tikriau sa-. 


*) Balansas yra sąskaitos arba santykis tarp ver- 
tės išvestų ir atvežtų prekių. 

kant, kieno laivais toji valstybė atsivežė pas 
save svetimų prekių ir išgabeno savo prekes. 
Jeigu ji tuos prekių mainus atliko savo lai- 
vais, tai galėjo turėti 26 mil. dol. pelno, o jeigu 
svetimais, tai be abejonės gavo daug mažiau 
pelno, arba galėjo ir visai negauti. Pav., Ang- 
lija beveik kiekvienais metais pas save įveža 
prekių už daug didesnę pinigų sumą, negu 
išveža. Vidutiniškai imant, Anglija kasmet at- 
siveža prekių pas save daugiau 60 mil. svarų 
sterlingų, negu išveža. Atrodo, kad Anglija 
kasmet turi 60 mil. svar. ster. deficito. Bet 
taip nėra. Anglija kasmet turi iš prekybos vi- 
dutiniškai apie 30 mil. svar. sterl. pelno. Ko- 
dėl? Todėl, kad ji savo prekes išvežioja po 
įvairius pajūrio kraštus savo laivais. Sau rei- 
kalingų prekių atsiveža taip pat savo laivais. 
Ir tai dar nevisa. Ji savo laivais patarnauja, 
patarpininkauja prekybos srityje ir kitoms 
valstybėms. Skaitant apytikriai, Anglija per 
metus savo laivynu uždirba apie 90 mil. svar. 
sterl. (zlotais būtų apie 2 milijardai 340 mil. 
zlotų). Tai yra milžiniška pinigų suma, kuri 
gaunama iš gero prekybos laivyno per vie- 
nerius metus. Todėl kiekvienai pajūrio val- 
stybei yra be galo svarbu turėti savo laivy- 
nas. Jūra ir geras prekybos laivynas—tai stip- 
rus pamatas ekonominiam gyvenimui ir žmo- 
nių gerbūviui. Štai kodėl tautos bei valstybės 
stengiasi viešpatauti jūroje, ar bent turėti 
priėjimą prie jūros ir įsitaisyti nuosavius lai- 
vynus. 

Jūra pasidarius geriausia tolimiausių kon- 
tinentų (žemynų), tolimiausių kraštų jungtimi, 
stačiai surevoliucionizavo visą ekonominį gy- 
venimą. Ji išugdė ekonominį tautų ir valsty- 
bių iš vienos pusės bendradarbiavimą, o iš 
kitos lenktiniavimą, viso rezultatu, vaisiumi 


buvo stipri ekonominė pažanga. Kartu jūra 
smarkiai pastūmėjo pirmyn ir kultūrinį gyve- 
nimą, taip pat vaidina ji svarbų vaidmeni ir 
politiniame gyvenime, bet apie tai pakalbė- 
St. M. 


sime kitą kartą. 


Kur tik prasideda tiesos ieškojimas, ten 
prasideda gyvenimas; kai tik nustojama tie- 


sos ieškoti, nustojama ir gyventi. 


RESKIN. 


GEDIMINPILIO PUOŠMENĄA 


Viena gražiausių Vilniaus puoš- 


menų yra aukštas Trijų Kryžių kal- 
nas, kurio balti kryžiai byloja apic 
šio krašto didingą praeitį. 


TRIJŲ KRYŽIŲ KALNAS VILNIUJE 


Vilniaus miestas išaugo visai skirtingoj 
geogratinėj padėtyje, negu kiti miestai. Kai 
pastarieji pasirinko sau iškilas vietas arba 
lygumas, tai Vilnius pasislėpė slėnyj tarp 
kalnų. 

Dvi eilės kalnų apjuosia Vilnių: Paneriai 
ir Šeškiniai. Antakalnio pusėj taip pat yra 
kalnų, kurie įeina net į miesto centrą. Tai 
Pilies (Gedimino) ir Trijų Kryžių kalnai. 

Trijų Kryžių kalnas yra netoli nuo Pilies 
kalno, nuo kurio skiria ji Vilnelės upė. Senais 
laikais Vilnelė tekėjo kita kriptimi, šiapus 
Pilies kalno. Didysis Lietuvos kunigaikštis 
Gediminas buvo įsakęs perkasti kanalą ana- 
pus Pilies kalno, sujungti juo Vilnelės ir Ne- 
ries vandenis ir tuo būdu apsaugoti pili nuo 
priešų puolimų. To kanalo vaga dabar Vilnelė 
ir teka, nuolat plaudama Trijų Kryžių kalno 
šlaitus. 

Trijų Kryžių kalnas seniau buvo vadina- 
mas Plikuoju kalnu. Didžiojo kunigaikščio 
Kazimiero 1441 metų dotacijoj jis pavadintas 
Velnio kalnu. 

Yra išlikęs gražus pasakojimas apie Trijų 
Kryžių kalną ir lietuvio kareivio Jasinskio nar- 
sumą. Kartą kryžiuočiai buvę padarę smarkų 
Vilniaus puolimą ir užėmę Plikąjį kalną. Iš 
čia buvę sumanę pulti ir užimti visą Lietuvą. 
Plikasis kalnas buves žiemos laiku ledais nu- 
klotas, slidus, negalimas prieiti. Tuo laiku 
atsirades narsus lietuvių kareivis Jasinskas, 
kuris, aštriai pakaustęs savo žirgą, ijojęs ne- 


tikėtai į kalną, radęs bepietaujantį kryžiuo- 
čių magistrą ir ji nelaisvėn paėmęs. Narsusis 
kareivis buvęs apdovanuotas herbu ir gavęs 
be Plikojo kalno dar 7 kalnus Antakalnyje. 
Senovės laikais Trijų Kryžių kalne buvo 
ivykdomos nusikaltėlių bausmės. Vieta tyčia 
parinkta, kad miesto gyventojai galėtų ma- 
tyti, kas laukia tų, kurie veikia prieš įstatymus. 
Yra padavimų, kad Trijų Kryžių kalne di- 
džiojo kunigaikščio Algirdo laikais buvę pa- 
karti du jo dvariškiai. Taip pat yra išlikęs 
pasakojimas, kad kunigaikštis Algirdas buvęs 
pasikvietęs Vilniun vienuolius pranciškonus, 
kad jie platintų krikščionių tikėjimą Lietuvoje. 
Algirdui nesant Vilniuje, vietos gyventojai 
užpuolę vienuolius, septynius nusivarę i Trijų 
Kryžių kalną, nukryžiavę ir keturius imete 
į Vilnelės upę. Pagrižęs Algirdas liepęs nu- 
žudyti nusikaltėlius. Vėliau, Vytauto Didžiojo 
laikais, toje vietoje buvę pastatyti trys aukšti 
mediniai kryžiai. Jie buvę nuolat taisomi ir 
tuo būdu išlikę ligi 1864 metų. Tais metais 
Vilniaus. general- gubernatorius Muravjevas 
įsakė kryžius nukirsti. 1916 metais buvo pa- 
statyti nauji kryžiai iš gelžbetono. Jie ir da- 
bar tebestovi. 
Trijų Kryžių kalne yra nemaža palaidotų 
1863 m. sukilėlių, sušaudytų Lukiškių aikštėje. 
Šiandieną Trijų Kryžių kalnas savo baltais 
kryžiais kukliai puošia Vilniaus miestą, bet 
nereikėtų pamiršti, kad jame glūdi daug pa- 
slaptingos ir gražios senovės. J-ius. 

Kelionė 


Balsvas kelias driekiasi į Pietus, saulė ke- 
pina, dulkės skverbiasi į burną, o eiklūs, pa- 
kaustyti žirgai lekia šuoliais. Tai skuba Tibe- 
rijus, Romos imperatorius, prie savo mirštan- 
čio brolio Druzo. Keisdamas arklius, po 321 
kilometrą per dieną lėkė per Belgiją, Germa- 
niją ir Prancūziją. Tai atsitiko prieš 11 šimtų 
metų ir buvo anų laikų greitumo rekordas. 

Žvilgterėkime į ateitį... 

Didelis metalinis baubas, panašus į milži- 
nišką šovinį, stovi plačiausioje aikštėje, pakė- 
lẹs nosi į dangų. Paspaudus mygtuką, baubas 
sudreba, sudrioskėja ir dingsta iš akių, lėkda- 
mas po 40.200 kilometrų per valandą, vadinasi, 
125 kartus greičiau, kaip Tiberijaus vežimas. 

Žmogus nugalėjo žemę, jūrą ir orą. Dabar 
jis žvelgia į plačiąsias beores erdves tarp 
žemės ir planetų. O visų pirma norima pa- 
tekti i Marsą (iš Žemės i ji 76 mil. km., kada 
jis yra arčiausiai prie Žemės, o kada yra ìo 
jos toliausiai — 278 mil. km. Marso planeta 
yra Žemės kaimynė, 6 kartus už ją mažesnė. 
Tai kelionei + netinka dabartinės susisiekimo 
priemonės, sakysim, kad ir lėktuvai). I tarp- 
planetinę kelionę numatoma leistis tam tikru 
reketiniu skrendamuoju prietaisu. Pats pir- 
masis raketinį skraidymą sumanė inžinierius 
Nikolaj Ivanovič Kibalčič'as, caro Aleksandro II 
žudikas. Nuteistas mirti jis buvo pasodintas 
Petro Povilo tvirtovėje. Kol įvykdė mirties 
sprendimą, jis sugalvojo raketinį lėktuvą. Jo 
planus konfiskavo Peterburgo gubernatorius. 
Jie buvo rasti po bolševikų revoliucijos, krau- 
stant archyvus. Dabar šio žmogžudžio svajo- 
nės pradeda darytis tikrove. 

Austrų išradėjas Fr. Šmiedl'is 1931 m. 
paleido savotišką prietaisą paštui vežioti tarp 
dviejų miestelių, kuriuodu skiria sunkiai pe- 
reinamas kalnų gūbrys. Beveik neimanoma 
buvo iš vieno miestelio į antrą nugabenti 
paštą. Šmiedl'is padarė raketą su iduba jos 
viduje. Sudėjęs ten vieno miestelio paštą, 
įžiebia raketą varomąsias sprogstamąsias me- 
džiagas, ir ji, visai taikliai perlėkusi per gūbrį, 
nusileidžia nedidelėje aikštėje ties antruoju 
miesteliu. Raketa kelionėje trunka tiek se- 
kundžių, kiek laiškanešys sugaištų valandų. 

į Marsą 

Dabar bandoma padaryti raketų paštui ve- 
žioti per vandenynus. Sumanymas tuo tarpu 
neivykdytas, bet apskaičiuojama, kad iš Lon- 
dono raketa nulėktų į Neujorką per valandą. 
Tai būtų pirmasis žingsnis didesnio masto 
raketiniame susisiekime. Anglijoje 1933 m. 
įsteigta britų tarpplanetinė draugija, kuri gvil- 
dena būdus, kaip būtų galima žmonėms nu- 
skristi į Marsą. 

Pačios galingosios šių dienų patrankos 
gali iššauti keliasdešimts kilometrų į viršų, 
bet šovinys visada nukrinta ant žemės. Norė- 
dami padaryti erdvines raketas, mokslininkai 
susiduria su žemės trauka, kuri nuo žemės 
atšokusius daiktus grąžina vėl į ją. Kad nu- 
galėtų žemės trauką, kad iš jos ištrūktų, va- 
dinasi, kad nebebūtų sugrąžintas į Žemę, šo- 
vinys turi būti paleistas 40.200 km. greitumu 
per valandą. 

Tarpplanetiniam skraidymui projektuoja- 
mosios raketos atrodytų šiaip: raketos snape 
būtų vieta keleiviams ir jų mantai; gretima- 
jame skyriuje būtų skysta oxy-vandenilio va- 
romoji medžiaga; trečiajame, didžiausiajame 
skyriuje tos medžiagos būtų arti 4 tonų, ku- 
rią vartotų raketai įvaryti į 4 km., greiti per 
2 valandą, jai iš vietos pasijudinus; o ketvir- 
tojo ir penktojo skyriaus sprogstamoji me- 
džiaga pradėtų varyti raketą po 8 km. ir pa- 
galiau po 11 km. per sekundę. 

Bet tokioje raketoje nėra varomosios me- 
džiagos atgal grįžti. Jei tokia raketa per ne- 
bylias erdves skrendą 4 žmonės norėtų grįžti 
atgal, jiems reikėtų turėti pakankamai varo- 
mosios medžiagos. Taip įruošta raketa svertų 
40.960 tonų ir kaštuotų milžiniškai daug — 
600 mil. a. Bet jei ir suteiktų kas tokią sumą 
pasidaryti raketai, reikėtų surasti drąsuolių, 
kurie nesibaidytų erdvėje gauti galą. | Marsą 
keliaujant štai kodėl rizikuojama savo galva. 
Tūkstančiai milijonų meteoritų kasdien bom- 
barduoja žemę. Daugumas jų yra tokie maži, 
jog negalima pamatyti plika akimi, kiti yra 
ne didesni kaip smėlio grūdeliai, o tik ma- 
žumas — žvyro stambumo. Tie meteoritai 
lekia tūkstančius kilometrų per valandą. Per 
metalines raketos sienas jie pralistų, kaip 


šovinys per popierių. Iš raketos išgaruotų ir 
paskutinis oro atomas. 

Nė viena planeta nestovi vietoje. Kiek- 
viena skrieja aplink saulę tam tikru taku. 
Astronomai yra išskaičiavę, kada Marsas yra 
arčiausiai prie Žemės. Raketa būtų paleista 
i erdvę (dangų) tokia linkme, kur Marsas at- 
sidurtų po 14 dienų kelionės. Kad raketa pa- 
siektų taikinį, reikia tikslių apskaičiavimų. 
Vienas mažas klaidingas veiksmelis apskai- 
čiavimuose galėtų pražudyti visą ekspedicije. 
Skaičiuojant apsirikus, raketa prašautų pro 
Marsą ir nulėktų į beribę erdve, su savimi 
nešdamas marinuojamus gyvus keleivius iš 
Žemės. 

Nebūtų galima ilgai svečiuotis Marse. Už- 
gaišus atgal vykti į Žemę reikėtų dvejus me- 
tus laukti, kol Marsas vėl būtų arčiausiai prie 
Zemės. Jei mums labiau patiktų skristi į Ve- 
nerą, nekaip į Marsą, reikėtų 21 mil. tonų 
sveriančios raketos. Bet šiuo metu visiškai 
neimanoma tokią raketą pasidaryti. 

Bet raketinio skraidymo :galimumas nėra 
toks neimanomas, kaip dabar atrodo. Per ke- 
letą metų mokslininkai tikisi išmoksią nau- 
dotis milžiniškąja atomų jėga. Šiam dalykui 
pasisekus, bus išspręstas varomosios medžia- 
gos klausimas. Iš kelių tonų žibalo atomų bus 
galima gauti tiek varomosios jėgos, jog už- 
teks jos nuskristi į Marsą ir atgal grįžti. Vi- 
siškai atpuls reikalas imtis tūkstančius tonų 
neparankios varomosios medžiagos. 

Dabar planuojama padaryti dirbtinį mė- 
nuli, oro nepraleidžiamą metalinį gaublį, ir 
įtaisyti jį už 965 km. virš žemės. Tame gaub- 
lyje įsikurtų keletas žmonių padėti tarppla- 


RANDAMONIŲ PETRELIS 


"kitas raketinių reikmenų sandėlis. 


netiniam susisiekimui, būtų jame ir vienas 
Tokiame 
aukštyje tam „mėnuliui“ turėtų būti suteiktas 
7 km. 241 metro greitis per sekundę, kad jis 
amžinai suktųsi aplink žemę, būtų lig mažas, 
nuolatinis mėnuliukas, iš kurio raketiniai orlai- 
viai galėtų pasiimti varomosios medžiagos. 
Jis būtų padirbtas ant žemės, išmėgintas, 
išdėstytas į dalis, o paskum gabaliukas po 
gabaliuko raketiniais orlaiviais nugabentas, 
erdvėje iškrautas ir sudėstytas. Tai padaryti 
būtų ne taip sunku, ne būtų vartojama svorio 
neturinti medžiaga. Atitolintos nuo žeinės 
gravitacinės traukos, sunkios metalinės dalys 
svers mažiau, nekaip kamštis Žemėje. Inži- 
nieriai ir Čarbininkai, statydami tarpp'aretinę 
stoti, būtų apsidarę maždaug kaip vančens 
narai. 

Ši ateities vizija (įkvėptas ragėjimas) gali 
rodytis pasakiška. Bet visi kelskinos (pirmieji 
kelių skynėjai) susidūrė su amžininkų nesu- 
pratimu ir pašaipa. Brunnel'iui paleidus pir- 
mąji garlaivį Temzėje, Londono viešbučiai 
nesutiko įsileisti nakvoti tokio „pakvaišėlio“; 
pirmąją siuvamąją mašiną sutriuškino Bostona 
(Amerikos J. V.) liaudis; Morse'as Amerikos 
J. V. dešimčiai kongresų įrodinėjo savo išra- 
dimo naudingumą, kol pagaliau buvo įvestas 
telegrafas; anglų audėjai sunaikino mašinas, 
kurios vėliau įvykdė pramonės perversmą. 

Šių dienų raketininkai yra įsitikinę, kad 
anksčiau ar vėliau jie vis dėlto susilauks nu- 
pelnytos pagarbos kaip mokslo kelskinos, 
stengęsi padėti užkariauti naujų pasaulių. 


Skomantas. 


Mergužėle, jaunoji 


— Mergužėle, tu jaunoji, 
Ko šiandien nuliūdus, 

Kas tau spaudžia širdužėlę, 
Kam žvelgi į tolį? 


Gal gailies skambių dienelių, 
Kurios jau praėjo, 

Ir rūtelių darželėlio, 

Kur gėlės žydėjo. 


— Man negaila tų dienelių, 
Kada rasos krito, 

Nei rūtelių darželeėlio, 

Kur gėlės nuvyto. 


Man tik gaila bernužėlio, 
Kurį aš mylejau, 

Ir per visą vasarėlę 

Jo žodžiams tikėjau. 

MOTERIS IR RELIGIJA 


Kiekvienam žmogui yra reikalinga religija. 
Širdis be religijos — šalta, kieta, o ką besa- 
kyti apie jos reikalingumą moteriai. Moters 
širdis be religijos, tai uola. 

Kartą vienas filosofas priėjo prie miesto, 
kuriame gyveno daug keistuolių. I siaurą ta- 
keli, kuriuo jis ėjo, smarkiai įvažiavo veži- 
mas, kuriame sėdėjo keletas jaunuolių, o ve- 
žėjui skara buvo užrištos akys. 

— „Kur taip lekiate, pasiutėliai, atsiliepė 
filosofas, tikriausiai ikrisite i ravą, arba nu- 
sivoliosite nuo kalno, nes turite aklą vežėją“. 

— „Et, tai nieko, sušuko jaunuoliai, tuo 
geriau važiuoti, nes jis nemato akmens, ravų, 
tad smarkiai pralekiame“. 

— „Taip, atsakė filosofas, smarkiai, bet 
tikrai sprandui nusisukti“. Panašiai yra su 
moters širdimi, jei Dievo baimė ir dievotu- 
mas jos nevaldo. Tada geiduliai yra jos val- 
dovu: iš karto vikriai, smagiai išdykauja, o 
galas baisus, vertas apraudojimo. 

Kai religija nesiunčia į moters širdį gi- 
liausių jausmų, gaivinančių, šildančių spin- 
dulių, tada moteris verta apgailėjimo. Moteris 
paprastai daug žemiau nupuola, negu vyras. 
Geiduliai ir apsvaigimas apima visus jos jaus- 
mus ir užnuodija širdį. Jis padaro, kad visi 
jausmai ieina į piktybę ir niekšybę. Ir taip 
moteriškė savo širdyje gali sukurti sau tikrą 
pražūti. Vienas poetas pasakė, kad.be mo- 
ralės moteris septynioms mylioms pralen- 
kia be moralės vyrą. 

Istorija rodo mums liūdnus vaizdus apie 
moterį be religijos. Prancūzų revoliucijoj savo 
niekšybe jos viršijo visokias fantazijas, viršijo 
neužgesinamu troškimu kraujo praliejimo, tik- 

rai laukiniu ir velnišku džiaugsmu prie vaizdo 
krintančių galvų ir upeliais plaukiančio kraujo, 
baisia neapykanta prie žmonių. Ak, koki baisų 
sunaikinimą moters širdy gali iššaukti neapy- 
kanta! Kada vienas dvasiškis atstūmė nuo 
savęs jau pagyvenusią moteri, ėjusią prie jo 
blogais tikslais, tai toji sugniaužė kumščius, 
sugriežė dantimis ir sušuko: 

— „Rr tu nežinai, kad moteris gali dau- 
giau neapkęsti, negu septyni vyrai?“ — Kita 
moteris, kuri neturėjo gilių tikybynių jausmų, 
labai mylėjo savo vaiką. Kai tas mirtinai su- 
sirgo ir mirtis artinosi, ji ištarė biaurų burno- 
jimą: „Jei Dievas man tą vaiką atims, tada dėl 
keršto visi mano vaikai paliks liuteriai“. Po 
vaiko mirties išpildė savo grąsinimus, nes 
kai vyresnioji duktė baigė 17 metų ir norėjo 
įstoti į vienuolyną, motina privertė ją pasilikti 
namie, kur buvo pastatyta i didžiausį pavojų. 
Po ilgo priešinimosi pasidavė, pasinėrė pur- 
vynan ir atėmė sau gyvastį. Čia pagaliau 
motinos neapykanta atrado ribas! 

Neriboti troškimai naudotis gyvenimu ir 
išdykavimu moterį istumia į baisią niekšybės 
ir gėdos prapulti Kaip biauriai jos kaktoj 
atsispindi netvarkingai praleisto gyvenimo žy- 
mės. Prieš keletą metų atėjo i vieną sodžių dai- 
lininkas ir prie vienų namų jis sutiko nepa- 
prastai gražią mažą mergytę. Taip žavėjanti, 
meili atrodė savo išviršine išvaizda, turėjo 
tiek angeliško, dangiško grožio, kokį tik ne- 
kaltas vaikas gali parodyti. Tokio vaiko dar 
niekada nematė. Tad prašė tėvų, kad leistų 
ją nupiešti. Gavęs leidimą nupiešė paveikslą, 
po juo parašė „dangus“ ir pakabino savo 
miegamajam. Po 25 metų atėjo jis į miestą, 
esantį netoli nuo to sodžiaus. Ten išgirdo, 
kad suimta moteriškė ir už baisią Žmogžu- 

dystę nuteista mirti. Dailininkas vėl įsiprašė 
leidimą pamatyti suimtąją ir ją nupiešti, jei 
jos atvaizdas būtų idomus. Gaves leidimą 
įėjo į kalinės vienutę ir štai, pamatęs tą žmo- 
gystę, labai persigando, nes ji savo kaktoj 
nešiojo ženklą blogai praleisto gyvenimo. Jos 
veidas buvo kaip išarinėtas,-jos žvilgsnis tikrai 
velniškas. Nupiešė tą asmeni ir po paveikslu 
parašė „pragaras“. Kaip paskui nusistebėjo, 
sužinojęs, Kad ta moteriškė ir anas vaikas, 
kurį piešė ir stebėjosi prieš 25 metus, tai tas 
pats asmuo! 

Moteris, kuri nustoja dievobaimingumo 
ir pasuka nuodėmingu keliu, į prasižengimų 
bangas krinta visa savo asmenybe, visu jausmų 
ir minčių gyvenimu, visa savo širdimi. Todėl 
ji žemiau puola, o blogi palinkimai jos pri- 
gimtį audrina daugiau negu vyro prigimtį. 
Dėl to kiekvienas, net ir netikintis biaurisi 
moteriške be tikybos, be religijos. Kiekvienas 
jaučia, kad joje nieko nėra, nėra nieko kuo 
garbę ir pagarbą galėtų užsitarnauti. Kiekvie- 
nas yra įsitikinęs, kad ji yra vyrui, vaikams, 
namams ir visuomenei nelaimė. Pažvelkime 
į girtuoklę moteri: šimtas girtuoklių vyrų grei- 
čiau atsivers, negu viena girtuoklė. Visiškai 
atplėšta nuo motinos, žmonos jausmo, galop, 
ji krinta į žvėrišką pražūtį. Nors ji vaiksčiotų 
purpure, šilkuose, nors karališką karūną ant 
galvos nešiotų, nors tūkstančiai pataikaujan- 
čių slinktų prie jos kojų, į padanges ją iškeltų, 
širdy kiekvienas ja piktintųsi, jei ji būtų be re'i- 


gijos, be doros, be moralės. Jokia uola nebus 
taip kieta, kaip moters širdis be religijos. 


Valtis. 


REMKIME SAVUOSIUS 


Gyvenimas nestovi vietoj. Jis sparčiais 
žingsniais žengia priekin. Kas suskumba su 
juo eiti, tam ir gyventi lengviau; tuos gi, ku- 
rie nesuskumba, pirmieji nustumia, pralenkia. 

Mūsų laikai atnešė įvairių išradimų pato- 
bulinimų, kurie pagerina žmogaus būvį, o tuo 
pačiu daro ji laimingesni. 

Dauguma mūsų tautiečių kažkodėl bijo ir 
nepasitiki visu tuo, kas nauja, ko jų senelių 
ir prosenelių laikais nebuvo. 

Perdaug drąsu būtų tvirtinti, kad viskas, 
kas nauja, yra gera, o kas sena tai bloga, bet 
vistik galima tvirtinti, kad daug naujų dalykų 
bei sumanymų yra gerų, sektinų. 

Vienu tokiu remtininu sumanymu yra koo- 
peracija. Prieš šimtą beveik metų (1844 m.) 
saujelė neturtingų audėjų, Ročdalio miestely, 
Anglijoj, norėdami pagerinti savo buvi, nutarė 
patys gamintis prekes ir jas pirktis. Be to, 
nutarė neduoti savo sunkiai uždirbto skatiko 
pavieniams asmenims— pardavėjams, bet bur- 
tis į sąjungas, gamintis geriausias prekes ir 
jas savo nariams prieinamiausiomis kainomis, 
be uždarbio parduoti. Kitaip sakant, jiems 
svarbu buvo sukurti bendrą nuosavybę, kuria 

galėtų visi lygiai pasinaudoti. Pasirodė, kad 
jų mintis buvo labai gera, nes kooperacija 
greitai plito po visą Europą. 

Susibūręs tam tikras žmonių būrys orga- 
nizuoja kooperatyvus, kurie gali būti įvai- 
riausi: namų statymo, butų, pieno, kiaušinių, 
įvairių valgomųjų daiktų ir tt. 

Mūsų krašte daugiausia yra valgomųjų 
daiktų kooperatyvų. Jie organizuojami yra 
šitaip: tam tikras Žmonių skeičius įneša nu- 
statytą sumą pinigų (pajų) vieną kart per me- 
tus arba kas mėnesi. Už tuos pinigus perka- 
mos yra prekės ir parduodamos nariams pi- 
giausiomis kainomis, be išnaudojimo, be už- 
darbio pavienių asmenų, kaip tai yra priva- 
čiose krautuvėse. Kooperatyvą veda vienas 
žmogus, bet ne savo nuožiūra, o prisitaiky- 
damas susirinkusių narių nutarimų. 

Mes, lietuviai, savo kooperatyvų teturime 
vos keletą, bet ir tais negalime labai džiaug. 
tis. Maža dar mes jais domimės. Žiūrime 
į kooperatyvus su nepasitikėjimu. Ir ne tik 
neprisidedame prie kooperatyvų, bet dargi 
ne visi perkame savo kooperatyvuose. Senu 
įpročiu vyrai ir moterys greičiau užsuka pas 
koki „Ickų“ ar „Maušą“. 

„Ten, — sako,—daugiau duoda, pasiderėti 
galima ir prekių pasirinkimas didesnis“. Ne- 
reikėtų būti keistiems ir nevertėtų galvoti, 
kad žydas darytų sau skriaudą. Jeigu užsi- 
spyręs nusiderėjai, pirkdamas vieną prekę, tai 
tikrai brangiau negu reikia užmokėsi už kitą, 
be to, ir prekė prekei nelygi. Gal būti krau- 
tuvėse, kurias laiko privatūs žmonės, kartais 
esti didesnis prekių pasirinkimas, bet kad 
taip, o ne kitaip yra, tai dalinai ir patys esame 
kalti. Nuo mūsų susidomėjimo priklausys koo- 
peratyvo gerovė. Juo daugiau žmonių ineš 
pajų, juo daugiau bus pirkėjų, juo didės pre- 
kių kiekybė ir kokybė. 

Kad kooperacija ir mūsų krašte išplistų, 
reikalinga, kad susidomėtų ja netik vyrai, bet 
ir moterys. Moterys juk sudaro didesnį pir- 
kėjų nuošimtį negu vyrai. 

Moterys, būdamos priklausomos nuo vyrų, 
vargu ar galės inešti pajus, bet užtat jos gali 
pati kooperatyvą paremti — pirkimu. Jeigu 
kiekviena moteris viską pirktų savo koopera- 
tyve, tai jau būtų nužengtas didelis žingsnys 
priekin. Bet nereikia tik tuo pasitenkinti. Rei- 

kia stengtis patekti į narius, kad susirinki- 
muose netik vyrai, bet ir moterys galėtų savo 
nuomonę pareikšti. Juk tos sumos, kurias rei- 
kia inešti, nėra didelės. Moteris, būdama koc- 
peratyvo nariu, daug naujienų sužinos, ji re- 
bus atskirta nuo gyvenimo, akiratis jos susidc- 
mėjimo prasiplės. Čia ji galės pasitarti, pa- 
diskutuoti, ką anksčiau darydavo savo skyrių 
susirinkimuose. 

Nelaukime, kad mus kas nors už rankcs ten 
vestų. Sukruskime! Domėkimės visu tuo, kas 
pasauly dedasi. Kadangi atimamos mums vi- 
sos progos lavintis, šviestis, tai naudokimės 
nors tomis, kuriomis dar šiandie galime pa- 
sinaudoti. Gana, sesės, snausti. Mūsų amžius 
reikalauja iš moters beveik tiek pat, kiek ir 
iš vyro. Remkime, domėkimės visu tuo, kas 
lietuviška, kas naudinga. Uoliai remkime lie- 
tuviškus kooperatyvus ir įmones. 


Gyvenamų namų tvarkymas 


Seniau žmonės mažai rūpindavosi tinkamu 
gyvenamųjų namų iįtaisymu. Gyvendavo luš- 
nelėse be grindų, be dūmtraukių ir beveik be 
langų. Šių laikų žmonės jau nebepasitenkina 
senoviškomis lušnelėmis. Šiandien reikalau- 
jama, kad namai būtų erdvūs, patogūs, švie- 
sūs, saulėti, sausi ir šilti. Daugumos mūsų 
ūkininkų gyvenamieji namai išorinai atitinka 
šių dienų reikalavimus. Jie yra erdvūs — ir 
saulėti. Bet vidaus sutvarkymas dar dažnai 
ne visai tinkamas. Jie yra taip sutvarkyti, kad, 
nežiūrint kambarių daugumo ir didumo, šei- 
ma negali sutilpti ir neturi vietos patogiai 
įsitaisyti. Taip yra todėl, kad apie namų įren- 
gimą dažnai sprendžia vieni vyrai. O moterys 
nesirūpina ir nežino to, kad svarbiausios tei- 
sės ir pareigos, sprendžiant gyvenamųjų namų 
vidaus sutvarkymą, priklauso joms. Kaip rei- 
kia kambariai paskirstyti, kaip irengti, valyti 
ir puošti —tai moterų dalykas. 

Statant gyvenamuosius namus, reikia tu- 
rėti galvoje, kad galima būtų patogiai juose 
gyventi. Todėl jie turi atitikti visus šeimos 
gyvenimo reikalavimus. Gyvenamuose na- 
mucse turi būti vietos visų šeimos narių dar- 
bams dirbti, valgiams gaminti, po darbų pa- 


silsėti ir vaikus auginti. O dažniausiai mūsų 
ūkininko vienam kambaryje telpa viskas: vir- 
tuvė, valgomasis ir miegamasis. Be to, visi dar- 
bai dirbami tame pačiame kambaryje. Kai tuo 
tarpu tas vienas didelis kambarys galima 
pertvėrimais padalyti į kelius, kur kiekvienas 
šeimos narys galėtų turėti ramų, netrukdo- 
mą savo užsiėmimui kampelį. Arba dar blo- 
gesnis paprotys, kai dauguma ūkininkų, turė- 
dami didelius dviejų galų namus, kartais su 
didžiausia šeima gyvena susikimšę vienam 
kambary, o antrą namų dalį, vadinamąją 
seklyčią (stancija) laiko nuolat tuščią. | sek- 
lyčią griežtai draudžiama šeimos nariams net 
įeiti, kad jie „neprimintų“. 

Skirstant namus kambariais, reikia žiūrėti, 
kad geresni kambariai tektų tiems šeimos 
nariams, kuriems tenka daugiau laiko juose 
praleisti. Daugiausia tenka būti kambariuose 
vaikams. O kaip tik vaikai pas mus talpinami 
užpečkiuose, tamsiuose kampuose, kur dau- 
giausia nešvarumų ir tūkstančiai įvairiausių 
bakterijų, kurios pakerta mažyčių sveikatą. 
Todėl vaikai reikia laikyti tuose kambariuose, 
kur daugiausia šviesos, šilimos ir gero oro. 


Antrą vietą turi užimti miegamasis, nes 
jame žmonėms tenka praleisti beveik trečda- 
lis amžiaus. O pas mus labai dažnai gulima 
tamsiuose kambariuose. Vėdinti jų nė nema- 
no. Miegamuoju patartina užimti tolesnį, ne- 
pareinamą kambari, kad jame galima būtų 
ramiau pasilsėti. 

Trečia vieta reikėtų skirti šeimos darbo 
kambariui ir virtuvei. Darbo kambarys gali 
būti pereinamas, bet šviesus, nes jame tenka 
dirbti dažniausiai žiemą, 
tamsesnės. 


kada dienos esti 


Virtuvė būtinai reikia įtaisyti atskirai, nes | 


valgio gaminimas reikalauja švarumo, todėl 
negalima jo gaminti tame pačiame kambary- 
je, kuriame atliekami visi kiti darbai. Ge- 
riausiai, kai esti durelės iš. virtuvės į kiemą. 

Turint dar daugiau kambarių, galima jie 
dar įvairiau suskirstyti; galima turėti dar at- 
skiras valgomasis kambarys, šiaip paprastai 
valgoma virtuvėje arba darbo kambaryje. 

Reikia stengtis pripratinti šeimyną, kad 
kiekvienas darbas būtų atliekamas jam pas- 
kirtoje vietoje. 


GRAŽUS LAIMIKIŠ 

lr moterys kartais mėgsta pamėginti savo lai- 


mės — pameškerioti. Vaizdely matome jauną 
žveję, kuri sumeškeriojo didesnę už save Žuvį 
— ryklį. 


Netik svarbu kambariai suskirstyti, bet ly- 
giai svarbu ir atitinkamai jie įrengti ir šva- 
riai išlaikyti. 

Mūsų gyvenamųjų namų sienos dažnai 
paliekamos tokios, kokios buvo pastatytos 
senais laikais. Tokios sienos yra nelygios 
ir sunkiai nuvalomos; be to, rąstų plyšiuose 
veisiasi įvairūs parazitai. Dar blogiau, kai 
nelygios sienos lipdomos popieriais. Ypatin- 
gai negražiai atrodo išlipdytos laikraščiais. 
Jie greitai apiplyšta, ir kambariai visą laiką 
atrodo netvarkingai, o už popierių irgi pri- 
siveisia visokiausių gyvių. 

Geriausia ir pigiausia sienas tinkuoti. Tin- 
kuotos sienos esti patvarios; be to, galima 

jas retkarčiais perbaltinti, padaryti kambarių 
dezinfekcija. 

Kambariams įrengti reikalingi įvairūs bal- 
dai, kaip stalai, suolai, spintos, kėdės ir t.t. 
Jie esti visai nedažyti arba kartais nudažyti 
įvairiomis spalvomis. Tvarkant baldus kam- 
bariuose, reikia žiūrėti, kad kiekvienam kam- 
baryje baldai būtų vienodesnės spalvos arba 
suderintų spalvų. Jie reikia suskirstyti po 
visus kambarius taip, kad atitiktų kambarių 
paskyrimą. 

Pas mus dažniausiai visi geresni baldai— 
posoginės spintos, komodos, lovos laikomos 
seklyčioj. Bet tikrumoje jiems ten nevieta. 
Tie baldai reikėtų laikyti miegamajam kamba- 
ryje, kur paprastai laikomi drabužiai, kuriais 
reikia apsirengti ir persirengti. Mažuose kam- 
bariuose statyti daug baldų nepatogu. Tada 
kambarys atrodo dar mažesnis ir žemesnis. 

Be baldų, kambariuose esti dar daug kitų 
daiktų kaip: laikrodžiai, veidrodžiai, knygų 
lentynos, paveikslai ir kita. Dažniausiai visa 
tai laikoma sienoms puošti. Bet tie dalyka; 
kartais patalpinami ne vietoje. 

Veidrodžiai visai neteisingai laikomi pra- 
bangos ir papuošimo dalykais. Jie reikalingi 
yra prieškambaryj, o ypač miegamajam, kur 
reikia apsirengti. 

Pasenęs yra paprotys kabinti ant sienų 
visą eilę šventųjų paveikslų ir puošti jų rė- 
mus įvairiais popieriais. Tie popieriai apdul- 
kėja ir musės suteršia, o nuvalyti jie nega“ 
lima. Vertėtų pakabinti tik kelius paveikslus 
su lygiais gražiais rėmais, kurie dažnai ga- 
lima būtų nuvalyti. 

Taip pat netinka lipdyti ant sienų įvairūs 
paveikslai ir nuotraukos be rėmų. Nuotraukos 
geriausia laikyti albume arba dėžutėje, kur 
jos nesinaikina. Paveikslai reikia aptaisyti 
rėmais ir tik tada kabinti ant sienų. 

Didžiausias ir gražiausias namų papuoša- 
las — švara. 

Tad, sese, kokie bebūtų tavo namukai — 
erdvūs ar menki, bet kai jie bus švariai ir 
tvarkingai laikomi, tuomet tau bus jauku— 
sveika gyventi ir svečiui malonu paviešėti. 

Giedrė. 

KAD VYRAS MYLĖTŲ 


Kaip dažnai svajotos laimės neranda ište- 
kėjusios mergaitės. Be daugybės rūpesčių, 
bėdų, nekartą prisideda ir vyras su savo šiurk- 
ščiu .elgesiu žmonai. 

Pirmiausia, tokiose šeimose, kur yra ne- 
pasitenkinimo tarp vyro ir žmonos, dažnai 
pastebimas jaunatvėj nepasiruošimas šeimai 
ir josios pareigoms. Dažnai jauni žmonės 
žiūri į vedybas tarytum pro gražiai nudažy- 
tus akinius ir viską mato tik gražiose spal- 
vose, pamiršdami šeimos tikslą ir pareigas. 
Vesdamas vyras neįsideda sau į galvą, kad 
vedybos uždės jam pareigą rūpintis ne tik 
savimi, bet ir savo žmona ir vaikais. 

O moteris, išeidama už vyro, taip pat nevi- 
sada įsideda sau galvon, kad gyvenimas 
netik meilės pareikalaus iš jos, bet taip pat 
reikės labai daug kantrybės. Be to, iš ište- 
kėjusios moters gyvenimas pareikalauja labai 


-daug protingumo ir sumanumo šeimininkau- 


jant ir sugyvenant su savo šeimos nariais. 
Užtat mergaitės ne tiek turėtų rūpintis savo 
grožiu, pasilinksminimais, kiek pasimokyti gy- 
venimo patyrimo, išsilavinti, kad neatsiliktų 
nuo vyro, bet jam kaip tik padėtų, patartų. 

Antras dalykas, kuriam dažnai nusideda 
ištekėjusios moterys, tai jų apsileidimas 
Kol dar neištekėjusios, jos nė nemėgina už- 
sirišti neprosytą skarelę, užsivilkti neskalbtą 
bliuskutę, nevaikšto paišinos; o kai išteka, 
tai atrodo, kad visa tai leistina. 

Jeigu žmona nori, kad vyras ją mylėtų, 
tepasirūpina savo išvaizda. 

Taip pat labai daug svarbos turi buto šva- 
rumas ir aplinka, kurioje žmogus gyvena. Yra 
aiškiai įrodyta, kad tamsiose, nešvariose lin- 
dynėse žmonės dažniausiai būna pikti, blogo 
būdo, paniurę. Švarioj, šviesioj, kad ir netur- 
tingoj trobelėj žmogų retai ima apmaudas: 
čia žmogus greičiau šviesiomis mintimis gy- 
vena. Užtat jei norime, kad vyrai mylėtų savo 
namus — puoškime, švarinkime savo grįčias, 
seklyčias ir visus namus. 

Be to, reikia mokėti save pergalėti, Susi- 
ginčijus arba nutylėti arba visai pykti paslėpti. 
Stenkimės daugiau juoktis ir būti linksmos, 
o jei teisingai ir dorai gyvensime, būkime 
tikros, kad vyras mylės. i 


Rudens tyla 


Blankus toks rytas, kertėj šešėliai susigūžę, 
Lyg dienos pilkos be dalios ir vardo. 

Visi keliai nutyso nežinion 

Ir vėjai nebeatneš jau skambaus aido. 


Siandien nebežinau, kuri šalis manoji, 
Kurie keliai į žalius klonius veda, 

Kur spietėsi ramunės, gležnutės ašarėlės, 
Geltoni lapai dengia paskutinę pėdą. 


Prisimenu: baltai žydėjo sodai 
Ir kalnai vakaruos liepsnojo, 
Kuproti debesys tolyn vis slinko 
Ir tavo žodžius man kartojo. 


Šiandien blankus toks rytas ir blankūs tavo 
Kaip pakelėj šalnos pakąstos gėlės. [žodžiai, 
Einu, nė vienas garsas manęs nepalydi, 

Ir tu šiandien tiktai klaikus rudens šešėlis. 


MOTERYS VEIKIA 


VILNIUJE IR PROVINCIJOJE 


Vilniaus universitete prasidėjo mok- 
slas šio mėn. 5 d. Visos mūsų studentės su- 
grįžo iš atostogų ir pradėjo savo studijas. Ne- 
trukus jos žada sušaukti savo sekcijos susirin- 
kimą, kuriame susipažins su naujomis kolegė- 
mis ir pasidalins atostogų įspūdžiais. 

Bubeliai, Krasnavo valsč. Suvalkų apskr. 
Seinų miesto krautuvininkas Griška pradėjo 
statyti Bubelių kaime namus, kuriuose žada 
įrengti smuklę, kur imtų girtauti jaunimas, seni 
ir vaikai. Beabėjo, jaunimas ir vaikai vogtų, kas 
pakliuva, nuo tėvų ir pragertų pas kaimyną. Pa- 
našiai jau yra Vidugirių kaime. Bubelių mote- 
rys, suprasdamos, ko galima susilaukti įsisteigus 
smuklei, prieš ši Griškos sumanymą užprote- 
stavo ir sulaikė namų statybą. Pavyzdingas ir 
gražus jų žygis. 


LIETUVOS VALSTYBĖJE 


L. K. Moterų Draugijos Kauno Re- 
jonas rugsėjo m. 11 ir 12 d. d. surengė Si- 
luvoje šeimos atnaujinimo religinį kongresą. 
Kongresas prasidėjo iškilmingomis pamaldomis; 
po pamaldų posėdžių salėje įvyko iškilminga 
akademija, kurioje tarp kitko buvo paskaityta 
įdomi paskaita: „Moteris šeimos apaštalė“. Kon- 
grese dalyvavo keli tūkstančiai moterų. Nese- 
niai „Naujoji Romuva“ išleido lietuvei moterei 
pašvęstą numerį (Nr. 39). Žurnalas gausiai 
iliustruotas. Jame randame mūsų žymiųjų mo- 
terų atvaizdus, pav., visuomenės veikėjų, lite- 
račių, dainininkių, artisčių, menininkių, admi- 
nistracijos ir laisvos profesijos darbininkių ir 
kitų. Visi žurnalo straipsniai nagrinėja moters 
kūrybinį, visuomeninį ir auklėjamąji darbą. Gale 
numerio randame redakcijos žodį, kuriame tarp 
kitko pasakyta: „Lietuvė moteris turi daug kū- 
rybinio pajėgumo ir nepaprastos ištvermės. Ji 


nevengė ir publicistikos. 


yra nemažai nuveikusi ir daug didelio pasiau- 
kojimo parodžiusi. Ji spindi dideliu grožiu ir 
nuostabiu originalumu. Bet jos individualybė 
dar nėra ryškiai iškelta ir jos veikla dar nėra 
reikiamai nušviesta. „Naujoji Romuva“ čia ir 
bando ryškinti jos individualybę ir pavaizduoti 
jos veiklą literatūros, teatro, dailės ir visuome- 
ninio gyvenimo srityse. Bet viename numery, 
nors ir Žymiai padidintame ir gausiai iliustruo- 


tame, nebuvo galima visko apimti. Daug sričių liko 


per mažai ar visiškai nepaliesta, k. a. religijos, 
spaudos, mokslo, administracijos, ekonomikos“. 


KITUOSĖ KRAŠTUOSE 


Turkijos vyriausybė nutarė padi- 
dinti moterų policininkių skaičių. Iki šiol jų te- 
buvo tik 23 policininkės, kurių veikimu valdžia 
nepaprastai patenkinta. Ateity numatoma poli- 
cininkėms pavesti sekti ir tirti kai kuriuos poli- 
tinius nusikaltėlius. 

Anglų lakūnė Markham rugsėjo mėn. 
pirmomis dienomis perskrido Atlanto vande- 
nyną iš rytų į vakarus, tai yra iš Europos 
į Ameriką. Toks skridimas yra žymiai sunkes- 
nis, negu skridimas iš Amerikos į Europą. Mark- 
ham yra pirmoji moteris, perskridusi Atlantą iš 
rytų į vakarus. 

Mirė rašytoja. Š. m. rugpiūčio 24 d. 
mirė seniausia prancūzė rašytoja Juliette Adam. 
Ji gimė 1836 m. Pradėjo rašyti apysakas 22 m. 
Juliette Adam rašė daugiausia romanus, bet 
Ji leido ir redagavo 
žurnalą „Nouvelle Revue“, kuriame išspausdino 
savo romaną „Mariage de Loti“ vos pradedąs rašyti 
garsusis „Islandijos žvejo“ autorius Pierre Loti. 

Rygos tarptautiniame jojimo tur- 
nyre publika su dideliu susidomėjimu sekė 


pirmą kartą Rygoje surengtas moterims lenkty- 


nes dėl „amazonės prizo“. Lenktynes laimėjo 


norvegė p-lė Nordan. 

SPORTAS IR ŽAIDIMAI 


Šiandie pasaulyje labai plinta sportas. Šių 
metų Berlyno Olimpiadės dalyvių skaičius 
rodo, kiek pasaulyje jaunimo sportuojasi. 
O reikia pažymėti, kad Olimpiadėje dalyvauja 
tik patys geriausieji sportininkai, pačios švie- 
siosios sporto žvaigždės. 

Mūsų gi jaunimo tarpe sportas dar mažai 
randa pritarimo. Prieš metus įsikūręs Lietu- 
vių Sporto Klubas maža galėjo išvystyti savo 
veiklą, nes neperdidelį rodo sportu susido- 
mėjimą mūsų miesto jaunimas, dar mažesni 
sodžiaus. Paragink vieną kitą vaikščioti į pra- 
timus, dažniausiai pamoja ranka ir dar pri- 
deda: „Aš ir taip sveikas ir stiprus, pažiūrėk, 
kokie rankų muskulai“. 

Juk sporto tikslas nėra tik kurio nors 
raumens ar sąnario išlavinimas. Jis nori visą 
kūną, visus raumenis ir visą nervų sistemą 
padaryti tvirtą, tamprią, ją užgrudinti ir su- 
stiprinti.' Taigi jau tik dėl šitos priežasties 
vertėtų kreipti dėmesio i sportą, ypač į tas 
sporto rūšis, kurios atliekamos atvirame ore. 

Bet sporto vertė nėra tik kūno judesiuo- 
se, su kuriais jis neatskiriamai surištas. Savo 
reikšmę jis semia ir iš to, kad stiprina mūsų 
valią, lavina energiją, kuri reikia mokėti su- 
telkti, siekiant betkurio tikslo, pagaliau mo- 
ko ištverti ir nugelėti. Jaunuolis, kuris moka 
protingai sportuotis, visai kitas, negu tas, ku- 
ris nesugeba nė kojos pakelti aukščiau kelių. 
Sportininko akys skaidrios, kūnas tamprus, 
žinksnis ritmiškas. Toks kūnas, kuris ipratin- 
tas pakelti ir šalti ir karšti, darbą ir nuovar- 
gi —nėra iščiulptas neprotingų geidulių, šitoks 
kūnas nėra ir sielos priešas, bet jos padėjė- 
jas. Jis nėra valiai našta, bet klusnus jos 
įsakymų vykdytojas. O stipriavalių jaunuolių 
mūsų gyvenimo sąlygos šaukte šaukia, ieško- 
te ieškoja. 

Nepamirškime, kad sportas ir žaidimai yra 

ne tik pramogos, bet kartu ir progos cherak- 
teriui lavinti. Čia tau gręsia pagunda pame- 
luoti, apgauti, pastumti, čia tau švilpia teisė- 
jas ir primena pareigą susivaldyti, save nu- 
galėti, o tai jau didelis darbas savo sielai 
auklėti. 

Žinoma, lavinant kūną, reikia būti kuk- 
liam ir atsargiam, nes neprisilaikius sporto 
reikalavimų, galima kartais ir nukentėti. 
Visoki per dideli įtempimai greit pagadina 
širdį. Be to, būtiniausiai reikia įsidėmėti, kad 
sušilus negalima gerti šalto vandens, nes 
tai tiesioginis kelias į ligoninę, o kartais net 
ir į karstą. 

Jaunuolis, kuris nemėgsta žaisti, yra su- 
linkęs ne tik pečiais, bet ir jo mintys pasenu- 
sios, ir visas elgesys nešvelnus ir nelaisvas. 
Nesigėdink,. jei žaidimuose esi ne taip ipra- 
tęs, silpnesnis ar bailesnis, negu tavo drau- 
gai. Tokiu atveju žaisk ištikimai ir nekreipk 
dėmesio į pasityčiojimus ar ižeidimus. 

„Mano idealas yra jaunuolis — sako skau- 
tijos ikūrėjas gen. Boden Povelis, — kurio 
akys žiba džiaugsmu, kurio veidas šypsosi, 
kada jis žaidžia, sportuojasi, nes toks jaunuo- 
lis ir kasdieniniame gyvenime moka susitelkti 
ir rimtai dirbti pavestą jam darbą“. 

Kad sportas ir žaidimai padeda laimėti 
net didžius žygius, rodo šis atsitikimas: 

Velingtonas, kuris nugalėjo Napoleoną ties 
Vaterlo, jau pasenęs atėjo kartą į Harrovero 
kolegijos žaidimų aikštę. Prisiminė senelis 
linksmus jaunatvės laikus ir sušuko: 

„Šitoje aikštėje aš nugalėjau Napoleoną. 
Vadinasi, čia žaizdamas ir sportuodamas 
išmokau susivaldyti, ipratau veikti, išlavinau 
valią ir tuo būdu pasirengiau tai didžiajai 
pergalei“. 

Tad, supratę sporto bei žaidimų reikšme, 
vertinkime sporto pratimus ir lavinkimės vi- 
sur ir visada. 

Sporto Mėgėjas. 


IDOMUS 
SPORTAS 


le kokių šiandie nesu- 
galvojama sporto rung- 
tynių? Vaizdely paro- 
doma, kaip raitelis ir 
motociklistas lenkty- 
niuoja — šokinėja per 
griovius, tvoras ir gy- 
vuosius vartus. 


— Šio mėnesio 11 d. Vyt. Didž. gimnazi- 
jos Sporto Kuopos krepšiasviedžio ir tinklas- 
viedžio komandos buvo nuvykusios į Švenčio- 
nis, kur žaidė su Švenčionių lietuvių ir valdiš- 
kos lenkų gimnazijos sportininkais. 

Su lenkų gimnazijos sportininkais mūsiškiai 
pralošė: tinklasviedį 2:0 (15:13 ir 15:12), 
o krepšiasviedį 10:6. 

Žaisdami su Švenčionių lietuvių gimnazijos 
sportininkais, vilniškiai laimėjo: tinklasviedį 2:1 
(15:9; 8:15; 15:8), o krepšiasviedį 14:2. 

Vilniškiai grįžo iš Švenčionių sužavėti savo 
tautiečių draugių ir draugų nuoširdumu. Pa- 
geidautina, kad ir toliau tarp abiejų gimnazijų 
sportininkų būtų rengiamos įvairios rungtynės 
ir kad šios srities ryšiai kaskart stiprėtų. 

— Sio mėnesio pradžioje buvo tarpmo- 
kyklinės vidurinių Vilniaus mokyklų mokinių 
lengvosios atletikos rungtynės. Šiose rungty- 
nėse dalyvavo ir Vytauto Didžiojo gimnazijos 
sportininkai, kurie pagal punktų skaičių laimėjo 
5 vietą. Kai kurie jaunieji mūsų sportininkai 
pasiekė gražių laimėjimų. Pav. A. Čelna pirmą 
vietą granatos metime, G. Karazija trečią vietą 
šokinėjant su kartimi ir C. Skrockis ketvirtą 
vietą disko metime. Siemet gimnazijos sporti- 
ninkai padarė žymią pažangą. 

— Viborge įvykusiose lengvosios atletikos 
rungtynėse Iso-Hollo 15 klm. bėgime sumušė 
Nurmio pasaulinį rekordą, prabėgęs distanciją 
per 46:45,4. (Nurmio buvo 46:49,6, pasiektas 
1928 m.). Antruoju atbėgo Salminen per 47:47,0 
ir trečiuoju — argentinietis Zabala per 47:52,0. 
Šiose rungtynėse Matti Jaervinen numetė ietį 
70,60 mtr. 


— Šio mėnesio pradžioje Chožovo moto- 
ciklistų klūbas surengė motociklistų rungtynes, 
į kurias pakvietė ir žinomąjį mūsų sportininką — 


motociklistą Leonardą Palevičių. Jis ir šiose 
runstynėse gražia važiavimo forma, akrobatika 
ir greitu važiavimu laimėjo tris pirmąsias do- 
vanas. 

— Čikagos mieste, Amerikoje, įvyko dide- 
lės teniso rungtynės, kuriose išėjo nugalėtoja 
lietuvaitė B. Survilaitė. Ji gavo gražią sidabrinę 
dovaną. 

— Pereitą savaitę pasibaigė futbolo turny- 
ras dėl šiaurės taurės. Rungtynės tęsėsi ketve- 
rius metus. Žaidime dalyvavo Svedija, Nor- 
vegija, Danija ir Suomija. Šiaurės taurę laimėjo 

vedija. 

— Pirmadienį Prahoje baigėsi Čekoslova- 
kijos — Šveicarijos tarpvalstybinės lengvosios 
atletikos rungtynės, davusios čekams mažą dviejų 
taškų pergalę—29:27. Per šias rungtynes žino- 
mas šveicarų ėjikas Schwabas 30 klm. distan- 
cijoje laimėjo naują pasaulinį rekordą, pasiekę 
laiką 2:36:41,4. 

— Tarpvalstybinės futbolo rungtynės davė 
tokius vaisius: Prahoje Vokietija įveikė Ceko- 
slovakiją 2—1 (0—1), o Budapešte Vengrija— 
Austriją 5—3 (3—2). Be to, Vokietijos B rink- 
tinė Krefelde sukirto Liuksemburgą 7—2 (3—2). 

— Lauko hockey pasaulio čempionė Indija 
dar tebevieši Europoje. Šiuo metu ji yra Švei- 
carijoje. Ženevoje Indija supylė Sveicariją net 
12:0 (5:0). lr visas jos viešėjimo Europoje ba- 
lansas čia labai gražus. Visus susitikimus, ku- 
rių turėjo 20, laimėjo, pasiekdama golų santykį 
126:15 savo naudai. G. Krz. 

 NanumipAO 
Oo RAUSKS 


(Nr y 


NEKOKIA SVEIKATA 


(Feljetonas) 


Zigmas Keberkštis iki šių metų buvo svei- 
kas, stiprus. Jam niekuomet neskaudėdavo 
nei galva, nei dantys, nei šonai, nei visa kita. 
Būdavo kai susitikęs paklausi: „Kaip sveikata“, 
Keberkštis ir nušvinta. Parodo savo nukorusį 
pabarzdį ir pasako patenkintas: „Tai ot, lai- 
kausi, kaip matai“. 

Bet šiemet jau kitaip. Aną dieną į mano 
paklausimą „Kaip sveikata“ jis atsakė susi- 
raukęs: „Blogai“ ir ėmė pasakoti, kodėl jis 
sukrito. Štai jo žodžiai. 

— ki šių metų rnano viduriaibuvosveikiausi. 
Valgiau bet ką. Tik nekenčiau šiurkščių plutų 
ir spirgučių. Bet šiemet, kai susidėjau su be- 
galviais, tai ir netekau sveikatos. Buvo šitaip: 

Susitinka mane Jurgis Kruopa ir sako: 

— Klausyk, šiandien Kazys Pasaitas šven- 
čia savo varduves. Einame pasveikinti. 

Aš ir pritariau. Na, ką gi, pažįstamas, 
vadinasi, reikia, 

Ir nuėjome. Pasveikinome, išbučiavome 
ir palinkėjome visuomet džiaugtis sveikata. 
Pasaitas už tai mus pavaišino. Pradžioje ne- 
žinojau, kas daryti: gerti baltakę ar negerti, 
Jau buvau beatsisakąs, nes iki to laiko aš 
jos ir į burną neimdavau, bet kai Pasaitas 
pagyrė mano žmoną ir vaikus, tai aš ir nu- 
siginklavau. Bematant taip ir išlupau šešetą 
stiklų. Pradžioje buvo nebaisu. Tik sukosi 
galva ir sunku buvo suvaldyti kojos ir liežu- 
vis. Bet vėliau... Vyreli tu mano! Kai suėmė 
vidurius diegliai! Nors plyšk berėkdamas. 

Paskui Kruopos ir Pasaito parvestas namo 
apsikabinau savo žmonelę ir sakau: 

— Dušele, atsisveikink mane, 
kraustausi dangun arba pragaran. 

Žmona nubėgo pas savo kaimynes kū- 
mutes. Tos atėjusios apčiupinėjo mane ir 


nes jau 

ėmė tartis, kas būtų geriau: ar duoti išgerti 
trūkžolių ir babkavų lapų skystimo, ar vežti 
Vilniun į ligoninę, 

Tai išgirdęs aš nusprendžiau su moteri- 
mis nė nepradėti. 

Kitą dieną žmona nuvežė mane į vieną 
Vilniaus ligoninę. lėjome ir laukiame gydy- 
tojo. Netrukus prisiartina prie manęs ant vir- 
šaus drabužių baltais marškiniais apsivilkusi 
kažkokia ponia ir klausia: 

— Kas skauda? 

— Diegia vidurius — vos beištariau. 

— Gerai — atsakė ji ir nuėjo. 

— Taip, manau sau, tau gal ir labai gerai, 
nes tikiesi gauti pinigų, bet man ir kišenė 
išsituštins, ir sveikata kažin ar besugriš. 

Kitą kartą atėjusi ta pati ponia liepė man 
po pažastimi pasikišti kažkokią stiklinę dū- 
delę. Aš ir pasikišau. Paskui po keliolikos 
minučių vėl liepė atiduoti. Atidaviau. Ji gl 
kad suriks: 

— Kodėl tamsta laikei ne tuo galu?! 

Tada aš jai ir sakau: 

— Kaip ponia man davėte, taip aš ir pa- 
sikišau. Argi aš žinau, katras čia galas ge- 
ras, o katras negeras... 

Ponia piktai suburbėjo ir liepė tą patį 
stikliuką pasikišti po pažastimi smailiu galu. 

Taip ir padariau. 

Po keliolikos minučių vėl ateina. Vėl lie- 
pia atiduoti. Aš ranką po pažastimi—egi sti- 
kliuko kaip nebūta. Aš čiupt ir ten ir ten— 
nebėra. 

— Neturiu — pasakiau nusiminęs. 

— Kur padėjai? — suriko baltoji ponia. 

— Ogi va buvau pasikišęs po pažastimi, 
bet, žiūrėkite, dingo... 

— Negali būti! Ieškok, gal ten kur nu- 
lindo — pamokė žmona. 

Ir iš tikro. Kai žemiau paieškojau, ir su- 
sirado. 


Bet ir vėl negerai. Baltoji ponia dar kartą 
liepė stikliuką pasikišti, nes, sako, jis kažką 
neaiškiai rcdąs. | 

Trečią kartą jau laikiau gerai. Kai paskiau 
ištraukiau, karštis rodė, kad su mano diegliais 
juokų nėra. Kai atėjo gydytojas, iš karto ir 
pasakiau: 


— Ponuli, turiu pačią ir tris vaikus. Gel- . 


bėkite. Dar noriu pagyventi. 

Bet kai gydytojas pasiguldė, kai ėmė mane 
gniaužyti!.. Vyreli tu mano! Jau maniau, kad 
ir dūšią išvarys. Paskui ir pasakė: 

— Uždegimas žarnos. Reikia išpiauti. 

Aš net pabalau. 

— O kiek reikės užmokėti? 

— Šimtą auksinų. 

— Ponuli, tiek neturiu. 

— Tai turėsi palaukti. 

— Ar nepamirsiu? 

— Jei negersi degtinės, alaus ir nevalgysi 
kietų, karčių valgių, šią pirmąją ataką galėsi 
išlaikyti. 

Aš ir parvažiavau. 

Dabar vaikštau, kaip sumuštas kiaušinis. 
Neskauda, bet jaučiuosi nevisai gerai. Tiesa, 
baltakės jau nebegeriu ir nebegersiu. Taip 
pat neimu burnon ir kietų, rūkščių valgių. 
Bet, kaip matai, sveikata nekokia. 

Aš Keberkšti suraminau ir atsisveikinau. 


S. Urbulis. 


Patarė nevesti 
(Mintis sekta) 


Mūsų Laurynas nė nepastebėjo, 
Kai šmaukšt ruduo ir atėjo. 

Ilgi begalo vakarai. 

— „Reiks vesti, — nutarė jisai. 

— „Eisiu pasitarti pas Martyną — 
Tas senis viską žino. 

Ir vakarą prie buteliuko, 


Ar vest man, ar nevest visai? — 

— Tai, jei dalykai taip susipynė, 

Tai vesk kuo greičiau, Lauryne — 

— Mat, Martyne, vesti tai ne štuka, 

Bet jei gausi žmoną kaip velniuką? 

Kalbės per ištisą dienelę, 

Ko gero, dar ir primušti gali. 

Gulės lig vakaro, kaip ponia, 

Skųsdamasi, kad gavusi dieglį šone, 

O kai pradės puoštis, ir karvę išvesi iš 
tvarto, 

Prives prie to, kad imtum ir pasikartum. 

Tai kaip, Martyne, tu manai, 

Ar vest man, ar nevest visai? — 

— Tai, jei dalykai taip susipynė, 

Tai jau nevesk, Lauryne, 

— O gal bus gera pačiutė? 

Kartais juk gali ir taip būti? 

Po metų bus sūnus ar dukrelė, 

Tokia graži, kaip gėlelė. 

Senystei paspara, paguoda, 

O kai Dievas dar ir sūnų duoda, 

Leidi į mokslus, būna ponas — 

Gydytojas, advokatas ar klebonas. 

— Tai kaip, Martyne, tu manai, 

Ar vest man, ar nevest visai? — 

— Tai, jei dalykai taip susipynė, 

Tai vesk kuo greičiau, Lauryne — 

— Kai Dievas duoda vaikų, lyg pupų, 

Ir vietoj laimės, tik vargas supa: 

Vienam reik' to, kitas negali, 

Trečias nor' vest, duok jam dalį, 

Ketvirtas, penktas ir taip toliau... 

Ir kas daryti pagaliau? 

Tai kaip, Martyne, tu manai, 

Ar vest man ar nevest visai? — 

— Tai, jei viskas jau taip susipynė, 

Tai jau geriau nevesk, Lauryne. 
Kurmis. 


— Romualdėli, aš tau padėsiu pakelti 
visus vargus, visus rūpesčius... 

— Ačiū, brangioji, bet aš neturiu jokių 
vargų, jokių rūpesčių! 

— Aš tai žinau, bet paskiau, kai susi- 
tuoksime... 


Kai jau galva apsisuko, 

Laurynas šitaip tarė: 

— „Motina senai mane jau bara: 
„Vesk, aš dirbti negaliu, vesk, sūnau, 
Matai, man sunku — pasenau. 

Gal gi pasogą kokį gausi, 

Gyvensi, gaspadoriausi“. 

— Tai kaip, Martyne, tu manai, 


— Tai tau gėlės nepatinka? 
— Taip, mano gėlele. 

AEHTTUI L UUI Bani 
EEA Į 
3. 


EUROPOS KATILE PRAG 


Trumpai sakant, visur pasidarė ankšta, 
ankščiausia betgi yra Europoje, gal todėl 
ir valstybių imperializmas arba grobuonišku- 
mas yra čia labiausiai išaugęs. O kame susi- 
duria imperializmai, ten ir visoki trynimaisi 
kyla, ten randasi ir karo pavojus. Ten lau- 
kiama tik priekabės karui pradėti. Sakysim, 
kad ir Didysis karas prasidėjo dėl menknie- 
kio, o kiek jis prarijo gyvybių, kiek sunai- 
kino visokių gėrybių. Panaši padėtis Euro- 
poje yra ir šiuo metu. ŪUžtektų tik mažiau- 
sios kibirkštėlės, o galėtų kilti didžiausias 
gaisras. Štai kad ir 

Ispanijos įvykiai. 

Iš tikrųjų šie įvykiai turi vidaus kovų pobūdį. 
Valdžią turėjo socialistai su komunistais, prieš 
juos sukilo monarchistai ir tautininkai. Rodos, 
didelio čia daikto, tegu sau pliekiasi, tai vien 
tik jų pačių reikalas. Ar maža kame įvyksta 
visokių vidaus revoliucijų? Bet ne! Ispanijos 
naminis karas virto tarptautiniu klausimu. 
Visa eilė valstybių susidomėjo Ispanijos ivy- 
kiais, tiksliau tariant, jų pasėkomis. Vienos 
valstybės tuojau ėmė remti socialistus ir ko- 
munistus, kitos — sukilėlius. Pradėta siųsti ir 
vienai ir antrai pusei paramą ne tik pinigais 
ir ginklais, bet ir žmonėmis. Pagaliau išėjo, 
kad po Madrido vyriausybės dangstimi ko- 
voja ne vien tik ispanų kairieji, bet ir tos 
valstybės, kuriose valdo socialistai arba ko- 
munistai. Tai Prancūzija ir Sovietai. Sukilėlių 
gi pusėje — Italija ir Vokietija. Antraip ver- 
tus, Ispanijoj susirėmė visos Europos komu- 
nizmas ir fašizmas. Ir visiškai nedaug terei- 
kia, kad Ispanijos gaisras persimestų į kitą 
kurią nors Europos dalį. 

Pasižadėjo nesikišti, bet vis dėlto kišasi. 

EDA KUNKULIUOTI 


Paaiškėjus, kad daugelis Europos valsty - 
bių visokiais būdais pradėjo remti čia vieną, 
čia antrą bekovojančių ispanų pusę, buvo 
sudaryta neva tam tikra sutartis, kuria visa 
eilė valstybių pasižadėjo nesikišti į Ispanijos 
vidaus reikalus. Bet kas tau iškentės. Juk 
vieniems rūpi, kad laimėtų fašistai, kitiems— 
kad komunistai. Todėl iš karto jau galima 
buvo numatyti, kad susitarimas pasiliks tik- 
tai popieryje ir daugiau nieko. Taip ir išėjo. 
Suinteresuotos valstybės ir toliau rėmė savuo- 
sius. Žinoma, viskas buvo daroma slaptai, bet 
tai šen, tai ten išlysdavo kas nors aikštėn. 
Sovietai užprotestavo prieš kišimąsi į Įspa- 

nijos reikalus. 

Scvietams rūpi, kad 'Ispanijoj laimėtų ko- 
munistai, bet jie kaip tik visur pralaimi. Išė- 
jus aikštėn, kad kai kurios valstybės, nepai- 
sydamos susitarimo, padeda sukilėliams, So- 
vietai griežtai užprotestavo prieš tokius val- 
stybių neleistinus žygius. Daugiausia Sovietai 
kaltinio Portugaliją, toliau Italiją ir Vokietiją. 
Sovietų protestas sukėlė valstybių tarpe di- 
deli susijaudinimą. Portugalų, vokiečių ir italų 
spauda smarkiai puolė Sovietus, kurie, esą, 
protestuoja, bet patys daugiausia kišasi į Ispa- 
nijos reikalus. Savo tvirtinimams irodyti mi- 
nėtų trijų valstybių spauda padavė visą eile 
faktų. Ir taip, pavyzdžiui, Sovietų laivai dau- 
geli kartų vežė neva maistą Ispanijos komu- 
nistams, pasirodė betgi, kad jie vežė ne mai- 
stą, bet ginklus ir orlaivių dalis. Be to, esą, 
Madrido vyriausybės pusėje yra nemaža So- 
vietų karininkų, užimančių vadovaujamas 
vietas. 

Sukta Sovietų politika. 
Portugalų spauda rašo, kad Sovietai, esą, 


todėl užprotestavo prieš kišimąsi į Ispanijos 
reikalus, kad kitos valstybės nepasmerktų So- 
vietų žygių Ispanijoje. Kitaip betariant, Sovie- 
tai panorėjo būti verčiau kaltintojo, negu kal- 
tinamojo rolėje. Be to, esą, Sovietai tyčia 
nori nutraukti minėtą nesikišimo sutartį, kad 
turėtų laisvas rankas, atėjus dar didesniam 
reikalui, viešai padėti Ispanijos komunistams. 
Sukilėliai laimi. 

Jau esame rašę, kad sukilėliai praėjusį 
mėnesį paėmė [runo ir San Sebastiano mie- 
stus. Prieš keletą gi savaičių sukilėlių ran- 
kosna pakliuvo Toledo miestas. Dėl šio mie- 
sto ėjo atkakliausios kovos. Visas miestas 
buvo raudonųjų rankose, tik to miesto karo 
mokyklos mokiniai, vadinamieji kadetai 
buvo prisidėję prie sukilėlių. Kadetai buvo 
įsitvirtinę  vadinamojoj Alkazaro tvirtovėje. 
Ir taip atkakliai laikėsi, kad raudonieji nei- 
stengė jų įveikti. Kovos tesėsi kelioliką sa- 
vaičių. Praėjusio mėnesio pabaigoje Alkazaro 
sukilėliai kovėsi jau paskutinėmis jėgomis, 
turėjo jau arba pasiduoti, arba, kurie dar 
gyvi liko, sau galą pasidaryti, bet juos išgel- 
bėjo tautinė kariuomenė, užėmusi Toledo 
miestą. Šiuo metu sukilėliai nukreipė visą 
savo veikimą į Madridą, kuris jau buvo kelis 
kartus bombarduojamas. Bombarduojamas 
buvo taip pat Barcelonos miestas, kuriame 
dar tebesilaiko valdžios šalininkai. 

Sukilėliai sudarė savo vyriausybę. 

Nors sukilėlių pusėje kovoja respubliko- 
nai ir monarchistai, vis dėlto iki šiol jie vei- 
kia iš vieno. Sukilėliai turi jau susidarę ir 
savo vyriausybę, kuri stengiasi užmegsti san- 
tykius su kitomis valstybėmis. Valstybės gal- 
va kol kas išrinktas gen. Franko, kuris yra 
kartu vyriausiuoju tautinės kariuomenės vadu. 

Jau sakėme, kad Ispanijos įvykiai yra vir- 
tę tarptautiniu reikalu. Nėra taip pat abejo- 
nės, kad tie įvykiai turės neigiamos reikšmės 
ir šiaip jau trečiųjų valstybių santykių nusi- 
stovėjimui. Pirmoj eilėj minėtina čia tai, kad 

didžvalstybės negali pasirašyti naujos 

Lokarno sutarties. 

Mat, Italija ir Vokietija, kurios iš tikrųjų 
sutiko jau dalyvauti lokarninių valstybių kon- 
ferencijoj, stengiasi betgi kuo toliausiai ati- 
dėti konferencijos susirinkimo laiką. Kodėl? 


Mat, tuo tarpu neviskas yra pabaigta Ispani- 
joj. Kai Ispanijoj isigalės fašistai, tada Italija 
ir Vokietija galės sutikti bet kada sušaukti 
minėtą konferenciją. Tada ypač gi Vokietija 
galės statyti visiškai naujus ir gana didelius 
reikalavimus. 
Abisinijos klausimas 

taip pat yra susijęs su Ispanijos įvykiais. 
Antra vertus, nesunku tai sau išsiaiškinti. 

Praėjusio mėnesio antroje pusėje susirin- 
ko Ženevoje Tautų Sąjungos Taryba. vyko 
taip pat Tautų Sąjungos visumos eilinis po- 
sėdis. Šalia T. Sąjungos reformos klausimo 
ir kitų smulkesnių reikalų, buvo iškilęs klau- 
simas, ar gali Abisinijos delegacija Tautų Są- 
jungos posėdžiuose dalyvauti, ar ne. Italijos 
vyriausybė teigė, kad jokia Abisinijos dele- 
gacija negalinti dalyvauti Tautų Sąjungos 
posėdžiuose, reikalavo netgi visiškai išbraukti 
Abisiniją iš T. Sąjungos narių tarpo, nes ne- 
są Abisinijos valstybės, esanti tik Abisinija, 
kaip Italijos valtybės dalis. Negusas gi tvirti- 
no, kad dar ne visa Abisinija yra nukariauta, 
kad dar Vakarų — pietų Abisinijoj esanti ne- 
guso vyriausybė ir t. t. Tautų Sąjunga atsidū- 
rusi buvo keblioje padėtyje. Atimti Abisini- 
jai teisę dalyvauti Sąjungos posėdžiuose 
arba išbraukti ją visiškai iš T. Sąj. narių tar- 
po, reikštų pripažinti tai, ką savo metu "Iš 
Sąjunga buvo pasmerkusi. Italijos neteisėti 
žygiai būtų buvę pripažinii teisėtais. Tada ir 
T. Sąjungos autoritetas būtų jau visiškai nu- 
kritęs. Nepaisant to, kad Italija grąsė neda- 
lyvausianti T. Sąj. posėdžiuose, jeigu Abisi- 
nijai bus leista posėdžiuose dalyvauti, Tautų 
Sąjunga, vis dėlto gindama kad ir žymiai jau 
nupuolusį savo autoritetą, neišbraukė Akbisi- 
nijos iš T. Sąj. narių sąrašo ir leido jai da- 
lyvauti visumos posėdžiuose. 

Tam tikruose Europos politiniuose sluok- 
sniuose spėjama, kad dėl Abisinijos dalyva- 
vimo Tautų Sąjungos posėdžiuose daugiau- 
sia pasidarbavęs Sovietų delegatas Ženevoje 
užsienių reikalų komisaras Litvinovas. Esą, 
Sovietai nori tuo būdu atstumti Italiją nuo 
tarptautinių derybų, nori ją atskirti nuo kitų 
valstybių, kad sumažėtų jos politinis svoris 
tarptautinėje plotmėje. Aišku, kad Sovietai 
stengiasi pakišti Italijai koją dėl to, kad ji 
padeda Ispanijos fašistams. 

— Lietuva su Italija sudarė prekybos su- 


tartį. Lietuvos vardu ją pasirašė jos įgaliotas 
ministeris Ryme V. Carneckis, 

— Siais mokslo metais Lietuvos Valstybėje 
veikia 28 valstybinės gimnazijos, 22 valst. pro- 
gimnazijos, 28 privatinės gimnazijos ir 10 pri- 
vatinių progimnazijų. 

— Rugsėjo 15 d. Lietuvos karo mokykloje 
pasibaigė mokslas. Išleista 130 kadro karininkų- 
leitenantų ir 212 atsargos leitenantų. Iškilmėse 
dalyvavo Valstybės Prezidentas A. Smetona, 
ministeris pirmininkas J. Tūbelis, krašto apsau- 
gos ministeris, vietos kariuomenės vadovybė ir 
įstaigų bei organizacijų atstovai. 

— Siemet iš Lietuvos jau yra išvežta į ki- 
tas valstybes 126.915 tonų įvairių grūdų, už 
kuriuos gauta 13.891.800 lt. Pernai per tą patį 
laiką buvo išvežta 98.973 tonos, 


— Lietuvos Aero Klūbas šią vasarą suruošė 
aviacijos šventes Tauragėje, Siauliuose, Pane- 
vėžyje, Nidoje, Biržuose, Zarasuose ir Rokiš- 
kyje. Siose šventėse buvo 65.000 žiūrovų. Pa- 
jamų turėjo 17.467 lt. 

— Per šių metų rugsėjo mėnesį Lietuvos 
Banko aukso ir valiutų fondas padidėjo 1.420.000 
litų. Dabar banknotų padengimas auksu ir va- 
liuta sudaro 709/,. 


— Nukentėjusiems nuo audrų ir ledų ūki- 
ninkams Lietuvos vyriausybė suteikė nemoka- 
mai 18.911 centnerių javų sėklos. Iš viso su- 
šelpta 2.154 ūkininkai. 

— Lietuvos pajūry labai išplėsta žvejyba, 
kuria verčiasi keli šimtai žmonių. Dabar žvejai 
turi iš viso 116 laivų, jų tarpe Šventosios uoste 
laikoma vienas didelis motorlaivis, 24 mažesnio 
galingumo motorlaiviai, 12 burinių laivų ir 22 
irkliniai. Kiti stovi kitose prieplaukose. 


-— Sio mėnesio 22 d. suėjo 700 metų, kai 
ties Saule lietuviai sumušė įsiveržusį vokiečių 
kalavininkų ordiną ir tuo užkirto jam kelią 
į Baltijos kraštus. Šias sukaktuves minėjo įvai- 
rios Lietuvos įstaigos ir organizacijos rugsėjo 
27 d. Kaune tos dienos vakarą prie Karo Muzie- 
jaus buvo atėjusios kariuomenės dalys, organi- 
zacijos ir mokyklos. Ten prie Nežinomojo Ka- 
reivio kapo buvo padėtas vainikas. Po to Vy- 
tauto Didžiojo Muziejaus rūmuose įvyko iškil- 

mingas posėdis, kuriame buvo Ivinskio paskaita, 
Valstybės Piezidento kalba ir pasirašytas šių 
sukaktuvių minėjimo aktas. Iškilmės užbaigtos 
choro dainomis. 

— Švietimo Ministerija mano įsteigti biblio- 
tekų tinklą (235) su centraline biblioteka Kaune. 
Bibliotekų steigimas būsiąs pradėtas ateinančių 
metų pradžioje. Tam tikslui Švietimo Ministe- 
rija skiria metams 1.000.000 litų. 

Tarptautinio pritaikomojo meno parodoj, 
kuri įvyks 1937 m. Paryžiuje, žada dalyvauti 
ir Lietuva. Jos skyriuje plačiai bus reprezentuo- 
jami „Marginiai. 

— Š. m. rugsėjo mėn. paskutinėmis dieno- 
mis Paryžiaus Sorbonos universiteto prof. Le 
Furo Vyt. Didž. universitete skaitė keletą pa- 
skaitų. Rugsėjo mėn. 29 d. Liet. Kat. Mokslo 
Akademija suruoše prof. Le Furui pagerbti va- 
karienę. Jos metu Akad. vardu pasakė kalbą 
vysk. prof. M. Reinys. Kalbėjo ir prof. L. E. 
Le Furo. Jis džiaugėsi nuoširdžiu -priėmi- 
mu ir pareiškė, kad jo simpatija Lietuvai yra 
padiktuota teisingumo. Lietuvių tauta dvasiškai 
yra galinga. Jos sąžinės neslėgiąs joks tarp- 
tautinis neteisingumas. 

Lietuvos litas paliekamas pastovus. Yra 
tai sveiko Lietuvos ūkio finansų politikos pasi- 
reiškimas. Reikia pabrėžti, kad Lietuvos litas 
yra pastoviausias visoje Europoje. 

— Russėjo mėn. 17 d., įvykusiame seimo 
plenumos posėdyje buvo svarstomas naujojo 
seimo statuto projekto klausimas. Naują pro- 
jektą trumpai sureferavo komisijos pirmininkas 
A. Merkys, pabrėždama, kad konstitucija nu- 
sako tik materialines normas apie seimo insti- 
tuciją ir iš dalies apie jo veikimą, o seimo 
procesualinė pusė ir tvarka palieka nustatyti 
pačiam seimui. Projektas turi 15 skyrių. Prim- 
tas buvo 45 tautos atstovų balsais ir rugsėjo 
mėn. 22 d. paskelbtas „Vyriausybės Žiniose“. 
To pat mėn. 24 d. išrinktas seimo prezidiumas 
ir peticijų komisija. 

— Telšiuose pradėta statyti Žemaičių Mu- 
ziejaus rūmai. Šio mėn. pradžioje Telšių vysku- 
pas jau pašventino kertinį būsimo muziejaus 
akmenį. 

— Antrame Estų - Latvių - Lietuvių vieny- 
bės kongrese, kuris įvyko š. m. rugsėjo mėn. 


20—21 d., tarp kitko iškeltas ir svarstytas klau- 
simas, kaip pasikeisti jaunimu, kuris geriau 
turėtų pažinti kaimyninius kraštus. Sį klausimą 
referavo latvių publicistas (O. Nonancas. Jis 
siūlė keistis jaunimu ilgesniam laixui. Pakei- 
stus asmenis apgyvendinti šeimose, o ne kolo- 
nijose. Be to, jo nuomone, galėtų keistis gimi- 
ningos organizacijos, pav., jaunieji ūkininkai ir kt. 
Tai yra vienas naudingiausių ir konkrečiausių 
kongreso užsimojimų. Iš Latvijos į kongr. buvo 
atvykę 40 astovų, o iš Estijos—25. 

— Sįmet vasario mėn. Filipinų salose, Ma- 
nilos mieste ruošiamas 33 Eucharistinis kon- 
gresas. Į kongresą vyksianti ir Lietuvos eks- 
kursija. 

— Kauno radiofonas yra gavęs iš Ameri- 
kos radio stočių bendrovės pasiūlymą transliuoti 
iš Lietuvos lietuvių muzikos ir dainų koncertą. 
Tokiam koncertui Kauno radiofonas jau senai 
rengiasi. Numato projektuojamoje koncerto pro- 
gramoje duoti skudučių, kanklių muzikos, so- 
listų, chorų dainas ir kita. 

— Lietuvoje Zibalų parapijos klebonas savo 
bibliotekoje turi 2 senas lotynų k. parašytas 
knygas, kuriose aprašinėjama Lietuvos istorija 
net nuo 336 m. 

— Tarp Lietuvos ir Latvijos dramos ir ope- 
ros teatrų jau nuo senai vyksta labai glaudus 
bendradarbiavimas. Rugsėjo mėn. 27 d. buvo 
atvykęs į Kauną latvių nacionalinio teatro dir. 
A. Berzinis, kuris turėjo pasitarimą su Lietuvos 
teatro direktoriumi V. Žadeika. Spalių mėn. gale 
nustatyta sušaukti 3 Baltijos kraštų dramos 
ir operos direktorių konferencija, kurioje bus 
sprendžiami svarbūs scenos meno klausimai. 

— Užsienių Lietuviams remti Draugijos 
valdybos posėdyje Lietuvos konsulato Palesti- 
noje tarnautojas Valkauskas padarė platų pra- 
nešimą apie Lietuvos žydus išeivius, gyvenan- 
čius Palestinoje. Valkauskas savo kalboje pa- 
žymėjo, kad Lietuvos žydai, išvykę į Palestiną, 
nenori nutraukti bendradarbiavimo ryšių nei 
kultūriniame nei ekonominiame gyvenime su 
Lietuva. Tam tikslui yra įsikūrusi Palestinoje 
Lietuvos žydų sąjunga. Lietuvos žydai Pale- 
stinoje, anot pranešėjo, kiek galėdami, remia 
Lietuvos eksportą. 

— Rugsėjo 28 d. sukako 10 metų, kai Lie- 
tuva ir Socialistinė Sovietų Respublikų Są- 
junga sudarė nepuolimo sutartį. Ta proga už- 
sienio reikalų min. Lozoraitis tą pačią dieną 
Ženevoje suruošė Sovietų Sąjungos delegaci- 
jai pagerbti pusryčius, kuriuose iš Sov. Sąj. 
pusės dalyvavo užsienių reikalų komisaras Lit- 
vinovas. 

— Rugsėjo mėn. 19 d. buvo atidaryta ve- 
terinarijos akademija. Veterinarijos akademijoj 
yra 25 studentai (16 tikrųjų ir 9 laisvi klau- 
sytojai). Akademijos tarybos pirmininku yra 
veterinarijos departamento dir. Jankauskas. 


Š. A. JUNGT. VALSTYBĖSE 


— Rugsėjo mėn. pirmomis dienomis Cika- 
goje įvyko atskirų tautų šventė, kurioje gražiai 
pasirodė ir lietuvių grupė. Lietuviai šokėjai, 
kurių buvo apie 150, pašokę 4 tautinius šokius, 
susilaukė garsių plojimų. Lietuviškus šokius 
suorganizavo baletmeisteris Vytautas Belajus, 
Lietuvos Konsulato Čikagoje padedamas. 

— Šiaurinės Amerikos žymus lietuvių vei- 
kėjas Juozas Hermantavičius rašo anglų kalba 
lietuvių istoriją. Sis veikalas būsiąs 6 tomų 
ir apimsiąs visą lietuvių tautos istoriją iki nau- 
jausių laikų. Žymus anglų spaudos bendradar- 
bis lietuvis J. Peža rašo anglų kalba lietuvių 
išeivijos istoriją, kuri apimsianti lietuvių gyve- 
nimą jungtynėse Amerikos Valstybėse. 

— Čikagos universitete lietuviai studentai 
jau kuris laikas yra įkūrę savo klūbą. Klūbo 
tikslas — remti aukštuosius mokslus einančius 
lietuvius jaunuolius. Šis klūbas veikia visoje 
Illinois valstybėje. 

— Šio mėn. pradžioje P. Rimša suruosė 
savo kūrinių parodą Pittsburgho universitete 
(Amerikoje), kur įrengiamas nuolatinis lietu- 
viškasis kambarys. Parodos rengėjų komitetan, 
be lietuvių, įėjo daug žymių to universiteto 
profesorių ir keletas žymių ukrainiečių. Pa- 
rodą kasdien lanko tūkstančiai amerikiečių. 

— Sofija Paškevičiūtė Cikagoj ne tik lie- 
tuvių, bet ir kitataučių koncertuose turėjo eilę 
pasisekimų. Dabar ypatingai gerai savo kont- 
ralto balsą parodė Neujorko scenoje, ten jitu- 
ri nemažesnį pasisekimą, kaip Čikagoje. Ji la- 
bai vykusiai sudainavo Samsos ir Dalilos ope- 
ros Dalijos arijas. 


KANADOJE 


— Vietos lietuvių vaikams ir jaunimui auk- 
lėti ir sviesti rugsėjo 5 d. Toronto miešte 
(Kanadoje) pačių tautiečių iniciatyva buvo ati- 
daryta dar viena lietuvių mokykla. 


BRAZILIJOJE 


— Santos yra didžiausis Brazilijos uostas. 
Šiame mieste gyvena apie 150 lietuvių. Dau- 
guma lietuvių dirba uoste ir uosto sandėliuo- 
se, nemaža jų dirba ir prie statybos. 

— Brazilijos Lietuvių Aero-Klubas atidarė 
trumpus aviacijos kursus. Kursus veda lakūnas 
St. Jurevičius. Aviacijos Kursus lanko nema- 
žas lietuvių jaunuolių būrelis. Klūbas žada įsi- 
gyti nuosavą sklandytuvą. 

— Sao Paulio provincijos miestely Pom- 
peia gyvena lietuvis fotografas Alfonsas Saka- 
tauskas. Būdamas darbštus, taupus ir sumanus, 
per keletą metų gerai prasigyveno. Dabar Pom- 
peia miestely turi du gražius namus, kur įsi- 
taisęs puikią fotografavimo įmonę. 

Prieš kiex laiko įsikūrusi Sao Paulio lietu- 
vių kooperatyvinė bendrovė „Grūdas“ pradė'o 
nasrinėti kolonizacijos galimumus Brazilijoje, 
Į bendrovę įsirašė daug įvairių pažiūrų žmonių. 
Neseniai įvykusiame „Grūdo“ nepaprastame 
narių susirinkime, dalyvaujant Lietuvos konsu- 
lui Gaučiui, M. Šalčiui ir kitiems, nutarta 
pradėti konkretūs darbai. Tuo tarpu rengiamas 
sąrašas vykstančių į projektuojamos kolonijos 
vietą. Paskaitą apie kolonizaciją skaitė M. Šal- 
ciūst -iS 

— Siomis dienomis Draugija užsienio lie- 
tuviams remti į Braziliją, į Sao Paulo lietuvių 
mo kyklas, paskyrė dar du mokytoju: K. Matu- 
levičių ir A. Augustinavičiutę — Matulevičienę. 
Šie abu mokytojai jau kelis metus dirbo pra- 
džios mokyklose ir uoliai dalyvavo įvairiose 
organizacijose. 


ARGENTINOJE 


— Argentinoje Berissas yra 60 km. nuo 
Argentinos sostinės Buenos-Aires. Berissas 
turi apie 80.000 gyventojų. Fabrikuose dirba 
maždaug 13.000 darbininkų, kurių tarpe apie 
3.000 lietuvių (daugiausia jaunos šeimynos). 
Iš gyvenančių Berisse lietuvių apie 400 turi 
nuosavus namus. Be to, apie 20 lietuvių ver- 
čiasi įvairia prekyba. 

— Argentinos lietuvių kolonijos, suderinu- 
sios savo reikaluš ir šusibūrusioš į vieną at- 
stovybę, paširyžo įkurti Pašaulio Lietuvių Są- 
jungos BUA 


VILNIUJE 


Romuviečių susirinkimas. Šio mėn. 
9 d. buvo „Romuvos“ klūbo susirinkimas, ku- 
riame grįžę iš atostogų nariai pasidalino pa- 
tirtais sodžiuje įspūdžiais ir papasakojo apie 
dabartinę mūsų krašto kultūrinę būklę. 

Naujas skautų būrelis. Iki šiol Vil- 
niuje gyvavo viena Gedimino draugovė, ku- 
rion galėjo įstoti tik Vytauto Didžiojo gimna- 
zijos mokiniai. Šiemet Vilniaus skautų vado- 
vybė leido įstoti Gedimino draugovėn ir ne- 
mokiniams. Netrukus buvo įkurtos dvi skiltys, 
kurias sudaro lietuviai amatininkai. Manoma, 
kad šiems išėjus bandomąjį kursą ir davus 
įžodį, bus įkurta atskira lietuvių amatininkų 
skautų draugovė. 

Mūsų laikraščio byla. Šių metų kovo 
mėn. Vilniaus Miesto Storastijos įsakymu buvo 
sukonfiskuotas „Jaunimo Draugo“ 3(123) n-ris 
už įdėtą viršelyje Kristaus kančios kalno 
vaizdelį su žodžiais: „Per Golgotą atsikėliman“ 
ir už vinietę „Broliai lietuviai”. Abiejuose pa- 
veikslėliuose Storastija buvo įžiūrėjusi netei- 
singų žinių skleidimą apie lietuviams taikomą 
priespaudą mūsų krašte. 

Už tai buvusiam „Jaunimo Draugo“ 


redak- 

toriui adv. Antanui Juknevičiui buvo iškelta 
teismo byla. Vilniaus Miesto teismas pirmą 
kart svarstė tą bylą š. m. rugsėjo mėn. 11 d. 
Prokurorui ir kaltinamajam reikalaujant, teis- 
mas bylą atidėjo ir pakvietė ekspertus. 

Antrą kart byla buvo nagrinėjama š. m. 
rugsėjo mėn. 25 dieną. Tą dieną teismas iš- 
klausinėjo du lietuvių kalbos vertėjus: p. Br. 
Untulį, Vilniaus Universiteto lietuvių kalbos 
lektorių, ir p. Z. Liosį, prisiekusį teismo ver- 
tėją. Taip pat buvo išklausinėtas simbolikos 
žinovas, Vilniaus Universiteto Meno Fakulteto 
dekanas prof. Sledzinskis. Ekspertų pareikštos 
nuomonės sugriovė visus kaltinimus, ir teismas 
mūsų laikraščio redaktorių išteisino. 

Iš amatininkų veiklos. Ir Amatininkų 
D-ja po atostogų pradėjo veikti, įvairinti savo 
narių gyvenimą. Rugsėjo mėn. 27 d. D-jos 
valdyba surengė savo nariams ekskursiją po 
Vilniaus miestą. Aplankė Gedimino kalną, Lie- 
tuvių Mokslo D-jos muziejų ir miesto elektros 
stoti. 

Šio mėnesio 11 d. buvo Amatininkų D-jos 
narių susirinkimas, kur buvo paskaita, dekla- 
macijos ir kita. 

Delegacija pas Vilniaus Vaivadą. 
Pereito mėn. 25 d. lankėsi pas Vilniaus Vai- 
vadą Tautinio Vilniaus Lietuvių Komiteto at- 
stovai kun. K. Cibiras ir V. Budrevičius. Atsto- 
vai išdėstė p. Vaivadai dabartinę šio krašto 
lietuvių kultūrinę būklę ir prašė pakeisti nu- 
sistatymą lietuviškų draugijų atžvilgiu. Vaivada 
pasiūlė visa tai išdėstyti raštu. 

Lankėsi pas Balstogės Vaivadą. 
Pereito mėnesio 22 d. Lietuvių Šv. Kazimiero 
D-jos pirmininkas kun. prof. V. Taškūnas lan- 
kėsi pas Balstogės vaivadą Kirtikli, kur kal- 
bėjosi D-jos reikalu. Pirmininkas prašęs, kad 
sulaikytų skyrių uždarinėjimą ir leistų veikti jau 
uždarytiems skyriams. Vaivada pažadėjęs visa 
tai ištirti, X 

Kun. Bieliausko jubiliejus. Sių me- 
tų birželio 12 d. sukako kun. Pranciškaus Bie- 
liausko 25 kunigavimo ir lietuviško visuome- 
ninio darbo metai. Šio mėnesio 4 d. Liet. Lab- 
darybės D-jos valdybos ir šv. Mikalojaus pa- 


rapijos klebono rūpeščiu šios sukaktuvės þu- 
vo iškilmingai paminėtos. 
Tą dieną šv. Mikalojaus parapijos bažny- 


čioje iš ryto buvo iškilmingos Jubiliato mišios, 
po kurių kun. K. Čibiras pasakė pritaikintą pa- 
mokslą. Po to šios parapijos salėje įvyko pla- 
tesnis paminėjimas. Kun. K. Cibiras gausiai 
susirinkusiems Vilniaus lietuviams apibūdino 
Jubiliato gyvenimą ir jo atliktus darbus. Baig- 
damas sveikino Jubiliatą „Ryto“ Draugijos vardu. 
Toliau sveikino Tautinio Vilniaus Lietuvių Ko- 
miteto vardu p. K. Stašys, Vytauto Didžiojo 
gimnazijas — dir. M. Šikšnys, Liet. Labdarybės 
D-jos — p. V. Budrevičius, Liet. šv. Kazimiero 


D-jos centro valdybos—p. R. Bagdonas, Liet. 
šv. Kazimiero D-jos Vilniaus Moterų skyriaus— 
p-lė J. Tijūnelytė, „Romuvos“ klūbo — magist. 
J. Maceika, Liet. Ūkio D-jos — agr. M. Čibiras. 
Be to dar sveikino Vytauto Didžiojo gimnazi- 
jos mokinių, šios gimnazijos eucharistininkų, 
liet. amatininkų, zitiečių, liaudies mokyklos 
mokinių, tretininkių, Šv. Jėzaus Širdies D-jos, 
Ražančiaus brolijos, Vidaus misijų, Eucharis- 
tijos karžygių, Markučių darbininkų ir šv. Mi- 
kalojaus bendrabučio moksleivių atstovai. (Stu- 
dentų Sąjunga šiame paminėjime nedalyvavo). 

Paminėjimas pabaigtas koncertine dalimi. 
J. Siniaus vedamas jaunimo choras padainavo 
kelias paties Jubiliato užrašytas liaudies dai- 
neles. Užbaigta Tautos himnu. 

Tos pačios dienos vakare Jubiliatas būre- 
liui svečių suruošė arbatėlę, kurios metu dar 
sveikino Liet. Mokslo D-jos ir Literatūros ir 
Meno D-još vardu kun. šamb. A. Viskantas. 
Be to, šveikino provincijos kunigai: A. Mikaila, 
K. Gumbaragis ir kalbėjo visa eilė svečių. 

Literatūros darbuotės jubiliejus. 
Neseniai suėjo 25 metai, kai vilnietis Antanas 
Valaitis pradėjo literatūrinį ir pedagoginį darbą. 
A. Valaitis yra žymus klasikų vertėjas. Be to, 
yra išleidęs ir keletą savo originalių knygų. 

Pilnaties posėdis. Rugsėjo mėn. 22 d. 
buvo eilinis Tautinio Vilniaus Lietuvių Komi- 
teto pilnaties posėdis, kur aptarta dabartinė 
šio krašto lietuvių visuomenės buitis. 

Sulaikytas jaunimo švietimas. Pa- 
skutiniu metu Liet: Šv. Kazimiero D-jos centro 
valdyba gavo atitinkamus storastijų pranešimus, 
kad sulaikomas ar visai uždaromas skyrių vei- 
kimas šiose vietose: Senajame Daugėlišky, An- 
drikave, Vastakiškėje, Vaiciukiškėje, Maciūnuose, 
Šulėnuose, Čepeliškėje, Bukliškėje, Gedžiūnė- 
liuose, Lasiškėje, Girminiuose, Taujūnuose, 
Lazinkose, Kelpučiuose, Želabuose, Aidukuose, 
Kulniškėje, Miežionyse, Sabališkėje, Garbū- 
nuose, Gaureliuose, Rūkšiškėje, Naujame Strū- 
naityje, Rupinskuose, Antakmėnėje, Driškū- 
nuose, Kalvesalyje, Šiulėnuose, Ceikiniuose, 
Gilūtose, Rūbelnikuose ir Kieriškėje. 

Tinkama pagarba mirusiems. Mūsų 
laikraščio redakcija gavo daug paklausimų, kaip 
tinkamiausiai pagerbti mirusius Vėlinių dieną. 
Negalėdami atsakyti kiekvienam atskirai, nu- 
rodome šioje vietoje bendrai visiems. Manome, 
kad tinkamiausiai bus išreikšta pagarba miru- 
siems Vėlinių dieną šiuo būdu: Prieš Vėlines 
reikėtų apžiūrėti ir sutvarkyti savo brolių, tėvų, 
giminių, idėjos draugų, bendradarbių, tautos ir 
visuomenės darbuotojų bei didvyrių kapus. 
Vėlinių dieną pasimelsti už juos bažnyčioje. 
Jei galima, užpirkti mišias. Vėlinių dieną ar 
vakare bendrai ar atskirai nueiti ant kapų, už- 
dėti vainiką, gėlių, uždegti ant kapo žvakę ir 
pasimelsti, pagiedoti. 


VISAME KRAŠTE 


Juodagalviai, Mielagėnų vals., Švenčio- 
nių apskr. Kaip viso pasaulio, taip ir mūsų jau- 
nimas mėgsta pramogas ir pasilinksminimus. 
Vpač reikalinga gera nuotaika po sunkaus darbo, 
kad galima būtų geriau pailsėti. Atvykus mūsų 
sodžiaus stud. D. Mačėnui atostogų, rugpiūčio 
mėnesio 9 d. susirinko pas jį keletas giminių 
draugų ir kaimynų. Po vakarienės visi žaidė, 
dainavo. Besibaigiant pramogėlei, naktį atėjo 
Mielagėnų policijos komendantas Pinkovski su 
policininku ir liepė tuojau svečiams išsiskir- 
styti. Besiskirstant patikrino kai kurių doku- 
mentus. 

Šio mėnesio 1 d. Švenčionių apskrities sto- 
rasta nubaudė stud. D. Mačėną sumokėti 40 auks. 
arba 2 savaites sėdėti arešte už tai, kad rug- 
piūčio 9 d. be valdžios leidimo surengė šokių 
vakarą. Stud. D. Mačėnas bylą perdavė teisman. 

Vietinis. 

Barčiai, Varėnos vals. Vil.-Trakų apskr. 
Kad ir sunkiose darbo sąlygose Barčių so- 
džiaus jaunimas pajėgia sutartinai padirbėti ir 
surengti gražių visai apylinkei „pramogų. 5e- 
niau gana dažnai rengdavo lietuviškus vakarus, 
bet vėliau sumažėjo, nes apskrities storasta 
neduodavo leidimų. 

Gražią pramogą surengė Barčių jaunimas 
pereito mėnesio 29 d. Buvo vaidinta 3 veiksmų 
komedija „Burtininkė“ ir po to vieno veiksmo 
komedija „Ponia Pipsė ir Panelė Tipsė“. Vaidi- 
nimo pasižiūrėti atvyko ir gretimų sodžių jau- 
nimas. Svečias. 

Senkūrai, Krasnavo valsč. Suvalkų apskr. 
Senkūrų sodžius išskirstytas į kolonijas, visi 
gyvena vienkiemiais, išsiblaškę po didžiulius lau- 
kus. Čia dar veikia Liet. Šv. Kazimiero D-jos 
skyrius. Nors skyriuje yra narių ir neperdaug, 
tačiau jie, vieningai ir sutartinai dirbdami, įstengė 
dar ir šiemet surengti vakarą su vaidinimais. 
Senkūrų jaunimas, nugalėjęs visą virtinę kliū- 
čių, pereito mėnesio 20 dieną suvaidino „Aukso 
Dievaičius“. Nors artistai ir labai gerai vaidino, 
tačiau pačios komedijos ilgumas kaikam buvęs 
nuobodus. 

Po vaidinimo jaunimas norėjo dar pašokti, 
pasilinksminti, bet kopo vadovybė leido pa- 
šokti tik tris šokius. Po to dalis jaunimo nuėjo 
į Vidugirių sodžių, kur tą dieną buvo surengtos 
vakaruškos. a. 

Urveliai, Daugėliškio vals. Švenčionių 
apskr. Šiame sodžiuje nuo šių metų pradžios 
gražiai veikia vietinis Liet. Šv. Kazimiero D-jos 
skyrius. Dažnai dar šaukiami susirinkimai, kur 
skaitomos paskaitos, deklamuojama ir badainuo: 
jama. Per pirmąjį šių metų pusmetį padaryta 
6 susirinkimai, kuriuose skaityta 7 paskaitos. 

Girdėjęs. 

JŪROS DUGNE 


Neseniai San Francisko universitetas ką tik 
paskelbė savo jūros gelmių tyrinėtojo dr. Rouxy 
pranešimą apie jo atliktos įspūdingos kelionės 
pergyvenimus jūros dugne. Dr. Rouxy ekskur- 
sija į jūros dugną yra ne tik įspūdingas nuo- 
tykis, bet ir didelis mokslo darbas. Jo tikslas 
buvo geriau pažinti ir ilgiau pastebėti maža dar 
mokslui težinomą jūros pasaulio gyvenimą, Dėl 
to jis nusistatė ilgiau pasilikti jūros dugne. 
Giliausiai iki šiol į jūros dugną nusileido kitas 
mokslininkas Williamas Beebe. Dr. Rouxy gal- 
voje kilo mintis pasidaryti stiklini povandeninį 
namelį ir tuo modernišku jūros „palocium“ nusi- 
leisti į gelmes ir tenai pabūti ilgesnį laiką. Qa- 
lima įsivaizduoti tokio sumanymo sunkumus. 

Iš pradžių dr. Rouxy viskas sekėsi kaip 
reikiant. San Francisko universitetas pažadėjo 
jam 300.000 dolerių prietaisams pasigaminti. 
Jis iš pradžių pasistatydino savo pavandeninę 
stebėjimo stotį. Ji buvo aštuonių metrų ilgio 
ir pločio. To jūros palociaus sienos buvo pa- 
darytos iš paties kiečiausio ir geriausio 10 cen- 
timetrų storumo stiklo. Stiklinio povandeninio 
namo viduje jis įsitaisė visus jūros dugnui 
stebėti reikalingus prietaisus. Nepamiršta įsi- 
rengti nė telefono kabelis su viršum susi- 
siekti. 

Didžiausiu atsargumu d. Rouxy uždarytame 
stikliniame name buvo nuleistas į jūros gel- 
mes. Be maisto, jis visam mėnesiui buvo pa- 
siėmęs kompresuoto deguonies kvėpavimo rei- 
kalui. Kartu su savimi jis pasiėmė 40.000 žva- 
kių stiprumo šviesiasvydį jūros gelmių tamsu- 
mui nušviesti. Jis manė jūros prieglobstyje 
išbūti dvi savaites. Leisdamasis iki 40 metrų 
gilumos dr. Rouxy dar galėjo pastebėti šiokį 
tokį paviršiaus šviesos atspalvį. Po to jį ap- 
gaubė amžina jūros naktis. Aplinkui buvo ne- 
paprasto gilumo ir juodumo tamsa. Toji tamsa 
mokslininką apsiautė labai didele ir nesupran- 
tama baime. Jis čia buvo vienų vienas. Pakako 
bent mažiausio sugedimo, ir jis jau amžinai 
žuvęs. Vienintelis kelias susisiekti su šiuo pa- 
sauliu jam buvo telefonas, kuriuo jis laikas nuo 
laiko vis blaškė savo nuobodulį, kalbėdamas su 
laivo kapitonu. Tačiau tai buvo tik trumpi aki- 

mirksniai, po kurių mokslininkas vėl turėjo pa- 
sinerti savo stebėjimuose. 

Šviesiasvydžio šviesoje buvo matyti fantastiš- 
kiausių jūros gyvių. Žuvų ištisi būriai apspito 
stiklinį įsibrovėlį į jūros gelmes. Kai kurios jų 
visiškai buvo bejausmės šviesiasvydžio šviesai 
ir aklos. Tai mokslininkui buvo visai naujas 
dalykas, nes iki šiol buvo manoma, kad jūros 
gelmių plėšriosios žuvys yra aprūpintos ypa- 
tingai geromis akimis. Taip pat jam buvo vi- 
siškai naujas dalykas, kad jūros gelmėje esama 
ir gana didelių gyvių. Iki šiol buvo manoma, 
kad jūros gelmėse tesą tik maži sutvėrimėliai. 
Jų tarpe buvo tikrų jūros gelmių milžinų, kurie 
stačiai kliudė dr. Rouxy daryti savo moksliškus 
stebėjimus. Tačiau didžiausias tyrimo darbo 
priešas vis dėlto čia buvo vienatvė ir netikrovė. 
Vienas žmogus tokiuose vandens galybės plo- 
tuose—dulkelė. Slegianti tamsuma vis į jo galvą 
varė mintį, kad, štai, tuojau vandens slėgimo 
didelė jėga suspaus jo stiklinio namo sienas, 
ir jis bus palaidotas jūros gelmėse. Aplinkui 
kurti tyla, lyg kapų amžina ramybė. 

Kelionės penktąją dieną mokslininko jėgos 
visiškai išsisėmė. Nervai sutriko ir jam pradėjo 
vaidentis įvairiausios vizijos apie jūros gelmių 
gyventojus. Jis, nusileidęs 400 metrų, vargiai 
bejįstengė duoti signalą į viršų jam ištraukti. 
Keliamieji sraistai tuojau buvo paleisti į darbą. 
Stiklinis namas pradėjo linguodamas pamažu 
kilti į viršų. Po trijų valandų jis iškilo į pavir- 
šių. Užlydytas kabinos duris skubiai atidarė. 
Dr. Rouxy jame buvo rastas be sąmonės. Ant 
stalo buvo rasti piešiniai. Penkių dienų mok- 
slininko gyvenimas jūros viduryje taip jį pri- 
baigė, kad jis teko vežti sanatorijon pasigydyti. 


ŽEMĖ SUKASI LĖčIAU 


Tikslūs mėnulio stebėjimai ir jo kelionės 
apskaičiavimai, kurie nuolat daromi visų kraštų 
observatorijose, rodo, kad žemės kamuolys su- 
kasi aplink savo ašį kas kart vis lėčiau ir lė- 
čiau. Svarbiausia to reiškinio priežastimi yra 
didžiųjų vandenynų potvyniai ir atoslūgiai, kurių 
didelis judesis neigiamai veikia žemės ašies 
sukimąsį. Tačiau, aišku, šitas žemės sukimosi 
apie ašį sumažėjimas yra labai mažas, vos pa- 


stebimas. Vieno šimtmečio bėgy pasidaro ke- 
liolikos sekundžių skirtumas, kol žemė apsi- 
suka tam tikrą kartų skaičių. 


NAUDOJASI UGNIAKALNIO ŠiLIMA 


Šiaurinėje Atlanto vandenyno dalyje, netoli 
Skandinavijos pusiasalio, yra Islandijos sala. 
Ji priklauso Danijai. Tos salos paviršius yra 
labai kalnuotas ir nederlingas. Tik kur-ne-kur 
yra derlingesnių sklypelių. Jame maža miestų 
ir kaimų. Cia yra "baisių gamtos pabuklų — 
ugniakalnių, kurie skaudžiai baudžia žmones. 

Didžiausias Islandijos miestas —Reikiavikas. 
Tai sostinė, turinti 26.000 gyventojų. Tame 


mieste įvestas naujas, labai įdomus centralinis ` 


namų apšildymas. Būtent, tam tikrais vamzdžiais 
iš ugniakalnio, kur yra karšti vandens šaltiniai — 
geizeriais vadinami, leidžiamas karštas vanduo 
ir tuo būdu apšildomi namai. 

Jau ne nuo šiandie Islandijos gyventojai 
išnaudoja gamtos jėgas. [r seniau jie mėgin- 
davo kokiu nors būdu išnaudoti karštą geizerių 
vandenį. 

Dabartiniu metu islandai projektuoja geize- 
rius labiau išnaudoti ir nutiesti vamzdžius per 
16 kilometrų. Prie Reikino slėnio būsią puikūs 
sodai ir stiklu padengti daržai, kur būsiąs įves- 
tas geizerių vandeniu apšildymas. Cia galėsią 
augti šiltųjų kraštų augalai. 


DIDESNIEJi MŪSŲ KRAŠTO EZERAI 


Visų didžiausias mūsų krašte yra Naručio eže- 
ras, kuris užlieja 75,4 kvadr. klm. plotą ir turi 60 
metrų gilumo. Toliau eina Snūdų-Strustos ežeras 
(Brėslaujos apskr.), kuris užima 62,4 kvadr. 
klm. plotą. Drukšių - Drisvietės ežeras turi 41,5 
kvadr. klm. ploto, 24 metrus gilumo. 


IŠNYKO KEISTA KALBA 


Atsimenu pasakojimą apie keleivį, kuris bu- 
vęs ypačiai šykštus viešbučio tarnams. Dėl to 
juo toliau, juo blogiau jam buvę viešbučiuose 
gyventi: patarnavimas buvęs kuo biauriausias. 
Paskui jis pastebėjęs, kad kiekviename viešbuty 
ant jo čemodanų tarnų uždedami kažkokie žen- 
klai, skiriami kitų viešbučių tarnams: vadinas, 
mieli draugai, žinokit, kas tai per paukštis ir 
per daug dėl jo „nesiklapatykit“. 

Gal tai teisybė, bet kad yra tam tikra tarnų 
susižinojimo kalba—tai faktas. 

Ta kalba —tai visokie apskritimų, brūkšnių 
ar vylyčių pavidalo ieroglifai. O ką jie reiškia? 
Jie klasifikuoja viešbučių svečius į rūšis pagal 
jų duosnumą tarnams. Apskritimas rodo, kad 
svečias yra nešykštus ir dėl to jam verta nuo- 
lankiau patarnauti. Kryžius — tai pasmerkimas 
ir sako, kad svečias reikalauja paslaugų, o už 
tai neatsilygina ar atsilygina per mažai. Tiesus 


brūkšnys, vadinas, svečias vidutinio duosnumo. 
Aukštyn nukreipta vylyčia, einant iš kairės į de- 
šinę—svečias tame tarpe tarp kilnumo ir viduti- 
niškumo. Vylyčia iš dešinės į kairę reiškia: tru- 
putj žemiau vidutiniškumo, bet dar ne šykštuolis. 

Tai maždaug ir visi ženklai. 

Dabar šita kalba nyksta. Ją pražudė didysis 
karas. Susivaidijo valstybės, negi galėjo šalti 
likti viešbučių tarnai. Jie su piktu džiaugsmu 
siųsdavo svečią šykštuolį į kitą kraštą be jokių 
pažymėjimų: vadinas, apsigaukite, mieli prieteliai. 

Po karo vėl ši kalba buvo beatgyjanti, bet 
dabar nyksta. Mat, dabar ženklų reikšmė iškilo 
aikštėn, ir patys keleiviai nelemtus kryžius nuo 
čemodanų nutrina ir užsirašo geruosius požy- 
mius. Suprantama, kad tokiose sąlygose tarnai 
negali pasitikėti užrašais. 

Įdomu, kaip ta kalba yra kilusi ir kaip ji ga- 
lėjo išsiplėsti po visus kraštus? Pasakojama 
kad pirmas tuos ženklus išgalvojęs kažkoks vieš- 
bučio tarnas Londone. Jo vienas draugas, to 
paties viešbučio tarnas, persikėlęs į Doverą. 
Juodu ir susitarusiu dėl pirmųjų dviejų ženklų— 
apskritimo ir kryžiaus. Sutartinius ženklus juodu 
pasakė ir savo draugams. Taip pamaži ir pa- 
sklido tarp tarnų. Nelaimė, tų ženklų reikšmė 
buvo kažkaip išduota ir vienam viešbučio sve- 
čiui. Tai reiškė slaptosios kalbos galą. 


PRIEŠGAISRINĖ BOMBA 


Neseniai Italijoje padarytas naujas išradi- 
mas: išrasta nepaprasta bomba, kurios pagalba 
bus galima gesinti ugnis. Sis išradimas yra 
labai įdomus. Bomba susideda iš rankėnos, ku- 
rioje yra tam tikri celiulioido siūlai ir apskri- 
tos bonkos, kurioje pripilta gesinamos medžia- 
gos. Šilimai veikiant celiulioido siūlai užsidega 
ir bomba sprogsta. Sprogdama išmeta visokių 
dulkių, kurios turi gesinamas savybes ir nuslo- 
pina ugni. 

Bomba veikia automatiškai. Jos sudėtis dar 
neskelbiama. Šis išradimas laikomas labai nau- 


dingu. 
MAŠINA MUSĖMS NAIKINTI 


Amerikoje išrastas naujas būdas musėms ir 
kitiems įkyriems vabdžiams naikinti. Būtent, 
padarytas aparatas, kuris tam tikra šviesa vi- 
lioja muses, uodus mašalas ir kita. Praktika pa- 
rodė, kad šitoks būdas yra geras. Pavyzdžiui, 
musės labiausiai gaudosi prie mėlsvos šviesos, 
mašalai ir uodai—prie geltonos. 

Toks šviesos aparatas yra sujungtas su tam 
tikra dėže, kur eina stipri oro srovė. Oro trauka 
pagauna muses bei uodus ir įtraukia dėžėn. 
Kas valandą aparato dugnas automatiškai atsi- 
veria ir išmeta sugautas muses ir kitus vabz- 
džius. Nedidelis tokios rūšies aparatas gali 
išgaudyti per 1 valandą beveik visas muses iš 
l/a kvadr. kilometro ploto, 

Surasti, xas šitame uždavinyje ne taip, kaip 
turėtų būti (kokie netikslumai). 
Z. Pavilionis 3 t. 


Magišku kvadratu vadinamas padalytas į ly- 
gius langelius kvadratas, kuriame surašyta eilė 
skaitmenų, sudarančių gulsčiai, stačiai ir įstri- 
žai lygias sumas. 

Masiški kvadratai daug kartų buvo įdėti 
„J. D.“, bet lig šiol tuo vardu nebuvo vadinami. 

Aukščiau nurodytus skaitmenis sustatykit 


magišku kvadratu. 
LOSC 2 t. 


3. UŽDAVINYS 


Sodietė atvežė į turgų žąsiukus parduoti. 
Atėjusi pirkėja nupirko pusę visų žąsiukų ir 
dar pusę vieno žąsiuko. Paskui jų atėjusi kita 
nupirko pusę likusių žąsiukų ir dar puse vieno 


žąsiuko. Po kurio laiko atėjusi trečia taip pat 
nupirko pusę likusių žąsiukų ir dar pusę vieno 
žąsiuko, 


Kiek iš viso buvo atvežta žąsiukų? 


Vištagalvis 22 
4. ŠARADA 


Kur auga ruduokės 
lr čiulba paukšteliai, 
Ten kaimo vaikeliai 
Dainuoja ir juokias. 


Tiktai raidę pirmą 
Pakeiskim truputį, — 
Senesnį žmogutį 
Jisai padabina. 


TEE T 


5. KLAUSIMAI IR MISLĖS 
a) Kaip reikia pastatyti 12 kėdžių prie 4 
sienų, kad prie kiekvienos sienos stovėtų 
4 kėdės. 
Romualdas 1 t. 
b) Kitus ėda, o pats žviegia. 
A. Kalesinskas 1 t. 
c) Šepetys repetys aukštą pilį pastatys. 
A. Matulevičius 7 t. 


Dėmesio! Šiuo numeriu baigiame konkursą. 
Sprendėjams paskirtos vertingos dovanos. Už- 
davinių sprendimus prašome siųsti tik ligi lapkri- 
čio mėn. 5 dienos. 


REDAKCIJA IR ADMINISTRACIJA: VILNIUS, DOMBROVSKIO G-VĖ 5—1. 


Redaktorius ir leidėjas AUGUSTINAS BUROKAS, 


„RUCH“ spaustuvė Vilniuje. 


TURINYS 


Pusl. 

Jaunosios šviesuomenės negalavimai — Titnagas. .. e.. < 433 
Mūšis ties Šiauliais — Romuvietis. „„ o s ee e e ese ooo 435 
dvelango; —-Žigmias S hurelkai Y aine s L AS 437 
Patriotizmas—tėvynės meilė A-nas. „MP PA Si i 3 438 
Skundas — JiozasžKėkštas: ms e | Ene Ra a uAs Pk aLdS2 
Pas Šventąjį Tėvą — X. .. soans e P e S.A AS o 441 
Sugriautas Ispanijos Ąlkazaras — Z. V. .. a.a. E OTA 444 
Rudenio An a a e ia a „ 446 
Desuklussikii — V. -Gely s. 722 a AB. BK "až 446 
Rudens balsas — Rutkus. .. ss es sa E a a nd 
Rentgeno spinduliai — Sargyba... „|. „L I Liu. ES 
Bėga Neries vandenėlis — Sodo Gegutė. . s.a.. e s es eeo 452 
Mandagumas —pasžsekimo šaltinis, — Rusnis. . . ... . shor 052 
Augimas ir branda — R.. asss eà < a. Bl a, SE 
Amerikos lietuvių pionierius Vilniuje — B. e.. s.e ee. 455 
D ae LED T E A SEE EEE a A A ES 
Trijų Kryžių kalnas Vilniuje — J-ius. s. soo os e c. o o ee 459 
Kelionė į Marsą — Skomantas. . s. aa e e es o A a A A AOA 
Mergužėle, jaunoji — Randamonių Petrelis. . . . e... e. oe 461 
a o a S ALSA "eis. 102 
Moteris ir religija — Valtis. „|... ME rR 02 
Renikime „savuosius — èl s ame e o a. da r A69 
Gyvenamų namų tvarkymas — Giedrė.. .... Kara SAAGA 

Kad vyrastmytėtų — "EV: ME L G 
Rudėns tyla 07 ME i adis AO T 
Moterys veikia ..... OSA aaa A NO „ 467 

M i a SSD ASS Os E a a 4€8 
ML L sveika. SL a o LTL 470 
Žvilgsnis E252abin soe n e L a a LEAT 
Broliai lietuviai o e e e S E T MST 474 
Įdomios“ HMSEENDOS M S sak e „. 478 
Visirėšptėndžiame: 654... SEA 275 480 


Mūsų bičiuliams 


Gyvename laikais, kada lietuviškojo jaunimo veikimas be laikraščio 
nebeįmanomas. Tad remkite ir platinkite vienintėlį mūsų krašto jaunimo 
laikraštį - žurnalą „Jaunimo Draugą“. 


Viršelį piešė J. Kazlauskas. 
Winietes — Z. Urbonavičiūtė ir J. Kazlauskas. 


Przesyłka opłacona ryczałtem. 

Prenumeratos kaina: 


Mūsų krašte metams. . 2 auks. 
+ „> pusmečiui. 1 auks. 
Lietuvos Valstybėje ir kitur 
metams . . .`. „ 1 dol. 

=> Kaina 20 sk. 47% 
A m — mA 


